
הכנסת העשרים
מושב שני
<פרוטוקול מס' 201>
מישיבת ועדת הכספים
יום ראשון, ח' בטבת התשע"ו (20 בדצמבר 2015), שעה 10:00
<סדר היום:>
<שינויים בתקציב לשנת 2015>
נכחו:

<חברי הוועדה:> 
משה גפני – היו"ר
נאוה בוקר

מיכל בירן

באסל גטאס

אחמד טיבי

מיקי לוי

אורלי לוי אבקסיס

מנחם אליעזר מוזס

אראל מרגלית

בצלאל סמוטריץ'

רחל עזריה

רועי פולקמן

נורית קורן

חברי הכנסת:
ישראל אייכלר

בני בגין

יואב בן צור
שרן השכל

שולי מועלם-רפאלי

עיסאווי פריג'

סתיו שפיר
<מוזמנים:> 
	אברהם חסדאי
	–
	מרכז בכיר תקציבי משטרה, המשרד לביטחון פנים


	אברהם חסדאי
	–
	מרכז בכיר תקציבי משטרה, המשרד לביטחון הפנים

	יחזקאל כהן
	–
	מנהל אגף בכיר תקצוב ותכנון, המשרד לשירותי דת

	ישראל מלאכי
	–
	יועץ כלכלי, משרד החקלאות ופיתוח הכפר

	מיטל הומינר
	–
	רכזת תקציב פיתוח, משרד ההסברה

	שניר ניב
	–
	רפרנט אנרגיה, אגף התקציבים, משרד האוצר

	דניאל מלצר
	–
	רפרנט רשות מקרקעי ישראל, משרד האוצר

	איליה כץ
	–
	רפרנט תקציב, משרד האוצר

	יובל טלר
	–
	משרד האוצר

	ליאור בראון
	–
	רפרנטית אגף תקציבים, משרד האוצר

	עלי בינג
	–
	רפרנט חקלאות, משרד האוצר

	דניאל סוצ'י
	–
	רפרנט תעסוקה, משרד האוצר

	ניר אמסל
	–
	משרד האוצר

	עמיחי דוד
	–
	משרד האוצר

	רעיה עדני
	–
	רפרנטית מים, אגף תקציבים, משרד האוצר

	עידו סופר
	–
	משרד האוצר

	דניאלה גרא
	–
	משרד האוצר

	נעה היימן
	–
	רכזת חינוך, אגף התקציבים, משרד האוצר

	יוסי עדס
	–
	רפרנט פנים, אגף התקציבים, משרד האוצר

	ג'ו מי-טל
	–
	תקציבית תפ"ש, אגף התקציבים, משרד האוצר

	אורי שיינין
	–
	אגף התקציבים, משרד האוצר

	נורדן שרהבנה
	–
	רפרנטית אנרגיה, אגף התקציבים, משרד האוצר

	צבי ביקשטיין
	–
	רפרנט חינוך, אגף התקציבים, משרד האוצר

	אורטל גבריאלי חכם
	–
	תקציבאית חטיבת הנכסים, אגף החשב הכללי, משרד האוצר

	סיון ינקוביץ
	–
	משרד החקלאות

	שאול הויזלר
	–
	המשרד להגנת הסביבה

	אייל דולב
	–
	ר' ענף תקציבי חיילים משוחררים, משרד הביטחון

	יעקב שנרב
	–
	משנה למנכ"ל, משרד הבינוי והשיכון

	יוסי שבת
	–
	מנהל אגף מימון ותקציבים, משרד הבינוי והשיכון

	קרן שפר
	–
	מנהלת תחום תקציבים, משרד התיירות

	אליאן רובנוביץ
	–
	מנהלת תחום תקציבים ורכש, משרד התקשורת

	חיה עזו
	–
	מנהלת תחום בכירה תקציבים, הנהלת בתי המשפט

	אריק מאיר
	–
	מנכ"ל עמותת שמע, מוזמנים שונים

	שלומית נקש
	–
	החטיבה להתיישבות

	חובב ינאי
	–
	המשמר החברתי


<ייעוץ משפטי: >
שגית אפיק

שלומית ארליך

אייל לב ארי
<מנהל הוועדה:>
טמיר כהן
<רישום פרלמנטרי:>
הדס צנוירט; חבר המתרגמים
<שינויים בתקציב לשנת 2015>
<היו"ר משה גפני:>
בוקר טוב, אני מתכבד לפתוח את ישיבת ועדת הכספים. אנחנו בהמשך שתי הישיבות של השבוע שעבר.
<מיקי לוי (יש עתיד):>
הצעה לסדר.

<היו"ר משה גפני:>
אני לא מתחיל בזה עכשיו.

<מיקי לוי (יש עתיד):>
אבל אין ברירה.

<היו"ר משה גפני:>
יש ברירה.

<מיקי לוי (יש עתיד):>
לא, אדוני. אין ברירה.

<אראל מרגלית (המחנה הציוני):>
בתור מרכז האופוזיציה, אנשים שואלים אותי.

<היו"ר משה גפני:>
בסדר. אנחנו בהמשך ישיבה, אנחנו בעמ' 37. אראל, אני נותן לך בשם האופוזיציה, ונמשיך הלאה.

<אראל מרגלית (המחנה הציוני):>
אדוני היושב-ראש, תראה, המספרים גדלים כל הזמן בצורה מאוד דרמטית. אנחנו בינתיים, תוך כדי הדיונים, יוצא לנו לקבל פניות מהמשרדים השונים. ברור לחלוטין שחלקים גדולים של התקציבים, מה שאתם קוראים עודפים, ששמים כרגע על השולחן, היו אמורים והיו ידועים – היו אמורים להיות כחלק מבסיס התקציב של המשרד, כחלק מתוכנית העבודה של המשרד, חלק מהתקציב. אנשים ומנכ"לים של משרדים ממשלתיים – שיצא לי לשבת עם כמה מהם בשבוע האחרון – פשוט לא מבינים את הנוהל הזה. הרבה מאוד הכספים האלה, שהם עודפים משנת 2014, בעצם ידועים כבר כמה חודשים, הם ביקשו בעצמם – סתם, יצא לי בפרוטרוט להיכנס לתוך אישורים של משרד התמ"ת, של מרכז ההשקעות לגבי מפעלים שאמורים לקום בכל מיני מקומות של הפריפריה בארץ. בתור דוגמה - אנחנו לא מדברים כרגע על אוכל לילדים, אבל אנחנו מדברים על נוהל עבודה למפעל שרוצה להקים מקומות עבודה חדשים. אנחנו מוצאים שהדברים האלה עוברים לסעיף העודפים במקום לתקציב עצמו.

מסוף השבוע שעבר אנחנו שומעים על הסכמים נוספים שונים בין חברי הקואליציה לגבי העברות נוספות או קיימות שהיתה לגביהן חוסר-הסכמה מובהקת, וכרגע או מוסיפים אותן או פתאום יש הסכמה, ואנחנו רוצים לדעת למה.

מה שאנחנו רוצים לדעת כמי שנמצא מבחוץ, ורואים את הדברים האלה, ומנסים להבין פנימה, מה קורה, זה אל"ף – האם יש הסכמות חדשות שכרגע שמים על השולחן; בי"ת, איך מספרי העודפים גדלים בצורה כל כך דרמטית? כלומר איך המיליארדים גדלים בצורה כל כך דרמטית תוך כדי זה שאנחנו מדברים. הרי בסופו של דבר העודפים ידועים. לאן זה הולך להגיע?

הצעתנו היא להפסיק את התהליך הזה. הזנב מכה בכלב.

<היו"ר משה גפני:>
אז לא יהיה כסף למפעלים?

<אראל מרגלית (המחנה הציוני):>
לא. להפסיק את התהליך. במקום לעשות נוהל של עודפים, שלא ברור מה הולך ומה לא הולך, לעשות נוהל של תקציב – נקרא לזה תקציב קטן, שהוא עובר על המשרדים השונים. שיישב פה שר אחרי שר, יגיד לנו למה זה לא היה בתקציב עצמו, למה זה בעודפים, ואיך מהשנה הבאה הולכים לעבוד אחרת לגמרי. אז, אם נבין שהיה פה נוהל שגוי, ועכשיו הולכים לתקן אותו, וזה לא גניבה באמצע הלילה חלק מהם, אלא זה כסף כשר, אנחנו נתמוך. ואם נראה שזה כסף חדש, שבלתי-מתקבל על הדעת, מין העברת תקציב שחור, גם כל העם יידע, ונמחה על זה באופן נחרץ. אבל אי-אפשר להעביר תקציב שחור בכאלה כמויות של כספים. אי-אפשר. זה לא עובד.

<היו"ר משה גפני:>
תודה רבה.

<מיקי לוי (יש עתיד):>
אני עומד על זכותי, אדוני. גם לי מגיע.
<היו"ר משה גפני:>
לא.

<מיקי לוי (יש עתיד):>
תן לי להגיד. אני לא רוצה להפריע. אני רוצה להתנהג כמו שצריך.

<היו"ר משה גפני:>
אבל מיקי, אני לא- - -

<מיקי לוי (יש עתיד):>
אני עומד על זכותי. זוהי הזכות שלי כחבר כנסת. הרי אתה בקדנציה הקודמת עמדת על זכותך. אני עומד על זכותי להגיד ארבעה משפטים. זה הכול.

<היו"ר משה גפני:>
תקשיב לי רגע. אתן לך להגיד ארבעה משפטים, כי אני רך. אבל אנחנו באותה ישיבה, כבר ישיבה שלישית, עם אותה חוברת, עם אותם עודפים.

<אראל מרגלית (המחנה הציוני):>
יש פה שינויים.

<היו"ר משה גפני:>
שום שינוי יש בעודפים. כלום.

<מיקי לוי (יש עתיד):>
עבדנו כל השישי-שבת.
<היו"ר משה גפני:>
לא עבדת בשישי-שבת.

<סתיו שפיר (המחנה הציוני):>
אם יש הסכמים קואליציוניים חדשים, אתה חייב לחשוף אותם.
<היו"ר משה גפני:>
אין הסכמים קואליציוניים חדשים.

<אראל מרגלית (המחנה הציוני):>
יש הסכמות חדשות?

<היו"ר משה גפני:>
שום דבר. מה שקראתם בעיתונים זה בסדר גמור. יש שאלות טכניות לחלוטין. אין פריצה של אפילו חצי הסכם קואליציוני. אין.
<סתיו שפיר (המחנה הציוני):>
אין הסכמה עם הבית היהודי?

<היו"ר משה גפני:>
הסכמה או לא הסכמה זה משהו אחר.

<אראל מרגלית (המחנה הציוני):>
יש חובת נאמנות. תגיד לנו.

<היו"ר משה גפני:>
אני נותן תשובה – שלא. מה לעשות? ארבעה משפטים.
<מיקי לוי (יש עתיד):>
אדוני, חלק מהתקציבים שלא נוצלו, אמורים ללכת לכיסוי החוב הלאומי. אני לא מדבר על הרשאות להתחייב – מה שידידי כאן הראל מרגלית דיבר עליהם. כספים שלא נוצלו אמורים ללכת לכיסוי החוב הלאומי, וכאן מתחת לשולחן מבצעים העברות לתוך משרד ראש הממשלה לתקציבים שאמורים ללכת לכיסוי החוב הלאומי. זה בניגוד לחוק. ואצטרך לבחון את זה, ואולי להעביר לגברת הזאת, שתבחן אצלה בוועדה.

<היו"ר משה גפני:>
קוראים לה חברת הכנסת סתיו שפיר. 

<מיקי לוי (יש עתיד):>
סתיו שפיר. 
התקציבים עלו ל-32 מיליארד שקלים. עכשיו זה 32 מיליארד שקלים. בחמש שעות אנחנו כמו טמבלים אמורים לאשר בקשה של 32 מיליארד שקלים מצד לצד. אתם מבינים?
<היו"ר משה גפני:>
טוב.

<מיקי לוי (יש עתיד):>
רגע, יש לי עוד שני משפטים. לכן אדוני, בפברואר- - -

<אראל מרגלית (המחנה הציוני):>
אני רוצה להשקיע בקרן עודפים, כי זה הקרן היחידה- - -

<היו"ר משה גפני:>
אני לא מסכים, אראל.

<אראל מרגלית (המחנה הציוני):>
זה תשואה של 100% בשבוע.

<היו"ר משה גפני:>
אני לא מסכים. מיקי, בבקשה.

<מיקי לוי (יש עתיד):>
בפברואר הרי – יושבים כאן האנשים מהאוצר – בפברואר 2016 יבואו שוב עם העברות תקציבים כאן לשולחן הזה, כי החוכא ואיטלולא הזאת, שלא היה לה אח ורע, לא נגמר.

אדוני, אני מבקש, במקום להקריא שוב העברה מצד לצד של התקציבים, שלאף אחד אין שליטה ואף אחד לא זוכר, אולי תקריא ספר ילדים – לפחות יהיה בו תוכן.

<היו"ר משה גפני:>
תודה רבה. כן, באסל, משפט אחד. אני לא נותן הצעות לסדר עכשיו.
<באסל גטאס (הרשימה המשותפת):>
אני מצפה ממך- - -

<היו"ר משה גפני:>
לעצור את הישיבה.

<באסל גטאס (הרשימה המשותפת):>
לא. באמת. אתה ואני היינו כאן בוועדה הזאת בקואליציה הקודמת יחד עם הרב ליצמן. עמדנו על עיקרון השקיפות.

<היו"ר משה גפני:>
אי-אפשר לחזור. את המוסר הזה כבר קיבלתי. אני כל שבוע צריך לקבל את זה?

<באסל גטאס (הרשימה המשותפת):>
שקיפות.

<היו"ר משה גפני:>
שקיפות, בסדר. כל שבוע אני צריך לקבל את המוסר הזה? יש פה עודפים שזה פשוט לחלוטין.
<באסל גטאס (הרשימה המשותפת):>
אבל למה לא ידעת עליהם לפני שבועיים?

<היו"ר משה גפני:>
ידעתי, ועוד איך. העודפים האלה הכינו לנו מיקי לוי ואנשי משרדו אז. הם הכינו את זה.

<באסל גטאס (הרשימה המשותפת):>
אני גם הפניתי אליו את זה.

<היו"ר משה גפני:>
תודה. עמוד 37.

<באסל גטאס (הרשימה המשותפת):>
לפני שאישרנו את התקציב, למה לא ידענו על קיומו?

<היו"ר משה גפני:>
לא ידענו. מה לעשות? באסל, אתה הרי כלכלן. אתה יודע שכולם ידעו הכול, והעודפים האלה הם מועברים אחרי שמאושר תקציב. 

<באסל גטאס (הרשימה המשותפת):>
זה לא בסדר.

פניות מס' 26003, 26001
<היו"ר משה גפני:>
עמ' 37. המשרד להגנת הסביבה. 26003, 26001. מי מסביר אותו? בבקשה.

<דניאל מלצר:>
דניאל מלצר, אגף תקציבים. הבקשה התקציבית הזאת מבקשת להעביר עודפים מחויבים משנת 2014 ל-2015. הרוב המוחלט פה הוא מהקרן לשמירה על ניקיון. זה מחויב לפי חוק. זהו.
<אראל מרגלית (המחנה הציוני):>
האם ה-277 מיליון שהולך מהנגב והגליל למשרד ראש הממשלה, קשור באיזושהי צורה במתנות?

<מיקי לוי (יש עתיד):>
זה מתקציב 2015.

<היו"ר משה גפני:>
מה?

<אראל מרגלית (המחנה הציוני):>
תקציב המתנות. חוץ מעודפי הגז ישראל גילתה במרתפים מתנות.

<היו"ר משה גפני:>
תודה רבה.

פנייה מס' 29001

<היו"ר משה גפני:>
אנחנו עוברים ל-29001, משרד הבינוי והשיכון. עמ' 41.

<יובל טלר:>
יובל טלר, אגף תקציבים. הפנייה נועדה לתקצוב עודפים מחויבים בתקציב השוטף של משרד הבינוי, שעיקרם מיועד להתקשרויות ארוכות טווח בתחום התפעול כגון שיפוצים שמשרד הבינוי מבצע והתקשרויות בתחום- - -
<מיקי לוי (יש עתיד):>
מה זה תפעול, בבקשה? בינוי אנחנו מבינים. שיפוצים אנחנו מבינים. אני מבקש להבין, מה זה תפעול?
<יובל טלר:>
בתחום התפעול המשרד מבצע התקשרויות, גם בתחום התפעול של המשרד המרכזי ושל המחוזות. בנוסף, התקשרויות בתחום המחשוב, התקשרויות בתחום הייעוץ.

<סתיו שפיר (המחנה הציוני):>
אפשר לקבל את האינדיקציה לכך שמדובר באמת בהתחייבויות?

<יובל טלר:>
מדובר בעודפים מחויבים, לכן בהכרח מדובר בהתחייבויות.

<היו"ר משה גפני:>
בבקשה, באסל.

<באסל גטאס (הרשימה המשותפת):>
אדוני, ה-118 מיליון שקל האלה, שמועברים עכשיו מ-2014 ל-2015, הם ישמשו לדברים והתחייבויות שנעשו ב-2015 או על הרשאות והתחייבויות ל-2014? כלומר הם נחשבים כמקור הכנסה ב-2015?

<יובל טלר:>
כלל ההתחייבויות בוצעו בשנת 2014, ומיועדים לשימוש לתשלומים לאותן התחייבויות שבוצעו בשבוע שעברה, ולא לביצוע התקשרויות חדשות.

<אראל מרגלית (המחנה הציוני):>
כלומר, יובל, אם אני מבין את ההסבר שלך, אלה התחייבויות שהתבצע מחויבות אליהן ב-2014, לא הספיקו לבצע, עם התקשרויות ספציפיות עם קבלנים או לא משנה מי, וכיוון שלא הספיקו לבצע ב-2014, עכשיו מבצעים את זה.

<יובל טלר:>
נכון. רק אדייק שמדובר בתקציב השוטף של משרד הבינוי, ולכן מדובר בתקציב שוטף משרדי שמיועד- - -
<מיקי לוי (יש עתיד):>
בפברואר 20156 תבוא שוב לבקש?

<אראל מרגלית (המחנה הציוני):>
מיקי, תן לי. אני רק רוצה להבין כי זה אחר כך עיקרון בהרבה דברים. נניח שב-2014 יש קבלן שרציתם שיבצע איזה שיפוץ או איזה משהו. למה אתם מחכים עד עכשיו? נגיד שלא הספקתם בסוף 2014. למה העודף הזה מגיע בסוף 2015? מה עשו באמצע?

<יובל טלר:>
איליה, תקן אותי אם אני טועה – העודף המחויב, למיטב ידיעתי, יכול לעבור רק לאחר אישור התקציב ולא יכול לעבור לפני. 

<איליה כץ:>
איליה כץ, אגף תקציבים. עודפים מחויבים – אנחנו מעבירים רק אחרי שהשנה התקציבית החלה. למעשה זה נובע בשנה רגילה - שנה תקציבית סדירה רגילה מתחילה ב-1 בינואר. ב-1 בינואר אנחנו עדיין לא יודעים כמה עודפים מחויבים נוצרו בשנה הקודמת. זאת עבודה שנעשית במשך כמה חודשים על-ידי החשב הכללי. בהתאם לזה אנחנו מעבירים את העודפים. ברגע שאנחנו יודעים מה העודפים – באזור סוף פברואר, תחילת מרס- - -
<סתיו שפיר (המחנה הציוני):>
תסביר לי משהו. אני מסתכלת על נתוני התקציב שלכם. בתפעול, ב-2013 התקציב המאושר היה 44 מיליון, והוא גדל במהלך השנה ל-124 מיליון. זה שינוי של 180% בתקציב. בסוף הביצוע הוא רק 53 מיליון, כלומר קצת יותר ממה שהיה בהתחלה. למה ב-2013 הגדלתם את זה בעוד 80 מיליון שקל, אם בסוף ביצעתם הרבה פחות מזה, וב-2014 קורה בדיוק אותו דבר – אתם מתחילים ב-41, התקציב על שינויו זה 133 מיליון, ואז בסוף הביצוע הוא שוב 59 מיליון שקלים. איך אתם עושים את התקציב הזה? מה הסיפור שם?

<אראל מרגלית (המחנה הציוני):>
כי עם הכסף הזה היה אפשר לעשות משהו אחר בינתיים. זה היה תקציב מדינה.

<יובל טלר:>
שתי תשובות יש בנושא הזה: תשובה ראשונה היא שחלק גדול מהגידול בתקציב נבע פשוט מעודפים מחויבים בשנה קודמת.

<סתיו שפיר (המחנה הציוני):>
אתה מבין שזה לא הגיוני, כי ההגדלה שעשיתם בתקציב במהלך 2013 ובמהלך 2014 זה הגדלה של כ-80 מיליון שקל.

<יובל טלר:>
שרובה היתה מעודפים מחויבים.

<סתיו שפיר (המחנה הציוני):>
של 2012?

<יובל טלר:>
כן.

<אראל מרגלית (המחנה הציוני):>
אבל השיטה פה לא עובדת.

<היו"ר משה גפני:>
טוב. אנחנו לא חוזרים לשיטה. אני מודה לך על התשובות.
<סתיו שפיר (המחנה הציוני):>
הוא לא ענה. 
<היו"ר משה גפני:>
השאלות חוזרות על עצמן. הכול בסדר.

<אראל מרגלית (המחנה הציוני):>
רק תראה את הדפוס- - -
<היו"ר משה גפני:>
אני לא מסכים.

<סתיו שפיר (המחנה הציוני):>
איך יכול להיות שביצוע מגיע- - -
<היו"ר משה גפני:>
מה לעשות? זה לא בסדר. תצביעי נגד.

<אראל מרגלית (המחנה הציוני):>
תקציב X, מעבירים X3, וזה כל שנה.

פנייה 24001
<היו"ר משה גפני:>
אני חוזר חזרה להעברה ראשונה שלא אושרה, זה 24001. 

<סתיו שפיר (המחנה הציוני):>
האופוזיציה תתנגד. 

<היו"ר משה גפני:>
זה משרד הבריאות שלא אושר. אני חוזר למה שלא הצבענו, מההתחלה. 

<אראל מרגלית (המחנה הציוני):>
אנחנו רגע רוצים התייעצות סיעתית, כי אנחנו חייבים לראות מה אנחנו חושבים - עכשיו כשאתה מתחיל מההתחלה. אפשר?

<היו"ר משה גפני:>
בטח. יש התייעצות סיעתית עד 10:42.

<אראל מרגלית (המחנה הציוני):>
תודה רבה.

<(הישיבה נפסקה בשעה 10:37 ונתחדשה בשעה 10:42.)>
<היו"ר משה גפני:>
אני מחדש את הישיבה.

אני חוזר לעמוד הראשון בחוברת, זה משרד הבריאות. היו כמה פניות שנציגי המשרדים הסבירו אותן, אבל דחינו את ההצבעה. לא הצבעתי. בפניות האלה אנחנו רק מצביעים. 
פנייה מס' 24-001

כפי שאמרתי, 24001, משרד הבריאות, הוסבר על-ידי נציגי המשרדים. עכשיו אני עובר להצבעה.

<אראל מרגלית (המחנה הציוני):>
אבל היתה לנו שאלה לגבי הסעיף הזה, ואחר כך השאלה טיפה תחזור על עצמה, אז תענו על זה פעם אחת. מי זה משרד הבריאות?
<היו"ר משה גפני:>
משרד האוצר, הוא יסביר.

<אראל מרגלית (המחנה הציוני):>
אם היתה לך תוכנית עבודה מתוקצבת, למה היא לא בוצעה במלואה? למה נוצר – ואנחנו מסתכלים על זה כבר שנתיים אחורה - כל פעם התקציב בסופו של דבר אתם באמצע השנה מעלים אותו מעודפים שנה קודמת, ובסוף מה שאתם מבקשים אתם לא מבצעים, אז הביצוע הוא פחות או יותר חצי או שני-שלישים.

<היו"ר משה גפני:>
אגב, זו שאלה שנשאלה בשבוע שעבר כמה וכמה פעמים.

<אראל מרגלית (המחנה הציוני):>
איך אתם יכולים לעבוד כך? אפשר לשאול גם את מיקי לוי, למה הם עשו את העודפים האלה.
<מיקי לוי (יש עתיד):>
אל תשכח ש-2015 לא היתה שנה.

<היו"ר משה גפני:>
אני לא שוכח שום דבר. בבקשה, תסביר בדקה, ואז אני הולך להצבעה.

<אראל מרגלית (המחנה הציוני):>
אתה מבין את הבעיה?

<היו"ר משה גפני:>
הוא הבין. 

<איליה כץ:>
חבר הכנסת מרגלית, לפי חוק יסודות התקציב אנחנו יכולים להוציא התקשרות רק אם יש תקציב הוצאה נטו או הרשאה להתחייב – תלוי אם זה סעיף פיתוח או תקציב רגיל. אנחנו מעבירים את העודפים משנה לשנה, ורק אחרי שהעודפים האלה אנחנו עוברים אנחנו למעשה יכולים להוציא את ההתקשרויות במלוא ההיקף שאושר בחוק התקציב.
למעשה כשאישרנו את התקציב - אם זה בריאות או שיכון – זה לא באמת משנה – ההתקשרויות הן כן מבוצעות בהיבט שיוצאת התקשרות. מה שלא קורה, שהמזומן בגין ההתקשרות הזאת לא בהכרח יצא.

<מיקי לוי (יש עתיד):>
למה?

<איליה כץ:>
אם, לצורך העניין, אני בחודש דצמבר, ואושרה התקשרות עם החברה לאספקת שירותים, סביר להניח שהחשבונית בגין ההתקשרות הזאת לא תגיע עד סוף השנה.

<אראל מרגלית (המחנה הציוני):>
אז בשנה הבאה אתה עושה את זה.

<איליה כץ:>
לכן אני רוצה להוציא את ההתקשרות השנה, כי זו פעילות שאושרה לי על-ידי הכנסת השנה, אבל המזומן בגינה ייצא רק לאחר קבלת החשבונית בשנה הבאה.

<מיקי לוי (יש עתיד):>
האם בבקשות האלה יש בקשות שהן לא הרשאה להתחייב?

<היו"ר משה גפני:>
מי בעד – ירים את ידו.

<מיקי לוי (יש עתיד):>
אני לא מבין. יש לי עוד שאלה. אתה עושה מוועדת הכספים חוכא ואיטלולא.

<היו"ר משה גפני:>
מי בעד? מי נגד? מי נמנע? היה דיון. לא עושים שני דיונים.
הצבעה

בעד הסעיף – 8

נגד – 5

סעיף 24001 – משרד הבריאות, אושר
<אראל מרגלית (המחנה הציוני):>
רביזיה.

<היו"ר משה גפני:>
בעד – 8, נגד – 5. הפנייה אושרה.
<מיקי לוי (יש עתיד):>
אם לא תיתן לנו להתבטא, כל שנייה נעשה רביזיה, ולא נגיע לסיום. אני אומר לך, אדוני. אתה תיתן לנו לשאול ולהתבטא. גפני, רציתי לשאול שאלה פשוטה: האם יש בכל ההעברות האלה תקציבים שהם לא הרשאה להתחייב? בתקציבים שהיו אמורים ללכת לכיסוי החוב הלאומי של מדינת ישראל על-פי חוק התקציב, לחזור חזרה לכיסוי החוב הלאומי? תגיד לי בצורה ישרה, האם יש כאלה.

<היו"ר משה גפני:>
כן. אני מוסיף לשאלה שלו את העודפים האלה שהכין סגן שר האוצר הקודם.

<מיקי לוי (יש עתיד):>
אין בעיה. זה לא שייך ב-2015. זה לא שייך. אתה מקשקש בשכל. אני מתנצל.

<היו"ר משה גפני:>
אתה לא צריך להתנצל. זה בסדר. כל אחד והשכל שלו. שהכין סגן שר האוצר הקודם. תענה לו.

<איליה כץ:>
אם הבנתי את השאלה נכון, אנסה לענות. לפי חוק יסודות התקציב, סעיף 6ב, אפשר להוציא תקציב הוצאה נטו שהוא לא הרשאה להתחייב גם בגין התקשרויות של השנה העוקבת, כלומר יש הוצאות בעודפים המחויבים שהם לא בגין הרשאה להתחייב אלא הם בגין מזומנים שרשומים כהוצאה נטו.

<אראל מרגלית (המחנה הציוני):>
אתה יודע שבחברות עסקיות זה בדרך כלל סימן לזה שמישהו עושה שירקעס? אני רק אומר לך. כשמנהל כספים בחברה עסקית מתנהג כך, שכל פעם יש לו תקציב מסוים, מכפילים לו, ואז הוא מנצל, זה בדרך כלל סימן שמישהו לוקח כסף הביתה.

<מיקי לוי (יש עתיד):>
לא ענית על השאלה.

<באסל גטאס (הרשימה המשותפת):>
תגדיר לנו בבקשה, מה זה עודף? מה זה עודף?

<מיקי לוי (יש עתיד):>
האם יש כספים שהם לא הרשאה להתחייב, שהיו אמורים לחזור לאחור? תענה לי, כן או לא? אל תגיד לי יותר מזה. עזוב אותי מהמזומנים. אני יודע מהם. האם יש כספים שהם לא הרשאה להתחייב? שאין בגינם המשך חוזים?
<היו"ר משה גפני:>
הוא אמר כן.

<מיקי לוי (יש עתיד):>
הוא לא אמר.

<היו"ר משה גפני:>
כן או לא? תשובה.
<איליה כץ:>
הפנייה הזאת נועדה להעביר עודפים מחויבים. המשמעות של עודפים מחויבים זה התקשרויות שכולן התקשרויות חוזיות. כלומר יש דמות, מישהו, עובר אליו הכסף. ככל שהתקציב הזה לא מועבר, ולצורך העניין יוחלט להחזיר אותו לכיסוי חוב, המשמעות היא או אי-עמידה במחויבויות ישנות או אי-ביצוע התקשרויות חדשות.

<סתיו שפיר (המחנה הציוני):>
אפשר לקבל פירוט של שמונה ספרות על הסכומים האלה – גם 2013 ו-2014 וגם 2014 ו-2015?

<היו"ר משה גפני:>
טוב.

<סתיו שפיר (המחנה הציוני):>
לא. מה טוב? 

<היו"ר משה גפני:>
הבהרות של שמונה ספרות אין, על-פי המצב. מה לעשות? גם אני ביקשתי את זה.

<סתיו שפיר (המחנה הציוני):>
יו"ר הועדה ביקש את זה – לא אני. אפשר לקבל את זה?
<היו"ר משה גפני:>
נקבל את זה עוד. אני רק רוצה לומר לחברי הוועדה - אלה סעיפים שקיימנו עליהם דיון. רק לא הצבענו. אני לא פותח דיון מחדש.

<סתיו שפיר (המחנה הציוני):>
יש טענות גם לחברי הכנסת – לא רק ליו"ר הוועדה. אפשר בבקשה לקבל את הפירוט של השמונה ספרות?

<היו"ר משה גפני:>
אני מבקש לא לענות. זאת שאלה ברורה. יש לנו ויכוח על זה. ייתכן שנגיע לזה, בעזרת ה'.
<סתיו שפיר (המחנה הציוני):>
מה הבעיה עם זה?

<היו"ר משה גפני:>
אין בעיה, אבל כרגע אין את זה.
<סתיו שפיר (המחנה הציוני):>
יש את זה. השאלה, אם מעבירים את זה.

<היו"ר משה גפני:>
לא מעבירים. נקיים דיון על זה. זה לא קשור לעודפים.

<סתיו שפיר (המחנה הציוני):>
איזו סיבה רצינית יש לעשות לא לעשות זה?

פנייה מס' 67001

<היו"ר משה גפני:>
פנייה 67001. גם זה משרד הבריאות. גם על זה קיימנו דיון. מי בעד אישור ההעברה – ירים את ידו. מי נגד? מי נמנע?
<סתיו שפיר (המחנה הציוני):>
לכולכם זה נוח העניין הזה. לא מפריע לכם. יש להם המידע. יכולים להעביר אותו לכנסת, ויש פה שתיקה סביב העניין הזה, למה לא להעביר אותו. לכולם נוח להצביע על זה ככה?
הצבעה

בעד הסעיף – 8

נגד – 6

סעיף 67001 – משרד הבריאות, אושר
<היו"ר משה גפני:>
8 בעד, 6 נגד. ההעברה במשרד הבריאות אושרה.

<אראל מרגלית (המחנה הציוני):>
רביזיה.

<היו"ר משה גפני:>
יש רביזיה. 
פנייה מס' 05001
<היו"ר משה גפני:>
05-001. משרד האוצר. 
<סתיו שפיר (המחנה הציוני):>
אין פיקוח על תקציב.

<היו"ר משה גפני:>
התקיים על זה דיון. מי בעד אישור ההעברה – ירים את ידו. מי נגד? מי נמנע?
<אראל מרגלית (המחנה הציוני):>
אתה מבין שאי-אפשר לנהל את זה בדיון המקצועי. אנחנו יושבים פה מול האוצר על 32 מיליארד. איפה הדיון המקצועי. אני מאפשר לך. 05-001. עמ' 8. בבקשה, סתיו.

<סתיו שפיר (המחנה הציוני):>
בבקשה, אפתח את הנתונים. זה מה שעושים כשמבקשים דיון.

<היו"ר משה גפני:>
אין דיון על זה.

<סתיו שפיר (המחנה הציוני):>
כששואלים שאלות רציניות, אני צריכה לפתוח את הנתונים של משרד האוצר.

<היו"ר משה גפני:>
בסדר. רציניות. צריך לבדוק ברזומה שלי, האם היו שאלות רציניות שלי כשהייתי באופוזיציה על עודפים. חשוב לזכור את זה. היו לי מספיק שאלות, בלי לשאול על עודפים. ואתם יודעים את זה.
<מיקי לוי (יש עתיד):>
גפני, אנחנו לא מבקשים על הרשאה להתחייב. אנחנו מבקשים על עודפים.

<היו"ר משה גפני:>
עודפים. נו, באמת. בבקשה, סתיו שפיר.

<מיקי לוי (יש עתיד):>
שאלתי אם יש עודפים לא מחויבים.

<היו"ר משה גפני:>
נתתי לה לשאול שאלה. למה אתה מפריע לה?
<סתיו שפיר (המחנה הציוני):>
פעולות בחו"ל. זה סעיף יחסית קטן. אתה יכול להעביר לנו או לספר לנו על פרטי החוזים וההתחייבויות שיש בתקנה הזאת?

<ניר אמסל:>
· - -

<באסל גטאס (הרשימה המשותפת):>
שנייה. אם אתם נותנים לנו את התקציב בשמונה ספרות, אנחנו יכולים לוודא כל עודף – מה מקורו, אם זה הרשאה, אם זה חיוב. התמונה תהיה יותר ברורה. אתם מבקשים מאתנו, חברי ועדת הכספים, רועי, בעצם, להתנהג כחותמת גומי. להאמין לכל מילה, ולהעביר כספים. מה שגפני אומר, שזה אפילו פטריוטי לעשות. אני רוצה לעמוד על זכותי בתור חבר ועדת כספים.

<רועי פולקמן (כולנו):>
אתה חושב שמישהו משקר לך? 
<סתיו שפיר (המחנה הציוני):>
למה לא להעביר לנו את זה?

<רועי פולקמן (כולנו):>
כולם יושבים פה בוועדות ומקבלים דיווחים.

<אראל מרגלית (המחנה הציוני):>
אבל זה לא מה שהיה.

<היו"ר משה גפני:>
מה התשובה לסתיו שפיר?

<ניר אמסל:>
ההתקשרויות גם של הסעיף הזה, של משרד האוצר, מפורסמות באתר האינטרנט של משרד האוצר.
<סתיו שפיר (המחנה הציוני):>
מהן ההתקשרויות שעליהן יש התחייבויות שלא שולמו?

<ניר אמסל:>
מפורסם- - -

<סתיו שפיר (המחנה הציוני):>
תפרט לנו את זה בבקשה. 

<ניר אמסל:>
את רוצה שאני אפתח את האוצר?

<סתיו שפיר (המחנה הציוני):>
אין שום בעיה. אתה יכול לפרט את זה. אתה אומר שזה באתר, אתה יכול לפתוח את האתר.

<היו"ר משה גפני:>
אני לא מסכים. את יכולה להסתכל באתר. אין בעיה.
<ניר אמסל:>
ההתחייבויות האלה, בגדול- - -

<היו"ר משה גפני:>
אני לא ביקשתי ממך. אתה ענית תשובה. התשובה לא מספקת. יכול להיות שנצטרך להרחיב יותר, אבל זה לא האחריות שלך.

<סתיו שפיר (המחנה הציוני):>
גפני, אני לא מבינה מה הבעיה ברמת שמונה ספרות? 
<היו"ר משה גפני:>
אין בעיה- - -

<סתיו שפיר (המחנה הציוני):>
אתה מוכן להסביר למה אתה מגן עליהם, כשהם לא מעלים מידע שהוא מידע כל כך ברור- - -
<היו"ר משה גפני:>
כי זו החלטה שלנו, וההחלטה שלנו תהיה מתי שנפעל לפי הנוהל החדש, ולא היום, כשיש עודפים, כמעט ביום האחרון שאפשר להשתמש בזה.

<סתיו שפיר (המחנה הציוני):>
אנחנו צריכים לדעת אם זה עודפים אמתיים או לא.

<היו"ר משה גפני:>
התשובה ניתנה כבר כמה פעמים. אני מבין את מה שאתם עושים, אבל זה היום או היומיים האחרונים שאפשר להעביר את הכסף הזה.
<באסל גטאס (הרשימה המשותפת):>
מה אם לא ישתמשו בזה?
<היו"ר משה גפני:>
אז לא יהיה הכסף הזה לכל הפרויקטים האלה, ואתה תבוא ותשאל למה המפעלים במגזר הערבי לא מקבלים כסף.
<באסל גטאס (הרשימה המשותפת):>
אז מתקצבים אותו נכון ב-2015. הכול עקום אתם עושים.

<רחל עזריה (כולנו):>
אבל זה הנוהל החדש. לכן אנחנו משנים את השיטה עכשיו.

<היו"ר משה גפני:>
בבקשה, בקצרה. 

<רחל עזריה (כולנו):>
עכשיו משנים את השיטה.

<אראל מרגלית (המחנה הציוני):>
ניר, לא יכולת לענות על חו"ל, אז אשאל אותך משהו אחר על שני סעיפים.

<ניר אמסל:>
חבר הכנסת מרגלית, זה לא מדויק. למשרד האוצר יש מספר נציגויות בחו"ל. התקציב הזה הוא תקציב שמשרד האוצר מחייב עבור פעילות של המשרד או של נציגי המשרד בחו"ל. למשל, יש נציגות בוושינגטון, יש נציגות בניו-יורק וכו'. בבייג'ינג נפתחה נציגות. בהתאם לכך המשרד מתחייב עבור תקציב.

<סתיו שפיר (המחנה הציוני):>
תקציב שגדל בהעברות תקציביות ב-360% בשנה - למה אתם לא מתכננים אותו מראש? ב-2014 זה גדל ב-360%, וב-20113 ב-320% בשנה. אני לא יודעת מה זה מחויב ולא מחויב - זה לא מפורט באתר שלכם. אני מדברת על תקנה 05510803. זה לא מופיע בטבלה. זה ברמת השמונה ספרות. זה מה שרואים כשמסתכלים על שמונה ספרות. זה התחיל מ-1.4 מיליון, וזה גדל ל-6.5 ב-2014, כלומר גידול של 360%. בסוף הביצוע היה 4.9 מיליון – פחות ממה שזה גדל. איך זה עובד? למה?

<ניר אמסל:>
אנחנו מדברים כרגע על עודפים מחויבים. אם המשרד לא הספיק לבצע עודפים מחויבים במזומן, ובחו"ל יש דיליי מסוים בין ההתקשרות לבין הביצוע- - -

<אראל מרגלית (המחנה הציוני):>
אבל בחו"ל לא משלמים שוטף פלוס 120 כמו בארץ, אז זה בדרך כלל מבוצע.

<ניר אמסל:>
אבל בחו"ל זה מבוצע טיפה אחרת. במשרד החוץ אפשר לראות את זה אפילו יותר טוב. בחו"ל זה מבוצע אחרת בגלל הנושא של הקשר בין הביצוע בפועל ואיך שזה מבוצע - זה לא סליקה אוטומטית כמו שזה מבוצע בארץ וכו'.

<היו"ר משה גפני:>
תודה רבה.

<סתיו שפיר (המחנה הציוני):>
· - -
<היו"ר משה גפני:>
אני לא מאפשר. אני מצטער. הדיון התקיים. מי בעד- - -

<אראל מרגלית (המחנה הציוני):>
חיכיתי לשאול.

<ניר אמסל:>
זה מפורט באתר.

<היו"ר משה גפני:>
אבל היה דיון. שאלת את השאלה. גם סתיו שאלה. אני מבקש לא לענות. בתרגילים גם אני מבין.

<אראל מרגלית (המחנה הציוני):>
ניר, לגבי הרכב, אחד הדברים שאני רואה – שיש פה שתי חברות שהשתלטו על הרכב הממשלתי, ושחלק מהמכרזים האלה הם שערורייתיים, כולל המכרז של כנסת ישראל, שמטפלים בו בצורה נלוזה. מה אתה יודע על ההתקשרות עם הרכב של 55 מיליון, ולמה זה לא בוצע? כי במקום לשים שמן מקורי, שמים פה שמן דגים. במקום לשים צמיגים מקוריים, שמים פה צמיגים סיניים. האוטו אחרי 50,000 נראה כאילו 500,000. 
<היו"ר משה גפני:>
אני מבקש לא לענות.

<אראל מרגלית (המחנה הציוני):>
העניין של הרכב הוא שערורייתי.

<היו"ר משה גפני:>
לא אאפשר. מי בעד אישור העברה 05001 – ירים את ידו. מי נגד? מי נמנע?
<סתיו שפיר (המחנה הציוני):>
מישהו יודע מה הוא מאשר? אתם פשוט מרימים את היד.

הצבעה

בעד הסעיף – 8

נגד – 6

סעיף 05001 – משרד האוצר, אושר
<היו"ר משה גפני:>
8 בעד, 6 נגד. הבקשה אושרה.
<אראל מרגלית (המחנה הציוני):>
רביזיה על הרכב.

<היו"ר משה גפני:>
רביזיה.

<אראל מרגלית (המחנה הציוני):>
שישימו צמיגים נורמליים. עצרתי אתמול בגשם, בדרך לבאר-שבע, והגעתי לערד.

<היו"ר משה גפני:>
אני לא מסכים.

פנייה מס' 08001

<היו"ר משה גפני:>
עמוד 11. 08001. בבקשה. 

<אראל מרגלית (המחנה הציוני):>
אם זאת הרמה- - -

<היו"ר משה גפני:>
מי מסביר? בבקשה.

<ניר אמסל:>
הסברתי את זה בדיון הקודם. מדובר בעודפים מחויבים.

<היו"ר משה גפני:>
לא הוסבר. תסביר.

<ניר אמסל:>
הפנייה הזאת מבקשת להעביר את העודפים המחויבים של סעיף 08 משנת 2014 ל-2015. סעיף 08 כולל מספר גופים – המשרד הראשי, בתי הדין הרבניים. 

<היו"ר משה גפני:>
תתחיל במשרד המשפטים. בתי הדין הרבניים בלאו הכי זה כסף קטן.

<מיקי לוי (יש עתיד):>
31 מיליון זה כסף קטן?

<היו"ר משה גפני:>
לא, זה כסף גדול. תסתכל בבתי המשפט. 
<מיקי לוי (יש עתיד):>
משפחות חד-הוריות עדיין לא מצאו?
<נורית קורן (הליכוד):>
איך לא מצאו, כשהיית סגן שר האוצר?

<מיקי לוי (יש עתיד):>
את רוצה שאצלול אתך לזה?

<רחל עזריה (כולנו):>
לא. לא הייתי פה, הרב גפני.

<היו"ר משה גפני:>
משרד המשפטים, בבקשה.

<ניר אמסל:>
הפנייה, כמו שאמרתי, היא כוללת מספר גופים – משרד המשפטים, הראשי, שזה כולל בתוכו תקציב כמו הוצאות תפעול, שזה הוצאות שוטפות, הוצאות של הדרכה ושכר לימוד עובדי המשרד, אבטחה וביטחון של המשרד. נושא העלויות של העברת יחידות ממבנה למבנה, הוצאות מחשוב. 
<סתיו שפיר (המחנה הציוני):>
· - -
<ניר אמסל:>
במשרד המשפטים – אני מניח שכן. אני יכול לבדוק. להנהלת בית משפט יש עלויות מחשוב, יש הרבה הוצאות של פעילות- - -
<היו"ר משה גפני:>
כמה כסף זה לבתי המשפט בכלל, בסך הכול?

<ניר אמסל:>
סך הכול – 150 מיליון רק לבתי המשפט.

<עיסאווי פריג' (מרצ):>
אני רוצה חוברת.

<היו"ר משה גפני:>
רק רגע. בשביל לקבל חוברת יש לי אתך איזה דיל.. עיסאווי פריג' – מגיע לו.. על בני ברק, לא עכשיו..

יש שאלות למשרד המשפטים? בתי הדין הרבניים אתם חושבים שצריך לתת יותר? גם אי-אפשר. זה עודפים.

<אראל מרגלית (המחנה הציוני):>
לבתי הדין הדרוזיים למה זה כל כך נמוך? אני רוצה לדעת.
<היו"ר משה גפני:>
מי בעד אישור הפנייה – ירים את ידו. מי נגד? מי נמנע?
הצבעה

בעד הסעיף – 8

נגד – 7

סעיף 08001 – משרד המשפטים, אושר
<היו"ר משה גפני:>
8 בעד. 7 נגד. הפנייה אושרה.

<אראל מרגלית (המחנה הציוני):>
רביזיה. כי אני רוצה לדעת למה כל כך מעט לבתי הדין הדרוזים.

<מיכל בירן (המחנה הציוני):>
וגם רוצה לתת לכם הזדמנות לחשוב על זה שוב..

פנייה מס' 09001
<היו"ר משה גפני:>
09001. משרד החוץ. הוסבר כבר בפעם הקודמת.

<אראל מרגלית (המחנה הציוני):>
רגע. התייעצות מהירה. שנייה אחת.

<אחמד טיבי (הרשימה המשותפת):>
אני מצטרף לרביזיה. 

<היו"ר משה גפני:>
מי בעד אישור הפנייה?

<סתיו שפיר (המחנה הציוני):>
רגע, יש שאלות.

<היו"ר משה גפני:>
אבל כבר היה דיון על משרד החוץ.

<סתיו שפיר (המחנה הציוני):>
יש שאלות חדשות.

<אראל מרגלית (המחנה הציוני):>
אנחנו היינו רוצים שזה יגדל. אנחנו שואלים אם יש דרך.

<היו"ר משה גפני:>
מי בעד אישור הפנייה – ירים את ידו. מי נגד? מי נמנע?
הצבעה

בעד הסעיף – 8

נגד – 5

סעיף 09001 – משרד החוץ, אושר
<היו"ר משה גפני:>
בעד – 8. נגד – 5. 

הפנייה אושרה, ויש בקשה של חבר הכנסת אחמד טיבי לרביזיה. מה יש לך נגד משרד החוץ?

<אחמד טיבי (הרשימה המשותפת):>
אני מבקש למזג בין משרד החוץ למשרד ראש הממשלה..
<היו"ר משה גפני:>
רעיון לא רע דווקא..

פנייה מס' 23001

<היו"ר משה גפני:>
23001. עמ' 30. משרד הרווחה. 
<סתיו שפיר (המחנה הציוני):>
בצלאל קיבל את כל מה שהוא ביקש?

<מיקי לוי (יש עתיד):>
תן לנו שש דקות.

<היו"ר משה גפני:>
חמש דקות התייעצות. עד 11:13.

<(הישיבה נפסקה בשעה 11:08 ונתחדשה בשעה 11:13.)>
<היו"ר משה גפני:>
אני מחדש את הישיבה.

<היו"ר משה גפני:>
מי בעד אישור הפנייה 23001 של משרד הרווחה – ירים את ידו. מי נגד? מי נמנע?

<מיכל בירן (המחנה הציוני):>
חשוב לומר שאנחנו לא נגד התקציב של משרד הרווחה.

<אורלי לוי אבקסיס (ישראל ביתנו):>
חשוב לחלוטין. 

<אראל מרגלית (המחנה הציוני):>
אנחנו נגד השיטה.

הצבעה

בעד הסעיף – 8

נגד – אין
נמנעים – 5
סעיף 23001 – משרד הרווחה, אושר
<היו"ר משה גפני:>
8 בעד, אין נגד, 5 נמנעו. התקציב של משרד הרווחה אושר. בבקשה.
<אורלי לוי אבקסיס (ישראל ביתנו):>
אדוני היושב-ראש, מצפונית אנחנו לא יכולים להצביע נגד הרווחה, אבל השיטה פה היא שיטה קלוקלת, שיש לתקן אותה. אתם מצפים מאתנו להיות יותר רגישים מאשר אחרון הרגישים בנושאים של עמותות.

<היו"ר משה גפני:>
היה דיון על זה.

<אורלי לוי אבקסיס (ישראל ביתנו):>
לא, לא , לא. עדיין. היה דיון, ועדיין לא הגיעו לרזולוציות, והבנתי שיש פה נציג אוצר, שלא נותן תשובות, שלא מכיר את המפה, שלא מכיר לאן הכספים הולכים.
<היו"ר משה גפני:>
מה זה לא? היה דיון.

<אורלי לוי אבקסיס (ישראל ביתנו):>
יותר מזה – היינו פה לפני חודש, אדוני היושב-ראש. אתה באת יחד עם האוצר, ואמרת לנו: אין כספים, לכן פוגעים בפנסיה של החוסכים. לכן אני אומרת שההתנהלות פה היא התנהלות פושעת. פגענו בפנסיות של כל אותם צעירים שאין להם בגלל הפנסיה הצוברת - לא יהיה להם ביטחון פנסיוני, והיום יש העברות- - -
<היו"ר משה גפני:>
אורלי, אני לא מסכים. עם כל הכבוד. אני עושה הפסקה חמש דקות.

<(הישיבה נפסקה בשעה 11:25 ונתחדשה בשעה 11:40.)>
פנייה מס' 13001

<היו"ר משה גפני:>
אני מחדש את הישיבה. אנחנו ממשיכים בסעיפים שעצרנו בהם בסעיפים שעצרנו בהם בעמ' 17. סעיף 13001, הוצאות שונות. הסברנו את זה בפעם הקודמת. אני מבקש להצביע. מי בעד אישור הבקשה – ירים את ידו.
<אראל מרגלית (המחנה הציוני):>
מה זה הוצאות שונות?

<היו"ר משה גפני:>
הסברנו את זה בפעם הקודמת.

<סתיו שפיר (המחנה הציוני):>
לא קיבלנו על זה הסבר. 
<היו"ר משה גפני:>
נו, באמת. אני ממציא?

הצבעה

בעד הסעיף – 9

נגד – 7

סעיף 13001 – הוצאות שונות, אושר
<היו"ר משה גפני:>
9 בעד. 7 נגד.

<אראל מרגלית (המחנה הציוני):>
רביזיה.

<היו"ר משה גפני:>
רביזיה.

פנייה מס' 15002
<היו"ר משה גפני:>
15002. משרד הביטחון.
<סתיו שפיר (המחנה הציוני):>
לפני משרד הביטחון. קודם ביקשתי מניר לראות את ההתקשרויות. הוא אמר לי שהכול נמצא באתר שלהם. בדקתי באתר שלהם. אני לא מצליחה לראות שם- - -
<היו"ר משה גפני:>
בסדר- - -
<סתיו שפיר (המחנה הציוני):>
הוא אמר לי את זה רק לפני חצי שעה. אבקש כן לראות את הפרטים, כי לא מצאתי את זה.
<היו"ר משה גפני:>
הבנתי.

<סתיו שפיר (המחנה הציוני):>
לא יכול להיות שיימסר פה- - -

<היו"ר משה גפני:>
יכול להיות, זאת עובדה. לגבי משרד הביטחון, בבקשה. 
<אראל מרגלית (המחנה הציוני):>
יש פה מישהו שמסביר?

<היו"ר משה גפני:>
זה עובר לוועדה המשותפת.

<אראל מרגלית (המחנה הציוני):>
חברים, אני בוועדה המשותפת של תקציב הביטחון. אתם הצלחתם לבלבל אותנו כהוגן, גם אנשים שמעורים בזה כל השנה. תקציב משרד הביטחון כפי שאושר ל-2016, היה 56.1 מיליארד. אחר כך נאמר לנו שיש 4 מיליארד נוספים – כנראה, בהתחלה הם רצו להעביר את זה ברביזיה. אחר כך זה הולך לעבור בצורה אחרת לגבי 2016. אחר כך יש עוד 3 מיליארד- - -

<היו"ר משה גפני:>
זה ברור. שנייה. העודפים האלה קשורים גם לנושא הזה של התוספת של משרד הביטחון? אני שואל.

<איליה כץ:>
הם לא קשורים.
<היו"ר משה גפני:>
זה רק עודפים.

<אורלי לוי אבקסיס (ישראל ביתנו):>
האם נכון הדבר שחלק מהעודפים הם נגב-גליל? כלומר הפריפריה שוב תשלם את המחיר? שיענו לנו על השאלה. האם אדוני היושב-ראש רוצה שהפריפריה תשלם להם- - -
<היו"ר משה גפני:>
רגע. אורלי, את צריכה לבקש רשות. אני שאלתי את השאלה, מה שאתה שאלת – האם זה קשור לתוספת. אתה שאלת שאלה, ואני ביקשתי לחדד אותה. התשובה: לא. הכסף הזה הוא עודפים. גם הפנייה הבאה, זה לא קשור לתוספת. התוספת תגיע.

<אראל מרגלית (המחנה הציוני):>
כלומר גם תוספת של 4 מיליון- - -

<היו"ר משה גפני:>
זה העודפים. שאלה חברת הכנסת אורלי לוי לגבי- - -
<אראל מרגלית (המחנה הציוני):>
יש פה דלתא של 7 מיליארד.

<מיכל בירן (המחנה הציוני):>
מה התשובה?

<איליה כץ:>
יש פנייה שנוגעת לנגב-גליל. זאת לא הפנייה שאנחנו דנים בה עכשיו.

<היו"ר משה גפני:>
אבל הכסף של משרד הביטחון מגיע מהנגב והגליל?

<אורלי לוי אבקסיס (ישראל ביתנו):>
הפריפריה משלמת שוב את המחיר.

<היו"ר משה גפני:>
שאלתי שאלה. אני מבקש לא לעשות תנועות; לענות לפרוטוקול. כן או לא? מגיע מנגב גליל – כן או לא?

<איליה כץ:>
אין פגיעה בפעילות של המשרד.

<אורלי לוי אבקסיס (ישראל ביתנו):>
לא, לא פגיעה. 

<היו"ר משה גפני:>
הכסף הזה מגיע?

<איליה כץ:>
אין פגיעה בפעילות של נגב וגליל.

<אורלי לוי אבקסיס (ישראל ביתנו):>
מה זאת ההתחמקות הזאת? הוא מתחמק. לא רוצה לענות לך, כן או לא.

<היו"ר משה גפני:>
השאלה, האם הכסף הזה שעובר למשרד הביטחון, מגיע מנגב-גליל.

<אראל מרגלית (המחנה הציוני):>
גם מנגב-גליל.

<איליה כץ:>
אנחנו עכשיו מדברים על פניית עודפים. מעבר לזה יש פנייה נוספת- - -
<היו"ר משה גפני:>
לא פנייה נוספת. 

<מיכל בירן (המחנה הציוני):>
פנייה נוספת, כי זה שם, גפני.

<היו"ר משה גפני:>
אפשר לקבל תשובה בכן ולא? הכסף הזה שעליו אנחנו מדברים בפנייה הנוכחית של 2.5 מיליארד שקל – האם הכסף מגיע גם מנגב-גליל?

<מיכל בירן (המחנה הציוני):>
צמצמת את השאלה.

<ליאור בראון:>
ליאור בראון, משרד האוצר, רפרנטית ביטחון. מדובר בפניית עודפים מחויבים משנת 2014. 
<היו"ר משה גפני:>
האם הכסף הזה מגיע מנגב-גליל?

<ליאור בראון:>
לא. מדובר בעודפים מחויבים מ-2014.

<אורלי לוי אבקסיס (ישראל ביתנו):>
למה הם לא יודעים לענות על זה?

<מיכל בירן (המחנה הציוני):>
גפני, צמצמת ממש את השאלה.

<אורלי לוי אבקסיס (ישראל ביתנו):>
אני אפנה בעצמי ליועץ המשפטי לכנסת ולממשלה. התשובה שלך היא שאין פה שקל שעובר מהנגב והגליל.

<היו"ר משה גפני:>
את לא עונה. את לא שואלת יותר. לא לענות.

<אורלי לוי אבקסיס (ישראל ביתנו):>
כי אם הם משקרים את הוועדה, הם לא יופיעו יותר בפני הוועדה.

<היו"ר משה גפני:>
מי בעד – ירים את ידו. מי נגד? מי נמנע?

<סתיו שפיר (המחנה הציוני):>
נתת לי רשות דיבור.

<היו"ר משה גפני:>
בפנייה הבאה.

<סתיו שפיר (המחנה הציוני):>
לפנייה הזאת. אם אתה רוצה שרק נתפרץ, נתפרץ. לא ייתכן שלא יינתן לשאול שאלות.

הצבעה

בעד הסעיף – 8

נגד – 7

סעיף 15002 – משרד הביטחון, אושר
<סתיו שפיר (המחנה הציוני):>
ברור שנגד. אף אחד לא יודע לאן הכסף הזה עובר. העברתם לביטחון 17 מיליארד בעודפים. רק לביטחון בשנה שעברה.
<היו"ר משה גפני:>
בעד – 8. נגד – 7. הפנייה עברה.

<אראל מרגלית (המחנה הציוני):>
רביזיה.

פנייה מס' 15003
<היו"ר משה גפני:>
15003. משרד הביטחון. בבקשה, תסבירי מה זה.

<סתיו שפיר (המחנה הציוני):>
זה לא בסדר.

<היו"ר משה גפני:>
הנה, היא מסבירה.

<אורלי לוי אבקסיס (ישראל ביתנו):>
אדוני היושב-ראש, התשובה של משרד האוצר - היא משקרת במצח נחושה בתוך הוועדה. זה מסמך שלכם?

<היו"ר משה גפני:>
אני לא מסכים. לא לענות. אורלי, לא רוצה לראות. לא רוצה עכשיו. את לא יכולה להגיד עליהם: משקרים. הם פקידי ממשלה.

<מיכל בירן (המחנה הציוני):>
גפני, אתה צמצמת את השאלה. היתה פה שאלה כללית - האם מתכוונים לקחת רבע מיליארד שקלים מתקציב משרד הנגב והגליל לטובת משרד הביטחון.

<אורלי לוי אבקסיס (ישראל ביתנו):>
שיגידו שיש פנייה לקחת מהפריפריה. רבע מיליארד שקל מהפריפריה.

<היו"ר משה גפני:>
15003. בבקשה, תסבירי על מה מדובר?

<ליאור בראון:>
מדובר בפניית עודפים מחויבים משנת 2014.

<אורלי לוי אבקסיס (ישראל ביתנו):>
ובהמשך אנחנו נידרש להצביע על העברה מנגב-גליל?

<היו"ר משה גפני:>
אני אוציא אותך, אני מצטער.

<אורלי לוי אבקסיס (ישראל ביתנו):>
כי זה הסעיף הבא, אדוני. הם עונים לך מה שנוח.

<היו"ר משה גפני:>
אני פשוט אוציא אותך. תיכנסי רק להצבעות. בבקשה, סתיו. אנחנו בעמוד 21.
<סתיו שפיר (המחנה הציוני):>
ב-2014 העברתם 17 מיליארד שקלים בתקציב הזה, רק לסעיף הזה. 

<היו"ר משה גפני:>
מה השאלה?

<סתיו שפיר (המחנה הציוני):>
למה אתם מביאים לנו את זה בשתי פניות שונות? אותה תוכנית בשתי פניות שונות. ב-2014 העברתם לאותה תוכנית – שוב, אי-אפשר לראות מה הפרטים שלה, מה האגפים של משרד הביטחון – 17 מיליארד שקלים, וב-2013 12 מיליארד שקלים. אתם קולטים את הסכומים של ההעברות האלה? אני לא מדברת במיליונים. אני מדברת במיליארדים. 17 מיליארד שנה קודמת, 12 מיליארד בשנה שלפניה.
<היו"ר משה גפני:>
הבנתי. למה שתי פניות נפרדות?

<סתיו שפיר (המחנה הציוני):>
מה זאת ההתנהלות הזאת? אתם עושים שינויים בתקציב- - -
<היו"ר משה גפני:>
סתיו, אני לא מסכים לזה. אני קורא לך לסדר פעם ראשונה.

<סתיו שפיר (המחנה הציוני):>
שאלתי שאלה לא הגיונית?

<היו"ר משה גפני:>
את לא יכולה דבר כזה. שאלת שאלה – תני לענות.
<סתיו שפיר (המחנה הציוני):>
תקרא למשרד האוצר לסדר.
<היו"ר משה גפני:>
אני אקרא לכל מי שמפריע. בבקשה, תני תשובה, למה זה שתי פניות נפרדות. בבקשה.

<איליה כץ:>
היושב-ראש, יש חלוקה לשתי פניות: הראשונה, העודפים של משרד הביטחון – הפנייה הראשונה שאושרה. הפנייה השנייה היא של מערכת הביטחון. זה יוסבר בוועדה המשותפת לשימושים השונים.

<היו"ר משה גפני:>
הבנתי. 

<אראל מרגלית (המחנה הציוני):>
גפני, אתה מסכים אתנו שזה קצת משונה- - -

<היו"ר משה גפני:>
לא משונה. הבנתי את התשובה. מי שלא הבין – שלא יבין. 15-003. מי בעד – ירים את ידו.

הצבעה

בעד הסעיף – 9

נגד – 8

סעיף 15003 – משרד הביטחון, אושר
<היו"ר משה גפני:>
9 בעד. 8 נגד. הפנייה אושרה.
<אורלי לוי אבקסיס (ישראל ביתנו):>
רביזיה.

פנייה מס' 17001
<היו"ר משה גפני:>
רביזיה.

17001. תיאום הפעולות בשטחים. 
<עמיחי דוד:>
עמיחי דוד, משרד האוצר. הפנייה מיועדת להעברת עודפים מחויבים משנת 2014 לשנת 2015.

<היו"ר משה גפני:>
אין צורך. הסבירו את זה. מי בעד אישור הפנייה – ירים את ידו. מי נגד? מי נמנע?
<עיסאווי פריג' (מרצ):>
מתי הסבירו את זה? מה זה פיתוח האזור?

הצבעה

בעד סעיף – 9

נגד – 8

סעיף 17001 – משרד האוצר, אושר
<מיקי לוי (יש עתיד):>
יום אחד מקריאים כמו סיפור לילדים, ויום אחד מצביעים. אף אחד לא יכול לזכור.

<היו"ר משה גפני:>
חבר הכנסת מיקי לוי, אענה לך, אבל קודם כל תוצאות ההצבעה. 9 בעד. 8 נגד. הסעיף עבר.

אני עושה את ההפסקות כי אין לי רוב כל הזמן. זה הכול. אני מצפה מחברי ועדה, מוכשרים כפי שחברי ועדה בוועדת הכספים, כולם מוכשרים – היה דיון ביום רביעי. הם ודאי יודעים על מה מדובר. עם כל הכבוד. האיי-קיו של חברי הוועדה אני מעריך מאוד גבוה. עיסאווי.
<עיסאווי פריג' (מרצ):>
גפני, עם כל הכבוד, השיטה לא מתאימה לך – להסביר יום, ולהצביע היום.

<היו"ר משה גפני:>
מאה אחוז. אבל כבר עניתי על השאלה הזאת בכנות ובתום לב. אמרתי שלא היה לי רוב ביום רביעי. מה לעשות?

<אראל מרגלית (המחנה הציוני):>
אבל כל השיטה הזאת היא להסביר בשנה אחת, ולהעביר את זה אחרי שנתיים.

<היו"ר משה גפני:>
את זה תעשה גם, כשתהיה שר האוצר.

<אראל מרגלית (המחנה הציוני):>
אני מתחייב בפניך, שאני אשנה את כל השיטה הזאת.

פנייה מס' 17005

<היו"ר משה גפני:>
17005. הוסבר. תיאום פעולות בשטחים. מי בעד אישור הפנייה – ירים את ידו. עכשיו יש לי רוב. מי נגד?
הצבעה

בעד הסעיף – 9

נגד – 8

סעיף 17005 – תיאום הפעולות בשטחים, אושר
<עיסאווי פריג' (מרצ):>
אז למה עשית הפסקה?

<היו"ר משה גפני:>
כי יש לי עוד בעיות..

9 בעד. 8 נגד. הפנייה אושרה. 
<אראל מרגלית (המחנה הציוני):>
רביזיה.

<היו"ר משה גפני:>
רביזיה.

פנייה מס' 18001
<היו"ר משה גפני:>
18001. רשויות מקומיות. הוסבר. מי בעד אישור הפנייה – ירים את ידו. מי נגד?
הצבעה

בעד הסעיף – 9

נגד – 8
סעיף 18001 – רשויות מקומיות, אושר
<היו"ר משה גפני:>
בעד – 9. נגד 8. הפנייה אושרה.

אני מדלג גם על משרד הרווחה, שאושר בתמיכת האופוזיציה.

שתי הפניות הבאות אושרו. אנחנו בעמ' 41.

<אורלי לוי אבקסיס (ישראל ביתנו):>
רביזיה על ההצבעה האחרונה.

<היו"ר משה גפני:>
רביזיה על ההצבעה האחרונה.

פניות מס' 26003, 26001
<היו"ר משה גפני:>
26-003. עכשיו לפי הסדר. עמ' 37. אגב, לפי הסדר, מה שאני אומר כל הזמן, זה בלי נדר, כי אם אין לי רוב.. 26-003, 26-001. המשרד להגנת הסביבה. הוסבר הבוקר. עשיו אנחנו רק מצביעים. מי בעד הפניות – ירים את ידו. מי נגד?
הצבעה

בעד הסעיפים – 9
נגד – 6
סעיפים 26003, 26001 – המשרד להגנת הסביבה, אושרו
<היו"ר משה גפני:>
הפנייה אושרה.
<באסל גטאס (הרשימה המשותפת):>
רק בשביל שיכבדו את האייקיו שלנו – לא יגידו: היו דוקטורים, היו כלכלנים, איך עברו? מיליארד ו-330 מיליון שקל - מהו תקציב- - -

<עיסאווי פריג' (מרצ):>
2 מיליארד.

<באסל גטאס (הרשימה המשותפת):>
מאיפה זה בא?

<סתיו שפיר (המחנה הציוני):>
גפני, אתה יודע שמסבנים אותנו.

<היו"ר משה גפני:>
אתה הסברת את הגנת הסביבה. שאלתם שאלה. אתם לא רוצים לקבל תשובה? למה כל כך – אני בעד הרבה כסף, כי זה לניקיון ולכול. איך הגיע כל כך הרבה כסף? משרד להגנת הסביבה, אנחנו אישרנו את הפנייה הזאת, אבל כולנו סקרנים לדעת. בבקשה.

<עיסאווי פריג' (מרצ):>
ואיך אישרת את זה, ועכשיו אתה חוזר על אותה שאלה?

<היו"ר משה גפני:>
אגיד לך את האמת. כשאני הייתי באופוזיציה, על עודפים לא עשיתי פיליבאסטר.

<סתיו שפיר (המחנה הציוני):>
זה לא נכון.

<היו"ר משה גפני:>
באמת?

<סתיו שפיר (המחנה הציוני):>
זה היה עודפים שאתה ידעת שהם לא לגמרי עודפים. ודאי שעשית. אתה יודע שזה לא עודפים. נו, באמת.
<היו"ר משה גפני:>
תשובה.

<שאול הויזלר:>
שאול הויזלר מהמשרד להגנת הסביבה. מדובר כאן בעודפים של הקרן לשמירת הניקיון. רוב הכסף זה הקרן לשמירת הניקיון. על-פי חוק, הקרן לשמירת הניקיון- - -

<באסל גטאס (הרשימה המשותפת):>
הרבה כסף.

<אורלי לוי אבקסיס (ישראל ביתנו):>
למה נשאר לכם עודף, אם עובדים טוב?

<שאול הויזלר:>
למעשה, מדובר בהיטל הטמנה. היטל הטמנה זורם לקרן לשמירת הניקיון. מנגד ההוצאות, בניגוד לתקציב המדינה, שהוא תקציב שנתי – הקרן עובדת בתקציב חמש שנתי יותר. בעיקר הפרויקטים הם של הפרדה במקור, של קולות קוראים שיוצאים- - -
<היו"ר משה גפני:>
תודה. אראל.

<עיסאווי פריג' (מרצ):>
למה אתה עוצר אותו?

<אורלי לוי אבקסיס (ישראל ביתנו):>
למה אושר לכם כל כך הרבה?

<אראל מרגלית (המחנה הציוני):>
בגוש שגב – סתם, הייתי, יש עבודה בכמה מקומות בארץ של הפרדה. למה אתם אמרתם בקול רם, שגם אלה שעושים את ההפרדה בין סוגי הפסולת, בסוף ההטמנה היא ביחד? אני שמעתי את זה. ראשי הרשויות הזדעזעו מזה. ברזל, נייר.
<אורלי לוי אבקסיס (ישראל ביתנו):>
ההטמנה היא לא בנפרד?

<שאול הויזלר:>
אשמח לקבל את הפנייה בכתב ונחזיר לך תשובה. אבל זה לא קשור לנושא הפנייה.
<עיסאווי פריג' (מרצ):>
הוא לא ענה.

<היו"ר משה גפני:>
בבקשה, מיכל. שאלה קצרה.

<מיכל בירן (המחנה הציוני):>
בסדר. קצרה. השאלה שלי היא, אם כל תקציב המשרד שלכם הוא כל כך קטן, איך חלק כל כך גדול ממנו לא ניצלתם? זו השאלה, ולא קיבלתי עליה תשובה.

<שאול הויזלר:>
צריך להבין בדיוק במה מדובר. מה שבפניכם זה עודפים מחויבים לפרויקטים רב-שנתיים. הכסף מחויב לפרויקטף שמתנהל על ארבע, חמש, שש וגם שבע שנים- - -
<עיסאווי פריג' (מרצ):>
כמה הוצאתם על- - -
<שאול הויזלר:>
בגרמניה הפרדה במקור לקחה עשרים שנה. בארץ מצפים שזה יהיה תוך שנה. זה לא עובד.
<היו"ר משה גפני:>
בבקשה.

<עיסאווי פריג' (מרצ):>
כמה בפועל הוצאתם בשנת 2014?

<היו"ר משה גפני:>
תשובה, בבקשה.

<שאול הויזלר:>
באזור 500 מיליון. אני צריך לבדוק בדיוק את המספר.

<אראל מרגלית (המחנה הציוני):>
אתה מבין את האבסורד?

<אורלי לוי אבקסיס (ישראל ביתנו):>
אפילו לא שליש. מגיע להם עונש על זה שהם לא מנצלים את הכסף. 
<שאול הויזלר:>
אין כאן שום אבסורד.

<היו"ר משה גפני:>
תודה רבה. הבנתי. 
<אורלי לוי אבקסיס (ישראל ביתנו):>
רביזיה.

<היו"ר משה גפני:>
רביזיה.

פנייה מס' 29001
<היו"ר משה גפני:>
29001. 
<באסל גטאס (הרשימה המשותפת):>
זוהי צורה של העברה שהיא לא העברה. זוהי קרן. זה מקור הכנסה. זה לא עודפים עבור דברים- - - 

<אורלי לוי אבקסיס (ישראל ביתנו):>
זה לא המקום. הוא צודק. 

<היו"ר משה גפני:>
זה בסדר. רועי, הבנתי אותך. עמ' 41. 29001. משרד הבינוי והשיכון. הסבירו את זה בבוקר. היו שאלות, היו תשובות. מי בעד אישור הפנייה – ירים את ידו. מי נגד?
<אורלי לוי אבקסיס (ישראל ביתנו):>
אני רוצה לדעת אם יש פיתוח הכפר?

<היו"ר משה גפני:>
אנחנו באמצע הצבעה.

<אורלי לוי אבקסיס (ישראל ביתנו):>
למה, למשל, בכל המקומות החדשים, לא עושים מבחן הכנסה לשכר דירה, ובדיור ציבורי – כן?
<היו"ר משה גפני:>
אורלי, אני קורא אותך לסדר פעם ראשונה. אנחנו באמצע הצבעה.
<רועי פולקמן (כולנו):>
· - -
<היו"ר משה גפני:>
רועי, אני קורא אותך לסדר. מה אתה עונה לה באמצע הצבעה?
הצבעה

בעד הסעיף – 9

נגד – 6

סעיף 29001 – משרד הבינוי והשיכון, אושר
<היו"ר משה גפני:>
אושר. יש רביזיה? רביזיה.

<אורלי לוי אבקסיס (ישראל ביתנו):>
לא, אני ביטלתי.

פנייה מס' 32002, 32001
<היו"ר משה גפני:>
32002. תמיכות שונות, לפי חוק צער בעלי חיים. לא הוסבר. מי מסביר את זה? בבקשה. אנחנו בעמ' 43.
יש בעיה להסביר? בבקשה. 
<עלי בינג:>
עלי בינג, אגף התקציבים. 
<אורלי לוי אבקסיס (ישראל ביתנו):>
למה כורכים הכול? למה לא יכולים להצביע על כל סעיף בנפרד.
<היו"ר משה גפני:>
בבקשה, להסביר. אני מבקש לא להפריע.
<עלי בינג:>
מדובר בפנייה להעברת עודפים משוריינים מהסעיף של צער בעלי חיים משנת 2014 לשנת 2015.

<סתיו שפיר (המחנה הציוני):>
למה זה בא בעודפים?

<אורלי לוי אבקסיס (ישראל ביתנו):>
נשארו שם עודפים?

<עלי בינג:>
בהתאם להחלטת ממשלה, 1% מעודפים מחויבים, עובר לרזרבה.
<סתיו שפיר (המחנה הציוני):>
למה זה מגיע בעודפים? הוא לא עונה.
<אראל מרגלית (המחנה הציוני):>
במקום לסרס את הכלבים החליטו לסרס את הממשלה.

<היו"ר משה גפני:>
בבקשה, סתיו.

<סתיו שפיר (המחנה הציוני):>
שאלתי.

<עלי בינג:>
בהחלטת הממשלה, נקבע שבעודפים 2015-2014 יעברו 99%, ו-1% ילך- - -

<היו"ר משה גפני:>
הולך לרזרבה.

<סתיו שפיר (המחנה הציוני):>
העברתם 32 פה וגם 32 כאן. למה?

<עלי בינג:>
אסביר. יש ב-32 עודפים משוריינים, ויש עודפים מחויבים. זה עודפים משוריינים, ולכן זה בפנייה נפרדת.

<היו"ר משה גפני:>
מה זה משוריינים?

<עלי בינג:>
עודף משוריין זה עודף שיצא בגינו מכרז, אבל עדיין לא חויב בפועל. לכן חשב בכל משרד מגיש לחשב הכללי דוח של כל העודפים שהם לקראת התחייבות, אבל עדיין לא בוצעה התחייבות- - -

<היו"ר משה גפני:>
הבנתי. תודה. עיסאווי.

<סתיו שפיר (המחנה הציוני):>
אז עוד לא היה מכרז.

<מיקי לוי (יש עתיד):>
יש זוכה במכרז?

<היו"ר משה גפני:>
מיקי, אתה לא יכול לשאול. עם כל הכבוד. עיסאווי.

<סתיו שפיר (המחנה הציוני):>
המציאו הגדרה חדשה לעודפים. אתה לא ידעת שזה קיים, גפני. 

<היו"ר משה גפני:>
נכון. אני לומד כל הזמן.

<סתיו שפיר (המחנה הציוני):>
שיענה – מה זה אומר, משוריינים? יצא מכרז אבל עוד לא נחתם חוזה?

<עיסאווי פריג' (מרצ):>
היום אם כך- - -

<היו"ר משה גפני:>
אני מבקש לא לענות.

<עיסאווי פריג' (מרצ):>
למה? רוצים להבין.

<היו"ר משה גפני:>
לא יכול להיות שאחד ידבר בתוך דברי השני. ענית לגבי עודף משוריין. אני הבנתי שהכוונה היא שעדיין לא נחתם חוזה, אבל יש סיכום לגבי העניין הזה, וחוזה עומד להיחתם.

<סתיו שפיר (המחנה הציוני):>
איזה סיכום?

<אורלי לוי אבקסיס (ישראל ביתנו):>
מכרז למה?

<סיון ינקוביץ:>
סיון ינקוביץ, תקציבי משרד החקלאות. בכדי לפרסם מכרזים בשם המדינה נדרש המשרד המפרסם להעמיד תקציב, ולהוכיח שיש לו תקציב עבור המכרז שאותו הוא מעוניין לפרסם. בהרבה מאוד מקרים מגיע סוף השנה, וההליך המכרזי עוד לא נגמר, ועוד לא נוצרה התקשרות. עוד לא נחתם ההסכם, אבל המשרד כבר שריין תקציבים עבור יציאה למכרז.

<אורלי לוי אבקסיס (ישראל ביתנו):>
מכרז בנוגע למה?

<סיון ינקוביץ:>
מדובר פה על 300,000 שקל, מכרז לבית חולים נייד לחיות.

<סתיו שפיר (המחנה הציוני):>
אם עוד לא נחתם חוזה, למה כבר לא מעבירים את זה ב-2015?

<סיון ינקוביץ:>
כי המקור התקציבי של זה הוא ב-2014.
<אראל מרגלית (המחנה הציוני):>
אבל הוא לא נוצל. אז למה אתם לא עושים תקציב חדש ל-2015- - -
<סתיו שפיר (המחנה הציוני):>
איפה קיבלתם אישור לעשות- - - 

<היו"ר משה גפני:>
אתם לא עונים. לא יהיו פה אותן שאלות על כל העברה. בבקשה, עיסאווי. 

<סתיו שפיר (המחנה הציוני):>
זה שאלות חדשות.

<היו"ר משה גפני:>
לא רוצה. עיסאווי.

<עיסאווי פריג' (מרצ):>
לגבי הדף השני, בהשלמה. יש לנו סובסידיה לתחבורה, נכון?

<אורלי לוי אבקסיס (ישראל ביתנו):>
לא, זה אחר. אנחנו ב-001.

טמיר כהן:

גם וגם.
<מיקי לוי (יש עתיד):>
ב-002 סיפור אחר. החקלאות מדברת אתי על רזרבה לתחבורה?

<עיסאווי פריג' (מרצ):>
זה אותו דבר. 

<אורלי לוי אבקסיס (ישראל ביתנו):>
זה אותו סעיף?

<היו"ר משה גפני:>
בבקשה. זה תמיכות שונות. מה השאלה? תכף אראה לכם את התקציב שהכנתם.

<מיקי לוי (יש עתיד):>
ממש לא.

<היו"ר משה גפני:>
את זה אתה יכול להגיד לחדשים – לא לי. 

<עיסאווי פריג' (מרצ):>
יש לנו סובסידיה לתחבורה של 5.5 מיליון. מה לזה ולחקלאות – אני רוצה להבין. ולשאול את כל השאלות או לשמוע את התשובות?

<היו"ר משה גפני:>
הכול. אין לך הרבה זמן. מה זה הכול? כמה שאלות יש לך? תגיד בהתחלה את החשובות, כי אני אעצור אותך באמצע.

<עיסאווי פריג' (מרצ):>
דיברנו על סובסידיה לתחבורה. 5.5 מיליון. מה לזה ולחקלאות – אני רוצה להבין איפה זה נמצא. 
יש הסוגיה של ספקי מים. יש תמיכות לספקי מים של 41 מיליון. אני שואל, מה נותנים לספקי מים? למקורות או לבארות?

<היו"ר משה גפני:>
תודה, עיסאווי. בבקשה, תשובות.

<עלי בינג:>
סעיף 32, סעיף תמיכות שונות שריכז בעבר – אגב, הוא בוטל ב-2015.
<אורלי לוי אבקסיס (ישראל ביתנו):>
מיהם ספקי המים?

<היו"ר משה גפני:>
הוא באמצע. בוטל בתקציב 2015.

<עלי בינג:>
אבל מכיוון שחוק יסודות התקציב מחייב שהעודפים יגיעו לסעיף שבו הם נוצרו, כל העודפים הגיעו לסעיף 32. הם יעברו למקומות שבהם הם עכשיו נמצאים בתקציב 2015 ו-2016.

<היו"ר משה גפני:>
מה זה תמיכות בספקי מים?

<אורלי לוי אבקסיס (ישראל ביתנו):>
האם אנחנו מדברים על תאגידי המים? או אלה ששוחטים את הציבור? המדינה גם מסבסדת אותם?

<רעיה עדני:>
רעיה עדני, אגף תקציבים. מדובר בתשלום לספקי מים בגין ההנחות שהם נותנים לנכים, כפי שעברו התקנות בוועדת הכספים. התשלום עובר לסעיף 73, לתוכנית חדשה, במקום 32.
<אורלי לוי אבקסיס (ישראל ביתנו):>
אבל את ההנחות הם צריכים לתת מהרווחים שלהם. דנו בזה בעבר גם לגבי החשמל וגם לגבי המים. מיהם ספקי המים?
<היו"ר משה גפני:>
זה עובר לסעיף ההוא. זה עודפים- - -
<אורלי לוי אבקסיס (ישראל ביתנו):>
אדוני היושב-ראש, הנחות לנכים במים ובחשמל זה לפי X מהרווחים. פה זה לא כך. 
<היו"ר משה גפני:>
אני מבין. תודה רבה, לא לענות. מי בעד אישור הסעיף?
<אורלי לוי אבקסיס (ישראל ביתנו):>
למה לא לענות?

<עיסאווי פריג' (מרצ):>
לא קיבלתי תשובה על הסובסידיה לתחבורה.

<היו"ר משה גפני:>
מי בעד? מי נגד?

<סתיו שפיר (המחנה הציוני):>
יכול להיות שבמסגרת העודפים המחויבים היו עוד עודפים שהם בעצם משוריינים ולא מחויבים?

הצבעה

בעד הסעיפים – 8

נגד – 7

סעיפים 32002, 32001 – תמיכות שונות, אושרו
<היו"ר משה גפני:>
8 בעד, 7 נגד. הסעיפים אושרו.

<עיסאווי פריג' (מרצ):>
זה לא הגון.

פנייה מס' 33001

<היו"ר משה גפני:>
33001. משרד החקלאות. מי מסביר? אגב, אני רוצה שתדעו – בהיותי יושב-ראש ועדת הכספים בקדנציה הקודמת שלי, חוברת כזאת היתה עוברת בעשרים דקות.

<סתיו שפיר (המחנה הציוני):>
מה לעשות שחברי הכנסת השכילו, והם היום שואלים שאלות, ולא מעבירים אותן- - -
<היו"ר משה גפני:>
נכון. תאגידי מים- - -
<סתיו שפיר (המחנה הציוני):>
- - -
<היו"ר משה גפני:>
תאמינו לי, הבנתי. 

<סתיו שפיר (המחנה הציוני):>
מסתבר שאין חוזה.
<עלי בינג:>
הפנייה נועדה להעביר עודפים מחויבים של 237 מיליון שקל משנת 2014 ל-2015. 

<היו"ר משה גפני:>
אני לא שומע. תמשיך.

<סתיו שפיר (המחנה הציוני):>
כי אין חוזה.

<עיסאווי פריג' (מרצ):>
יש לי שאלה על זה. 

<היו"ר משה גפני:>
אין לך.

<עיסאווי פריג' (מרצ):>
שאלתי ולא קיבלתי תשובה. עכשיו יש לי שאלות.

<עלי בינג:>
הפנייה נועדה להעביר 237 מיליון שקל עודפים מחויבים משנת 2014 לשנת 2015 בסעיף 33 של משרד החקלאות – תקציב משרד החקלאות, התפעול והפעילות המקצועי של המשרד ושל המכון הוולקני.

<היו"ר משה גפני:>
בבקשה, עיסאווי.

<עיסאווי פריג' (מרצ):>
אני באמת רוצה התייחסות. אני רוצה להבין.

<היו"ר משה גפני:>
זה מה שנקרא פיליבסטר קלאסי. 

<עיסאווי פריג' (מרצ):>
רוצה להבין באמת. גפני, יש לנו הוצאות שוטפות של 146 מיליון שקל, חלק מהתוספת. במקביל יש לנו הוצאות תפעול מקצועיות, 88. בסדר? ויש לנו הוצאות שכר שולי. 

<היו"ר משה גפני:>
בשביל מה צריך כל כך הרבה כסף - זאת השאלה.

<עיסאווי פריג' (מרצ):>
מה ההבדל בין זה לבין לזה? הרי הכול פעילות שוטפת. למה החלטת לפצל את זה?
<היו"ר משה גפני:>
השאלה רצינית. אני רוצה תשובה רצינית.

<עלי בינג:>
ה-146 זה של משרד החקלאות, של הגוף של המשרד, וה-88 זה של מינהל המחקר החקלאי, של מכון וולקני, שהתקציב שלו מנוהל בנפרד.
<היו"ר משה גפני:>
כמה ערבים עובדים במכון וולקני?

בבקשה, אורלי לוי.
<אורלי לוי אבקסיס (ישראל ביתנו):>
אני רציתי הבהרה. הרי הסבסוד לנכים בכל הקשור לחשמל ולמים, זה סבסוד מהרווחים. הרי דיברנו פה על 5% ו-10% הרווחים שמהם צריך לבוא. אם נכון הדבר, מדוע יש פה סעיף נפרד לאותה מטרה בדיוק? למה אנחנו מוציאים מהכיס, אם זה בעצם מהרווחים?

<היו"ר משה גפני:>
תשובה לאורלי לוי.

<עיסאווי פריג' (מרצ):>
אבל הצבענו על הסעיף הזה.

<אורלי לוי אבקסיס (ישראל ביתנו):>
יש רביזיה. נצטרך להצביע על הרביזיה? לפחות שיהיו לנו תשובות. בבקשה, מים.

<רעיה עדני:>
לפי חוק תאגידי המים- - -

<היו"ר משה גפני:>
מה זה על-פי חוק המים? החוק הוא לא שלכם; הוא שלנו.

<רעיה עדני:>
1.5% מסך התגמולים של משק המים ממומן מתקציב המדינה לצורך הנחות במים לנכים. הסעיף הזה תוקצב עד עכשיו ב-32. 32 בוטל. כל העודפים עברו- - -
<עיסאווי פריג' (מרצ):>
כמה בפועל- - -
<היו"ר משה גפני:>
אין בפועל. יש חוק. זה לא בסדר-היום עכשיו.

<כמה עיסאווי פריג' (מרצ):>
כמה המדינה נתנה וכמה נוצל מתוך זה?
<אורלי לוי אבקסיס (ישראל ביתנו):>
אבל זה כן מההכנסות.

<היו"ר משה גפני:>
לא רלוונטי לסעיף הזה.

<היו"ר משה גפני:>
מי בעד? מי נגד? 

הצבעה

בעד הסעיף – 8

נגד – 6

סעיף 33001 – משרד החקלאות ופיתוח הכפר, אושר
<היו"ר משה גפני:>
בעד – 8, נגד – 6. הסעיף אושר.
פנייה מס' 34001
<היו"ר משה גפני:>
34001. משרד האנרגיה והמים. בבקשה.

<שניר ניב:>
צהריים טובים. שניר ניב, רפרנט אנרגיה באגף תקציבים, משרד האוצר. אנחנו בסעיף 34, משרד התשתיות הלאומיות, האנרגיה והמים. אתי מיכל בן-אלי מהמשרד. אני הנציג ממשרד האוצר. הפנייה נועדה לתקצוב 171 מיליון ו-784,000 ₪ של עודפים מחויבים לשנת התקציב 2014 ושנת התקציב 2015 בסעיף 34 של המשרד. הסעיף הזה מחולק לשני תחומים: תחום המשרד, מטה המשרד של התשתיות הלאומיות, האנרגיה והמים- - -

<עיסאווי פריג' (מרצ):>
מה זה- - -

<היו"ר משה גפני:>
הוא באמצע להסביר.

<שניר ניב:>
הסעיף מחולק להוצאות המשרד ומינהל האדמה והים, שזה גוף שמכיל שלושה מכוני מחקר. אלה שני התחומים בתוך הסעיף הזה. 34-30 זה המשרד. 34-31 זה מכון מינהל האדמה והים. 
ההוצאות פה מחולקות להוצאות שכר, שעות תקנים, שעות נוספות, להוצאות תפעול, השוטף של המשרד, חשמל, מים, ארנונה, אחזקת רכב. עיקר העודפים פה זה בתוך יחידות מקצועיות- - -

<אורלי לוי אבקסיס (ישראל ביתנו):>
מה זה הוצאות שכר? למה נשאר רזרבות בהוצאות שכר? הלנתם שכר לעובדים? יש פה הלנת שכר? 

<היו"ר משה גפני:>
אין.

<אורלי לוי אבקסיס (ישראל ביתנו):>
אז מה זה הוצאות שכר, אדוני היושב-ראש? איך יכול להיות עודפים בהוצאות שכר? אבל זה מופיע – הוצאות שכר. 343001.
<היו"ר משה גפני:>
לגבי הוצאות שכר. 

<רועי פולקמן (כולנו):>
זה 4,000 שקל. זה הוויכוח.

<אורלי לוי אבקסיס (ישראל ביתנו):>
אם הם עשו הלנת שכר, מגיע להם עונש.

<שניר ניב:>
העודפים פה הם בתחום היחידות המקצועיות, בעיקר בגלל שני תחומים: תחום ההתייעלות האנרגטית. משרד האנרגיה והמים נותן מענקים להתייעלות אנרגטית. יש כאן עודפים במענקים האלה. המענקים האלה יצאו למכרזים של התייעלות בצ'ילרים, מזגנים, בתי מלון.

<היו"ר משה גפני:>
ובכמה כסף מדובר בעניין השכר?

<היו"ר משה גפני:>
מספיק. התשובות הובנו. סתיו, שאלה קצרה.

<עיסאווי פריג' (מרצ):>
למה אתה סותם לו את הפה? הוא רוצה להשיב ואתה לא מאפשר לו.

<היו"ר משה גפני:>
סתיו, בקצרה. אני יכול להגיד את השאלות שלך. אבל לא חשוב. משהו חדש?

<סתיו שפיר (המחנה הציוני):>
343003 היה קודם תוכנית אחרת – יעילות שימוש באנרגיה, נכון?

<שניר ניב:>
כן.
<סתיו שפיר (המחנה הציוני):>
ב-2014 זה התחיל מ-595,000 שקלים, וזה גדל ב-16,800%.
<שניר ניב:>
זה שינוי מבני של מבנה הסעיף הזה.

<סתיו שפיר (המחנה הציוני):>
גדל ב-100 מיליון.

<שניר ניב:>
לא היה פה גידול אמתי בתקציב אלא שינוי של כמה תוכניות שאוחדו לתוכנית אחת.

<סתיו שפיר (המחנה הציוני):>
זה היה ב-2014. לא היה אז תקציב.

<היו"ר משה גפני:>
100%.

<סתיו שפיר (המחנה הציוני):>
הוא לא ענה.

<היו"ר משה גפני:>
אמר שלא היה גידול ממשי. 
<סתיו שפיר (המחנה הציוני):>
לא נכון. בוצע רק 43.

<היו"ר משה גפני:>
סתיו, תקשיבי.

<סתיו שפיר (המחנה הציוני):>
לאיפה עוברים ה-60 מיליון?

<שניר ניב:>
לצורך הנגשת הסעיף ושקיפותו סעיף 32, שהוצג כאן קודם לכן, שכלל סובסידיות מתחומים שונים, הוחלט לפרק את סעיף 32, ולהטמיע אותו בתוך הסעיפים הרלוונטיים לצורך הנגשת ושקיפות התקציב.

<סתיו שפיר (המחנה הציוני):>
לאיפה עברו 60 מיליון שקל?

<שניר ניב:>
הוצאות מלאי חירום, שנכנסו לתוך המקום הראוי להן בתוך תקציב האנרגיה.

<היו"ר משה גפני:>
הבנו. זה הדיון עכשיו, בעודפים?

<סתיו שפיר (המחנה הציוני):>
קודם אתה אומר – למה אתם לא מצביעים בעד כסף למפעלים. עכשיו אני אומרת לך שיש פה 60 מיליון שקל למפעלים קורסים. לאיפה הכסף הזה עבר – זה כל מה שאני שואלת.

<היו"ר משה גפני:>
לאן הוא עבר?

<שניר ניב:>
הסעיף הזה פורק- - -

<סתיו שפיר (המחנה הציוני):>
שאלתי ספציפית לאן הוא עבר. לא, 60 מיליון מהעודף.

<היו"ר משה גפני:>
אני לא מסכים לזה. בבקשה, תמשיך את התשובה.

<שניר ניב:>
העודפים היו אותה פנייה שאישרתם לפני שתי פניות, והועבר לתוך התוכנית הזאת, ששאלת אליה.

<סתיו שפיר (המחנה הציוני):>
ה-60 מיליון של האי-ביצוע?
<שניר ניב:>
תחום הכסף נכנס לסעיף 34. זה תחום האנרגיה. סובסידיה לתחבורה נכנס לתוך- - -

<היו"ר משה גפני:>
תודה רבה. מי בעד אישור הפנייה 34-001 – ירים את ידו.

<אורלי לוי אבקסיס (ישראל ביתנו):>
החברים בקואליציה יודעים את זה ככה? שולי, אין לך שאלות? הכול בהיר לכם?

הצבעה

בעד הסעיף – 8

נגד – 6
סעיף 34001 – משרד האנרגיה והמים, אושר
<היו"ר משה גפני:>
8 בעד, 6 נגד. הסעיף אושר. יש רביזיה?
<אורלי לוי אבקסיס (ישראל ביתנו):>
בטח.

פניות מס' 36001, 36002
<היו"ר משה גפני:>
36001, 36002. משרד הכלכלה. מי מסביר?
<דניאל סוצ'י:>
דניאל סוצ'י, רפרנט תעסוקה, אגף התקציבים, משרד האוצר.
<אראל מרגלית (המחנה הציוני):>
אורלי, תפתחי את הווטסאפ. תראי איך הם מתפארים. יש כסף. לא העבירו לקצבאות ילדים, לא העבירו לחד-הוריות, לא העבירו למעונות יום.

<אורלי לוי אבקסיס (ישראל ביתנו):>
ושחטו את הפנסיות.

<היו"ר משה גפני:>
כן, משרד הכלכלה. בבקשה.

<דניאל סוצ'י:>
הפנייה נועדה להעברת עודפים משנת 2014 לשנת 2015 בתקציב משרד הכלכלה . סעיף 36 - לצורך הדברים הבאים: קודם כל, בינוי מעונות יום, הרשאות שניתנו בעבר, מזומן בגין אותן הרשאות.

<עיסאווי פריג' (מרצ):>
לאט-לאט.

<אראל מרגלית (המחנה הציוני):>
איך היה תקציב מול ביצוע מעונות יום, שנה קודמת? מה זה היה – אתה זוכר? 
<דניאל סוצ'י:>
לא זוכר.

<היו"ר משה גפני:>
תשלים את ההסבר.

<אראל מרגלית (המחנה הציוני):>
זה היה איזה 10% ביצוע מתוך 400 מיליון. זוכרים- - -

<היו"ר משה גפני:>
תשלים את ההסבר. לא לענות על שאלות - רק אם אני נותן רשות.

<דניאל סוצ'י:>
אמרתי – דבר ראשון, על בינוי מעונות יום בגין הרשאות עבר; דבר שני, לגבי סבסוד מעונות יום. הסבסוד מתחיל בספטמבר 2014, ומסתיים באוגוסט שנה לאחר מכן. לכן העודפים עוברים בשלושת החודשים הקודמים לכך. בתי ספר לנוער במשרד הכלכלה – יש 12,000 ילדים במערכת של משרד הכלכלה. 

<עיסאווי פריג' (מרצ):>
איזה סעיף אנחנו?

<דניאל סוצ'י:>
הכול זה סעיף 36. 
<עיסאווי פריג' (מרצ):>
איזה תת-סעיף?

<דניאל סוצ'י:>
36, 4405 זה בתי ספר. גם כאן מתחילים בספטמבר שנה, ומסתיים באוגוסט שנה לאחר מכן.

<עיסאווי פריג' (מרצ):>
חשוב.

<היו"ר משה גפני:>
לא. בלאו הכי אתה תשאל אותן שאלות, הוא יענה אותן תשבות, והמעונות יישארו בחוץ. בבקשה.
<דניאל סוצ'י:>
הכשרות מקצועיות. גם כאן מדובר בהכשרות שבדרך כלל מתמשכות על פני שנתיים, הכשרות של סדר גודל של כשנה.

<אראל מרגלית (המחנה הציוני):>
אז זה הולך להיות 250 מיליון?

<עיסאווי פריג' (מרצ):>
זה צחוק. שיגיד את הסעיף שאליו הוא מתייחס.

<דניאל סוצ'י:>
מכללות טכנולוגיות זה 364406. מדובר במימון בסיכום רב-שנתי עם המכללות הטכנולוגיות. גם כאן מדובר בהרשאה להתחייב.

<אורלי לוי אבקסיס (ישראל ביתנו):>
הוא לא ענה לי, אדוני היושב-ראש. יש פה שני סבסודים לשהות ילדים במעונות יום, לגיל הרך. למה הם מופיעים פה בשתי כותרות שונות – אחת: עידוד תעסוקת הורים באמצעות סבסוד מעונות, משפחתונים וצהרונים, ושתיים, מייד לאחר מכן סעיף נפרד – סבסוד שהות ילדי הורים עובדים במעונות יום, משפחתונים וצהרונים?
<היו"ר משה גפני:>
תשובה.

<דניאל סוצ'י:>
יש שתי תקנות – אחת, תקנה לגבי מעונות יום על סבסוד ומשפחתונים, ותקנה שנייה לגבי צהרונים.

<אורלי לוי אבקסיס (ישראל ביתנו):>
שניהם צהרונים.

<היו"ר משה גפני:>
עיסאווי.

<עיסאווי פריג' (מרצ):>
מה-850 מיליון העברות האלה, כמה מתוכן בתקופת ביבי וכמה בתקופת דרעי?

<אראל מרגלית (המחנה הציוני):>
יש לי שאלה לגבי המדען הראשי.

<היו"ר משה גפני:>
מי בעד אישור הסעיף – ירים את ידו. מי נגד?

הצבעה

בעד הסעיפים – 8

נגד – 6

סעיפים 36001, 36002 – משרד הכלכלה, אושרו
<היו"ר משה גפני:>
8 בעד, 7 נגד. הסעיף אושר.
<מיכל בירן (המחנה הציוני):>
רביזיה.

<היו"ר משה גפני:>
יש רביזיה.

פנייה מס' 37001
<היו"ר משה גפני:>
37001. משרד התיירות. 
<קרן שפר:>
קרן שפר, תקציבאית משרד התיירות.

<היו"ר משה גפני:>
תוכלו להסביר לגבי קבר הרשב"י, כי מוזס לא פה?

<אורלי לוי אבקסיס (ישראל ביתנו):>
אדוני היושב-ראש, יש בעיה מאוד-מאוד משמעותית בסעיף הקודם שהצבענו, כי מינהלת שירות אזרחי לאומי מופיעה לנו במשרד הכלכלה. אם איני טועה, הוא עבר למשרד החקלאות.

<היו"ר משה גפני:>
מה התשובה? 

קריאה:

לא.
<אורלי לוי אבקסיס (ישראל ביתנו):>
שולי, תעני.

<היו"ר משה גפני:>
לא לענות.

<אורלי לוי אבקסיס (ישראל ביתנו):>
איך זה קורה? אתם לא יודעים שזה קרה?

<מיקי לוי (יש עתיד):>
יש החלטת ממשלה.

<אורלי לוי אבקסיס (ישראל ביתנו):>
מעבירים לאותו משרד.

<היו"ר משה גפני:>
לא לענות.

<אורלי לוי אבקסיס (ישראל ביתנו):>
איך השירות לאומי מועבר למשרד הכלכלה, כאשר הממשלה העבירה אותו? שולי, זה במשרד החקלאות או במשרד הכלכלה?

<שולי מועלם-רפאלי (הבית היהודי):>
בואו נשמע את התשובה, אורלי.

<היו"ר משה גפני:>
לא רוצה לשמוע מאף אחד. אני אענה.

<אורלי לוי אבקסיס (ישראל ביתנו):>
נסתמך על זה שהשירות הלאומי במשרד הכלכלה ויישאר במשרד הכלכלה, ואנחנו נעמוד על כך שכפי שהודעת כאן, כך זה יקרה.

<היו"ר משה גפני:>
אני עונה.

<אראל מרגלית (המחנה הציוני):>
אנחנו מחברים בין החקלאות להייטק.

<היו"ר משה גפני:>
התשובה היא כזאת. נאמר פה קודם על שאלה אחרת, שגם את שאלת. את העודפים מעבירים לפי מה שהיה אז - זה החוק. לא בדקתי לאן הוא עבר, לא כל כך עניין אותי- - -

<אורלי לוי אבקסיס (ישראל ביתנו):>
משרד הכלכלה, אדוני.

<היו"ר משה גפני:>
אבל מכיוון שמדובר במשרד הכלכלה, צריך להעביר את זה מאותו סעיף שהיה אז. 

קריאה:

בדיוק.

<היו"ר משה גפני:>
תודה רבה, אני יכול לקבל בכתב?
<אורלי לוי אבקסיס (ישראל ביתנו):>
אז אנחנו צריכים לעקוב שזה לא מופיע במשרד החקלאות. זאת אומרת שזה עדיין בכלכלה.
<היו"ר משה גפני:>
אורלי, אני קורא אותך לסדר. בבקשה, משרד התיירות.

<קרן שפר:>
הפנייה נועדה להעביר עודפים מחויבים בתקציב הרגיל של משרד החקלאות, כאשר עיקר העודפים המחויבים זה בגין פעולות שיווק בחו"ל- - -

<עיסאווי פריג' (מרצ):>
איפה?

<קרן שפר:>
ברחבי העולם – בארצות הברית, ברוסיה, בגרמניה.

<עיסאווי פריג' (מרצ):>
כמה ברוסיה מתוכם?

<היו"ר משה גפני:>
רגע, היא באמצע להסביר. אני לא מסכים.

<אראל מרגלית (המחנה הציוני):>
למה לא בטורקיה?

<קרן שפר:>
אני רוצה להסביר למה יש עודפים.

<היו"ר משה גפני:>
את לא יכולה להסביר לשאלות שנשאלו ללא רשות. אין על זה תשובות. אני מבקש שתסבירי את הפנייה.

<קרן שפר:>
בכל שנה יש עודפים מחויבים. זה לא נובע מחוסר-יעילות; זה פשוט כך מבנה תקציב השיווק. אנחנו עושים קמפיינים בחו"ל. חלק גדול מהקמפיינים יוצאים בסוף השנה. 

<סתיו שפיר (המחנה הציוני):>
כמה מהעודפים הם עודפים- - -

<היו"ר משה גפני:>
סתיו, את מתעלמת ממני לחלוטין. את לא עונה. 
<אורלי לוי אבקסיס (ישראל ביתנו):>
רשות המסים- - -

<היו"ר משה גפני:>
אורלי, אני קורא אותך לסדר.

אני רוצה שתסבירי לי לגבי הרשב"י, כי מוזס יבוא עוד מעט, ולא אדע מה לענות לו. 
<קרן שפר:>
באשר לרשב"י- - -
<עיסאווי פריג' (מרצ):>
אני לא מבין, מה זה רשב"י.

קריאות:

- - -

<היו"ר משה גפני:>
בבקשה. אולי תעשו את זה ביום אחר את הדיאלוג הזה? 

<עיסאווי פריג' (מרצ):>
לגבי הרשב"י.

<שולי מועלם-רפאלי (הבית היהודי):>
איך הוא יודע להחליט מי הרבנים שלו?
<היו"ר משה גפני:>
בבקשה.

<קרן שפר:>
יש פה עודפים לגבי קבר הרשב"י. מיליון שקל, זה הכול. זה נובע משני דברים: אל"ף, מאחזקת הקבר עצמו. זה בעצם חודש דצמבר, שאתה לא מספיק לשלם בדצמבר, ואז אתה משלם בינואר, ואז זה עובר כעודפים מחויבים- - -

<היו"ר משה גפני:>
למה לא ביצעתם את זה בשנה שעברה?

<קרן שפר:>
אתה חייב לחייב את חודש דצמבר, אבל בפועל אתה משלם לחברה בינואר.

<היו"ר משה גפני:>
כמו בכל העודפים. תודה רבה. בבקשה.

<עיסאווי פריג' (מרצ):>
שאלה. אני רואה שיווק תיירות בישראל – 12 מיליון. האם יש בתוכם תיירות לניצול משאבי החברה הערבית בתוך זה?
<היו"ר משה גפני:>
שאלה מאוד רצינית.

<קרן שפר:>
יש החלטות ממשלה. רואים את זה בעיקר בפיתוח.

<היו"ר משה גפני:>
ההחלטות רציניות. הממשלה לא.

<קרן שפר:>
דבר ראשון, אנחנו עושים בתיירות פנים קמפיינים לדרוזים.

<היו"ר משה גפני:>
תודה רבה. מי בעד אישור הפנייה – ירים את ידו. מי נגד? מי נמנע?

<עיסאווי פריג' (מרצ):>
שאלתי שאלה. לא ענתה. לא טוב, גפני. מה שאתה עושה זה לא הגון. לא פייר.
<היו"ר משה גפני:>
ביטלתי את ההצבעה. הוא אומר שזה לא הגון. תעני לו על השאלה בבקשה. בבקשה, מה עם הנושא של החלטת המשלה לגבי הציבור הערבי?

<קרן שפר:>
תיירות חו"ל – אנחנו משווקים את כל הארץ. תיירות פנים – אנחנו משקיעים גם בדרוזים – יש קמפיין כפר ביקרתם, גם במגזר הערבי. אני לא יודעת להגיד לכם סכומים.

<היו"ר משה גפני:>
אנחנו מטפל בעניין הזה. מה שהעלית זה רציני. אני מסכים אתך. הנושא של התיירות בציבור הערבי וגם הנושא של חברה תיירותית, צריך שיהיה גם במגזר הערבי. אני מצטרף.
<קרן שפר:>
עיקר התקציב של המיעוטים זה בסעיף הפיתוח שלנו.

<עיסאווי פריג' (מרצ):>
תני דוגמה. מה פיתם תיירות בישוב הערבי?
<קרן שפר:>
פרויקטים בבית ג'אן.

<עיסאווי פריג' (מרצ):>
מה עשיתם בבית ג'אן?

<היו"ר משה גפני:>
היא אומרת שיש מקומות שעושים. תודה רבה. 37-001. מי בעד אישור הפנייה – ירים את ידו. 

הצבעה

בעד הסעיף – 8

נגד – 6

סעיף 37001 – משרד התיירות, אושר
<היו"ר משה גפני:>
בעד – 8. נגד – 6. הפנייה אושרה.

פניות מס' 38001, 38002
<היו"ר משה גפני:>
38001, 38002. תמיכות בענפי משק. המדען הראשי. מי מסביר?
<עידו סופר:>
עידו סופר, רפרנט תעשייה ומסחר באגף תקציבים. הפנייה נועדה להעביר עודפים בסך 510 מיליון ₪.

<אורלי לוי אבקסיס (ישראל ביתנו):>
כמה היה עכשיו לקואליציה? ראיתי שכולם הרימו.
טמיר כהן:

בפעם הבאה, מי שלא ירים, אגיד.

<היו"ר משה גפני:>
היה בסדר.
<אורלי לוי אבקסיס (ישראל ביתנו):>
גם בקואליציה.

<עידו סופר:>
הפנייה נועדה להעביר עודפים משנת 2014 לשנת 2015 בסעיף 38, שהוא תמיכות בענפי המשק במשרד הכלכלה. מדובר בסעיף שעובד בהרשאה להתחייב. לכן התקציב נועד למימון הרשאות עבר.

<אורלי לוי אבקסיס (ישראל ביתנו):>
מה זה? לאן הולך הכסף?

<עידו סופר:>
אפרט. בגדול, 285 מיליון הולכים למדען הראשי למימון הרשאות עבר, ועוד 220 מיליון לכלי עידוד למגזר העסקי. מדובר בתקציב שהולך למענקי החוק לעידוד השקעות הון, למסלולי תעסוקה לאוכלוסיות מיוחדות ולמשיכת עובדים לפריפריה.

<עיסאווי פריג' (מרצ):>
תן דוגמה למשהו בעסקים.

<היו"ר משה גפני:>
מה זה דוגמה? זה עסקים.

<עיסאווי פריג' (מרצ):>
מגזר עסקי 180 מיליון, שנבין. דוגמה.

<עידו סופר:>
דוגמה. במסגרת 17 מיליון ₪ של מסלולים מינהליים, 9 מיליון למסלול תעסוקה שכר גבוה, שמיועד למשיכת עובדים מיומנים לאזורי עדיפות לאומית.
<אורלי לוי אבקסיס (ישראל ביתנו):>
אבל זה רזרבות. אני לא מבינה. אם לא משכתם אותם, איך אתם מחשבים את הכסף שלהם? 
<עידו סופר:>
לא מדובר ברזרבות אלא במימון הרשאות עבר.

<אורלי לוי אבקסיס (ישראל ביתנו):>
מה, אנשים לא קיבלו את הכסף שלהם?

<עידו סופר:>
התשלום לפרויקטים נעשה לפי עמידה באבני דרך. ככל שחברה עומדת באבני דרך, התקציב מועבר אליה.

<עיסאווי פריג' (מרצ):>
זה 17 מיליון.

<עידו סופר:>
אם היושב-ראש מעוניין, אמשיך לפרט.

<היו"ר משה גפני:>
אני לא מעוניין.

<עיסאווי פריג' (מרצ):>
180 מיליון הלך למגזר העסקי לעידוד. ביקשנו לדעת מי נהנה מהכסף ואיך זה חולק. גם זה אסור? אז מה מותר? אני לא מבין.

<היו"ר משה גפני:>
מישהו יעמוד מהצד, יחשוב שאתה לא מחייך, זה סימן שאתה מתכוון ברצינות. המדען הראשי מעניק עזרה למגזר העסקי על-פי קריטריונים.

<עיסאווי פריג' (מרצ):>
זה לא קשור למדען הראשי. זה תחת הכותרת: המדען הראשי. המדען הראשי קיבל 284 מיליון. אנחנו מדברים על 500 מיליון. מתוכם 180 מיליון שהלך למגזר העסקי. 
<היו"ר משה גפני:>
נכון. מה אתה רוצה לדעת?

<עיסאווי פריג' (מרצ):>
אני ביקשתי את ה-180 מיליון לקחת בהמחשה כמה דוגמאות, לשמוע.

<היו"ר משה גפני:>
אין כמה דוגמות. יש דוגמה אחת. אגיד לך למה רק דוגמה אחת – כי השאלה הזאת, אין מקומה כאן. אלה החלטות שהיו קודם, שצריך להעביר כסף מ-2014 ל-2015. את השאלות האלה צריך לשאול במהלך הדיונים שיהיו במהלך השנה על הכסף הזה. זה כסף שכבר התחייבו עליו. לא חשוב. דוגמה.
<עיסאווי פריג' (מרצ):>
הוא נתן דוגמה, לא סיפקה אותי.

<היו"ר משה גפני:>
דוגמה נוספת. אני חייב שיהיה מסופק.

<עידו סופר:>
לשאלת חבר הכנסת, מתוך ה-180 90 מיליון הם במענקי חוק לעידוד השקעות הון. מדובר בעשרות פרויקטים באזורי עדיפות לאומית.

<עיסאווי פריג' (מרצ):>
אז 90 מיליון הלך לפריפריה ואזורי עדיפות לאומית על-פי עידוד השקעות הון.

<היו"ר משה גפני:>
כן.

<עידו סופר:>
מענקים מכוח החוק לעידוד השקעות הון.

<עיסאווי פריג' (מרצ):>
ה-90 מיליון הלכו לפריפריה ואזורי עדיפות לאומית.

<עידו סופר:>
נכון.

<היו"ר משה גפני:>
די.

<עיסאווי פריג' (מרצ):>
לפרוטוקול.

<היו"ר משה גפני:>
לפרוטוקול. מי בעד אישור הסעיף – ירים את ידו. מי נגד?

הצבעה

בעד הסעיפים – 8

נגד – 6

סעיפים 38001, 38002 – תמיכות בענפי משק, אושרו
<היו"ר משה גפני:>
בעד – 8. נגד – 6. הסעיף אושר.
פנייה מס' 39001

<היו"ר משה גפני:>
אני עובר ל-39001.

קריאה:

אדוני היושב-ראש, אפשר להשלים את הפניות של משרד התעשייה והמסחר?

<היו"ר משה גפני:>
לא. רק לפי הסדר.

<אליאן רובנוביץ:>
אליאן רובנוביץ, תקציבנית של משרד התקשורת. אנחנו מדברים על כ-19 מיליון שקל עודפים מחויבים בגין חוזים שנחתמו במהלך שנת 2014 - ניקיון, אבטחה, חניה, תחזוקת מבנים, חוזים שנתיים של יועצים, יועץ כלכלי, אבטחת מידע.

<עיסאווי פריג' (מרצ):>
התקציב של משרד התקשורת – קרוב ל-70 מיליון, משהו כזה. ה-18 מיליון האלה שאנחנו מדברים – חלק או בנוסף? 

<אליאן רובנוביץ:>
זה בנוסף. זה עודפים מחויבים. זה חוזים שכבר נחתמו. אם חותמים חוזה ביולי- - -
<עיסאווי פריג' (מרצ):>
כן, אני מבין. כמה להערכתך, מתוך ה-70 מיליון, התקציב שאישרנו, ילך תקציבים מועדפים ל-2016?

<אליאן רובנוביץ:>
אני חושבת שזה סדר גודל דומה, כי אם אתה חותם חוזה עם ניקיון, אתה לא יכול לשלם ניקיון של- - - כבר עכשיו, אז זה עודף מחויב.

<היו"ר משה גפני:>
מי בעד אישור הפנייה – ירים את ידו. מי נגד?

<עיסאווי פריג' (מרצ):>
כסף קטן אבל גדול.

הצבעה

בעד הסעיף – 8

נגד – 6

סעיף 39001 – משרד התקשורת, אושר
<היו"ר משה גפני:>
הפנייה אושרה.

פנייה מס' 40001

<היו"ר משה גפני:>
40001. משרד התחבורה.

<עיסאווי פריג' (מרצ):>
איפה יושב-ראש האופוזיציה? התייעצות להמשך.

<היו"ר משה גפני:>
עוד מעט אעשה הפסקה.

<דניאלה גרא:>
דניאלה גרא, אגף תקציבים, משרד האוצר. הפנייה נועדה להעביר עודפים מחויבים משנת 2014 לשנת 2015 בתקציב השוטף של משרד התחבורה, סעיף 40.

<עיסאווי פריג' (מרצ):>
110 מיליון? 

<היו"ר משה גפני:>
מי בעד?

<עיסאווי פריג' (מרצ):>
תן לנו לעיין בזה.

<סתיו שפיר (המחנה הציוני):>
יש לנו שאלות.

<היו"ר משה גפני:>
בבקשה, אורלי. אחרי זה סתיו ואחרי זה עיסאווי.

<אורלי לוי אבקסיס (ישראל ביתנו):>
השאלה שלי היא בנוגע לבטיחות בדרכים והרשות לבטיחות בדרכים, הרזרבות. כמה בסך הכול התקציב המקורי של הסעיף הזה?

<דניאלה גרא:>
עודפים מחויבים – לא רזרבות. הרשות לבטיחות בדרכים מתוקצבת ב-2015 בבסיס ב-112 מיליון שקל. עודפים מחויבים, 72 מיליון, זה מ-2014, עובר ל-2015. הביצוע ברשות לבטיחות בדרכים מאוד נמוך. אחד הנמוכים במדינה.
<אורלי לוי אבקסיס (ישראל ביתנו):>
למה זה? אתם כמשרד התחבורה צריכים לעקוב אחרי זה. הרי זאת אחת המלחמות הכי קשות שיש בחברה הישראלית. הכי הרבה הרוגים, אפילו יותר מכל הבעיה הביטחונית שלנו גם יחד, ואתם באים שנה אחרי שנה, ורואים שיש תת-ביצוע באותו סעיף, ועולם כמנהגו נוהג, ואנשים וילדים נהרגים מדי יום.

<היו"ר משה גפני:>
את זה צריך לשאול את השר.

<אורלי לוי אבקסיס (ישראל ביתנו):>
תאמין לי, כמעט כל שנה אני עושה שאילתה על זה. זה בושה וחרפה.

<היו"ר משה גפני:>
לא יכולים להתבייש כל כך הרבה פעמים ביום. בבקשה, סתיו. עיסאווי.

<עיסאווי פריג' (מרצ):>
שנים אחורה לעומת התת-ביצוע הזה, מה היה?

<אורלי לוי אבקסיס (ישראל ביתנו):>
היה גם תת-ביצוע, בכל הנושא של הבטיחות בדרכים, גם בשנים הקודמות.

<עיסאווי פריג' (מרצ):>
שנתיים-שלוש, אז יש כשל ומחדל.

<אורלי לוי אבקסיס (ישראל ביתנו):>
נכון. זה בדיוק מה שאמרתי.

<מיקי לוי (יש עתיד):>
אתה צודק. החליפו מנכ"ל.

<היו"ר משה גפני:>
החליפו כמה מנכ"לים בשנים האלה. תשובה.

<מיקי לוי (יש עתיד):>
אנשים נהרגים – לא פשוט.

<עיסאווי פריג' (מרצ):>
החלק של האוכלוסייה החרדית- - - 

<היו"ר משה גפני:>
מה מעניין אותי חרדים? אני דואג רק לערבים.

<דניאלה גרא:>
הנתונים המדויקים לא לפניי, אבל אני יכולה להגיד בוודאות שהביצוע ברשות לבטיחות בדרכים הוא נמוך מאוד. בשנה שלפני כן הוא היה קצת- - -
<היו"ר משה גפני:>
תודה רבה. 
<אורלי לוי אבקסיס (ישראל ביתנו):>
מה אתם עושים כדי לשפר את זה?

<היו"ר משה גפני:>
מי בעד אישור הפנייה – ירים את ידו. מי נגד?
הצבעה

בעד הסעיף – 8

נגד – 7

סעיף 40001 – משרד התחבורה, אושר
<היו"ר משה גפני:>
בעד – 8, נגד – 7. הפנייה אושרה.
פנייה מס' 41001

<היו"ר משה גפני:>
41001. רשות ממשלתית למים ולביוב. מי מסביר את זה?
<עיסאווי פריג' (מרצ):>
כמה כסף המים מקבלים? היה בחקלאות, עכשיו.

<סתיו שפיר (המחנה הציוני):>
למה התמיכות במים לא פה?

<היו"ר משה גפני:>
סתיו שפיר ואני שואלים, למה התמיכות במים לא מופיעים פה?

<אורלי לוי אבקסיס (ישראל ביתנו):>
איפה שמונת חברי הקואליציה?
<היו"ר משה גפני:>
תראי בהצבעה.

<אורלי לוי אבקסיס (ישראל ביתנו):>
אין פה שמונה ח"כים מהקואליציה. תסלחו לי. תספרו.
<שולי מועלם-רפאלי (הבית היהודי):>
אורלי, בדיוק 8. עזבי את זה. 

<אורלי לוי אבקסיס (ישראל ביתנו):>
בני, לא ראיתי אותך.

<היו"ר משה גפני:>
בבקשה.

<רעיה עדני:>
מדובר בסעיף 41, זה הסעיף השוטף של הרשות הממשלתית למים ולביוב. תמיכות במים הועברו לסעיף 73 ולסעיף הפיתוח של משק המים.

<היו"ר משה גפני:>
עוד שאלות?

<סתיו שפיר (המחנה הציוני):>
לא שמעתי – קודם הצבענו על תמיכות מים- - -

<רעיה עדני:>
תמיכות המים הועברו לסעיף 73- - - 

<אורלי לוי אבקסיס (ישראל ביתנו):>
אבל התשובה לא היתה זהה בסעיף החקלאות?

<רעיה עדני:>
תראו את זה ב-73. סעיף הפיתוח. זה הסעיף השוטף. יש שני סעיפים לרשות המים- - -

<סתיו שפיר (המחנה הציוני):>
הבנתי. אני שואלת למה. 

<רעיה עדני:>
יש סעיף שוטף ויש סעיף פיתוח.
<היו"ר משה גפני:>
מי בעד אישור הפנייה? מי נגד? 

הצבעה

בעד הסעיף – 8

נגד – 6

סעיף 41001 אושר
<היו"ר משה גפני:>
בעד – 8, נגד - 6. הפנייה אושרה.
פנייה מס' 42001

<היו"ר משה גפני:>
42001. מענקי בינוי ושיכון. 

<אראל מרגלית (המחנה הציוני):>
הפסקה.

<היו"ר משה גפני:>
מייד אעשה הפסקה. יש לי הרבה בעיות. בבקשה. 

<יובל טלר:>
יובל טלר, רפרנט שיכון במשרד האוצר, אגף תקציבים. הפנייה נועדה לתקצוב עודפים מחויבים בתקציב הסיוע של משרד הבינוי. עיקרם נועדו- - -

<עיסאווי פריג' (מרצ):>
תעבור סעיף-סעיף. לא כללי.
<יובל טלר:>
עיקרם נועדו לתקצוב מחויבויות משנת 2014 למימון סיוע בשכר דירה, וכן לתשלום עמלות ניהול הסיוע של שכר הדירה ושל עמלות- - -

<אורלי לוי אבקסיס (ישראל ביתנו):>
סיוע בשכר דירה לשנת 2014? האנשים כבר נזרקו מהבתים שלהם, אם לא הבאתם להם את הכסף. 
<יובל טלר:>
אבל סיוע בשכר דירה- - -

<אורלי לוי אבקסיס (ישראל ביתנו):>
איך סיוע בשכר דירה שנתיים אחורנית? תסלח לי. אני כל כך רוצה לעזור למשרד השיכון, רק תעזרו לנו. אדוני, זה שאין להם דירות, אבל יש להם זכאות – כבר זרקו אותם החוצה.

<יובל טלר:>
הסיוע בשכר דירה – המשרד עשה שינוי במהלך השנים האחרונות, והעביר את הסיוע. בעבר הסיוע היה ניתן באמצעות צ'קים, ועכשיו הסיוע ניתן באמצעות מערכת שבה מעביר את הקצבאות ישירות לזכאים. יש יתרה קטנה של אנשים שעדיין מקבלים את זה באמצעות המחאות, וזה תקציב הסיוע בשכר דירה שניתן עבור אותם אנשים שחויב עבורם תקציב בהמחאות אבל הוא לא- - -
<היו"ר משה גפני:>
זאת דווקא העברה טובה.

<עיסאווי פריג' (מרצ):>
יש לי שאלה, גפני.

<היו"ר משה גפני:>
בבקשה, אורלי.

<אורלי לוי אבקסיס (ישראל ביתנו):>
יש לי עוד שאלה אליכם. בכל הנושא של ההתיישבות, של פיתוח הכפר וכדומה. בכל מה שקשור לדיור ציבורי, אתם עושים מבחני הכנסה. בכל מה שקשור לקרווילות, לישובים החדשים וכדומה, ותאמין לי, אני שואלת מתוך מקום שאני רוצה להבין – אין שום מבחן הכנסה. כולם מקבלים שכר דירה מסובסד של 800 שקל, גם אם לבן אדם יש 10 מיליון בבנק. למה האיפה ואיפה הזאת? למה בדיור סוציאלי עושים את כל הדברים האלה, ומהצד השני, המדינה מסבסדת לעשירים?

<היו"ר משה גפני:>
שאלה רצינית.

<יובל טלר:>
אני לא מכיר את הסבסוד שנעשה- - -
<אורלי לוי אבקסיס (ישראל ביתנו):>
תענו לנו.

<עיסאווי פריג' (מרצ):>
אין להם תשובה.
<יובל טלר:>
אעביר תשובה מסודרת.

<אורלי לוי אבקסיס (ישראל ביתנו):>
למה תעביר תשובה מסודרת? גפני, חייבים לעשות על זה דיון בנפרד.

<היו"ר משה גפני:>
נעשה על זה, בסדר.

<היו"ר משה גפני:>
אני מבקש גם שתענו באותה תשובה מסודרת על מיצוי כושר השתכרות – אם צריך את זה, כן או לא. תודה רבה. הוא יעביר לנו תשובה בכתב, מסודרת.
<אורלי לוי אבקסיס (ישראל ביתנו):>
אולי נעשה על זה דיון?

<היו"ר משה גפני:>
נעשה על זה דיון, אבל זה לא קשור לעודפים.

<אורלי לוי אבקסיס (ישראל ביתנו):>
זה קשור.

<היו"ר משה גפני:>
אי-אפשר יהיה לממן את ההשתתפות בשכר דירה.

<מיכל בירן (המחנה הציוני):>
גפני, אני רק רוצה להגיד שההערה הזאת שלך היא הערה טובה, מזכירה לי את המחמאה שסבתא שלי היתה נותנת לאמא שלי – דווקא יצא לך טעים..
<היו"ר משה גפני:>
עיסאווי, בקצרה.

<עיסאווי פריג' (מרצ):>
בשנת 2014 – הרי יש לכם נתון, גפני. כמה משפחות ובתים, כמה זוגות קיבלו סיוע בשכר דירה – מספרים. יש לכם?

<יוסי שבת:>
יוסי שבת, מנהל אגף מימון תקציבים. משרד הבינוי והשיכון מפרסם בחוברת מידע באתר שלו את הנתונים. אנחנו מדברים על בערך 140,000 זכאים לסיוע בשכר דירה.

<עיסאווי פריג' (מרצ):>
כולל הוותיקים?

<יוסי שבת:>
כולל הכול.

<עיסאווי פריג' (מרצ):>
140,000 זוגות מקבלים. 

<היו"ר משה גפני:>
עיסאווי, אם אתה רוצה נתונים, מר שבת יודע לתת לך אותם.

<עיסאווי פריג' (מרצ):>
כמה מתוכם בחברה הערבית היה בתוך ה-140?

<שולי מועלם-רפאלי (הבית היהודי):>
אבל הוא אומר שיש את זה- - -
<עיסאווי פריג' (מרצ):>
למה שמעת ערבים - נרתעת?

<שולי מועלם-רפאלי (הבית היהודי):>
חס וחלילה. הצטרפתי.

<היו"ר משה גפני:>
יש נתון של הערבים לעומת היהודים?

<עיסאווי פריג' (מרצ):>
הוא אמר ש-140,000 מקבלים עזרה במשקי בית.

<יוסי שבת:>
אין שם חלוקה לפי מגזרים. אפשר לקבל את הנתונים האלה. יכול להיות, אם יש הנתונים לפי מגזרים – אני לא יודע אם זה לפי תעודות זהות.
<עיסאווי פריג' (מרצ):>
בכול יש חלוקה דמוגרפית – ערבים ויהודים. בזה אין?

<היו"ר משה גפני:>
אין, מה לעשות.

<היו"ר משה גפני:>
מענקי בינוי ושיכון. מי בעד?
<עיסאווי פריג' (מרצ):>
גפני, אני מבקש תשובה בכתב.
<היו"ר משה גפני:>
תן לו תשובה בכתב, מר שבת. אתה נותן – אז תיתן גם על זה. מי נגד? מי נמנע?
הצבעה

בעד הסעיף – 8

נגד – אין

סעיף 42001 – משרד הבינוי והשיכון, אושר
<היו"ר משה גפני:>
בעד – 8. אין נגד, אין נמנעים. הפנייה אושרה.
פנייה 43003

<היו"ר משה גפני:>
אנחנו עוברים למרכז למיפוי ישראל. 43003. מי מסביר?
<יובל טלר:>
יובל טלר, אגף תקציבים. הפנייה נועדה לתקצוב עודפים מחויבים של המרכז למיפוי ישראל, שנובעים מהתקשרויות ארוכות טווח, שהמשרד מבצע בעיקרם בתחום התפעול ובתחום פעולות המיפוי. כאשר המרכז מבצע התקשרויות ארוכות טווח- - -

<היו"ר משה גפני:>
ההעברה היא 3 מיליון ו-700,000 שקל?

<יובל טלר:>
לא, זה עוד לפני. בסעיף 43 יש שתי פניות: פנייה אחת של עודפים מחויבים, ופנייה שנייה של עודפים משוריינים.
<היו"ר משה גפני:>
אה, זה עבר כבר.

<עיסאווי פריג' (מרצ):>
איפה המשוריינים? כמה ההתחייבות המשוריינת?

<מיקי לוי (יש עתיד):>
זה המושג החדש.

<יובל טלר:>
3.7 מיליון.

<עיסאווי פריג' (מרצ):>
לא קיבלתי תשובה. 3.7 מיליון לפי הסעיף. וההתחייבות המשוריינת כמה?
<היו"ר משה גפני:>
מי בעד?

<עיסאווי פריג' (מרצ):>
לא קיבלתי תשובה. הם מדברים ביניהם. עזוב, עזוב. תעביר, עזוב. שיטת מריחה. יאללה. ממרח שוקולד.

<היו"ר משה גפני:>
מה השאלה?

<עיסאווי פריג' (מרצ):>
גפני, תעשה הפסקה.

<היו"ר משה גפני:>
מה השאלה? אתה שואל, האם ממפים את המדינה גם במגזר הערבי והחרדי?

<עיסאווי פריג' (מרצ):>
לא. דווקא זה פחות מעניין, כי זה נעשה באופן אוטומטי. 3.7 לפי הסעיף הזה. 

<מיכל בירן (המחנה הציוני):>
באופן אוטומטי – אופן אוטומטי. Waze יודע כל שביל בקיבוץ, אבל לא מכיר כפרים ערבים.

<עיסאווי פריג' (מרצ):>
גפני, אתה לא אתי. אתה לא רציני. תעשה הפסקה.

<אורלי לוי אבקסיס (ישראל ביתנו):>
בואו נחדש את זה מחר.

<עיסאווי פריג' (מרצ):>
עזוב. תגמור, תצביע.

<היו"ר משה גפני:>
בבקשה. נגמור את העניין הזה, ואני עושה הפסקה. בבקשה.

אני מבקש להצביע על הפנייה הזאת. מי בעד? מי נגד? 
הצבעה

בעד הסעיף – 8

נגד – אין
סעיף 43003 – המרכז למיפוי, אושר
<היו"ר משה גפני:>
הפנייה 43003 אושרה. 

אני עושה הפסקה של שעה. נמשיך ב-46001.

<מיקי לוי (יש עתיד):>
בוא נדחה את זה למחר בבוקר, אדוני. 

<היו"ר משה גפני:>
חוזרים ב-14:05.

<(הישיבה נפסקה בשעה 13:10 ונתחדשה בשעה 14:45.)>
<היו"ר משה גפני:>
אני מחדש את ישיבת ועדת הכספים. אני רוצה להגיע להסכם עם האופוזיציה. אני לא אעשה היום העברות אלא נדחה את הכול למחר ובתנאי שאת העודפים תתנו להעביר מהר ונגמור אותם.

<סתיו שפיר (המחנה הציוני):>
לא, לא, לא. 

<היו"ר משה גפני:>
אין בעיה. לי יש סבלנות.

<סתיו שפיר (המחנה הציוני):>
אני אענה לך.

<היו"ר משה גפני:>
אם יש לך עודף אחד שאת חושבת שצריך לדבר עליו, בסדר.

<סתיו שפיר (המחנה הציוני):>
תן לי לענות לך. אם היו כאן עודפים כמו שביקשתי לפני כבר זמן רב, אם היו מעבירים לנו את החוזים כדי שהיינו רואים שאלה מחויבים. 

<סתיו שפיר (המחנה הציוני):>
אני לא יודע לעשות את זה. נעבור סעיף-סעיף. בסדר. זה סתם.

<אורלי לוי אבקסיס (ישראל ביתנו):>
אדוני היושב ראש, ההצעה שלך, אנחנו רוצים לדון בה.

<היו"ר משה גפני:>
תדונו.

<עיסאווי פריג' (מרצ):>
גם אני מעדיף לדון בה.

<היו"ר משה גפני:>
בסדר. תדונו. סתיו, אני רוצה להגיד לך. יש לי דרך ארץ בפני סתיו, היא הייתה ראש הקבוצה שלנו.

<עיסאווי פריג' (מרצ):>
יש לה פריבילגיה אצלך?

<היו"ר משה גפני:>
לי יש זמן. לא מדליקים נרות חנוכה היום, שבת היא בעוד שבוע בעזרת השם, בעוד שישה ימים, אני יכול לשבת כאן עד 12 בלילה, להעביר את הכול, ודורשים ממני להעביר הכול, גם את ההעברות.

<אורלי לוי אבקסיס (ישראל ביתנו):>
ואם נקבל תשובות על ההעברות?

<היו"ר משה גפני:>
מה זה יענו? אני לא מדבר על הנושא הזה. זה נושא שאפשר לעשות אותו רק בגל הבא על פי הנוהל שעשינו. אני לא יודע להגיד אם אפשר לעשות את הדיון כמו שהוא. אני אומר שלגבי העודפים כולם יודעים באמת שזה לא נושא שעומד לדיון, זה לא נושא שיש כאן איזו העברה חדשה ואני אומר בהסכמה נלך כולנו הביתה מוקדם ואת ההעברות נעשה מחר אחרי הנגידה ואז יהיה דיון נורמלי, אבל על העודפים זה סתם פיליבסטר ונענה את כולנו. מה נעשה עם העודפים? מה?

אני נותן לכם חמש דקות התייעצות ובינתיים אני אשתה קולה כי לא אכלתי ולא התפללתי מנחה.

<אורלי לוי אבקסיס (ישראל ביתנו):>
עד מחר יתווספו עוד העברות תקציביות?

<היו"ר משה גפני:>
לא יודע. אין לי מושג. אני לא יודע. סביר להניח.

<עיסאווי פריג' (מרצ):>
אתה יכול להתחייב שלא יהיו העברות תקציביות נוספות?

<היו"ר משה גפני:>
ממש לא. ממש לא. ריבונו של עולם, אנחנו נמצאים בסוף דצמבר.

<סתיו שפיר (המחנה הציוני):>
ההסכם הוא עם סמוטריץ?

<היו"ר משה גפני:>
לא קשור. אני בכלל לא קשור לסמוטריץ.

<היו"ר משה גפני:>
עם מישהו ממפלגתו?

<היו"ר משה גפני:>
ולא למפלגתו.

<עיסאווי פריג' (מרצ):>
אתה מתחייב - - -

<היו"ר משה גפני:>
אני לא מתחייב על שום דבר. בואו נניח לצורך העניין שאני באופוזיציה. יושב ראש ועדת הכספים הוא ניסן סלומינסקי, לא באמת אלא לצורך הדיון. הוא יושב כאן, יש לו זמן, הוא יושב כאן עד 12:00 בלילה ויעביר את ההעברות כי זה מה שסוכם אתו. אני, מה שמסכמים אתי, אם אני לא מסכם את זה גם כן, אני יותר מתחשב בוועדה. אני אומר שנעשה הפרדה.

<עיסאווי פריג' (מרצ):>
אני לא מתקזז.

<היו"ר משה גפני:>
אם יש הסכמה, יש הסכמה. אם לא, בסדר.

<עיסאווי פריג' (מרצ):>
עבדתי קשה להיבחן לכאן.

<היו"ר משה גפני:>
תקשיב למה שאני אומר לך. אני אומר שנגמור את הנושא של העודפים, שהוא באמת מחויב המציאות ואי אפשר לעשות בזה שום דבר - - -

<סתיו שפיר (המחנה הציוני):>
התכוונת לומר משוריין המציאות.

<היו"ר משה גפני:>
משוריין המציאות. אז את ההעברות אני לא עושה היום, אנחנו הולכים מוקדם ומחר אני אביא את ההעברות. אני לא מתחייב לשום דבר.

<סתיו שפיר (המחנה הציוני):>
תעשה ההפך. תעשה היום את ההעברות. עכשיו. למה לא?

<היו"ר משה גפני:>
אני אחכה שיבואו עוד חברים. זה בסדר.

<סתיו שפיר (המחנה הציוני):>
עד מחר יהיו העברות חדשות?

<מיכל בירן (המחנה הציוני):>
הוא אמר שכן.

<היו"ר משה גפני:>
אני לא יודע.

<סתיו שפיר (המחנה הציוני):>
אנחנו צריכים לדעת. אם הנוהל החדש עוד לא חל, חל הנוהל הישן וזה אומר חמישה ימים התראה.

<היו"ר משה גפני:>
לא. אני לא צריך להגיד להם שום דבר. אני אומר להם בדיוק את מה שאמרתי. אני לא משקר אותם בכלום. אני אומר להם שיש כאן העברות, וזה הכול.

<סתיו שפיר (המחנה הציוני):>
צריך לתת חמישה ימים.

<עיסאווי פריג' (מרצ):>
כמה בקשות לעודפים יש?

<היו"ר משה גפני:>
לא יודע. לא ספרתי. תאמין לי. באתי ובדרך חשבתי להציע את זה. העברות חדשות אני לא מעלה מהיום להיום בכל מקרה. הם לוחצים עלי להעביר את כל ההעברות שיש על השולחן. כולם. השרים, ראש הממשלה, האוצר.

<עיסאווי פריג' (מרצ):>
הדיון בהעברות מתקיים מחר ולא היום.

<היו"ר משה גפני:>
אם אנחנו מסכימים, כן. אם לא, לא.

<אורלי לוי אבקסיס (ישראל ביתנו):>
מיקי לוי צריך להגיע כל רגע. נלך לרגע להתייעצות.

<סתיו שפיר (המחנה הציוני):>
חל הנוהל הישן שאומר חמישה ימים מראש לגבי ההעברות.

<היו"ר משה גפני:>
אני קיבלתי אישור מהיועצת המשפטית שאני יכול להביא מחר כמו שהיה בסעיף 46. אני יכול פעם אחת כשזה כבר היה על השולחן לפעול על פי הנוהל הישן ישן ולא הנוהל הקודם. על פי הנוהל שהיה לפני ניסן.

<סתיו שפיר (המחנה הציוני):>
על מה אתה מדבר?

<אורלי לוי אבקסיס (ישראל ביתנו):>
מה זה רטרו של הרטרו? אני לא מבינה איך זה עובד. 

<סתיו שפיר (המחנה הציוני):>
בוא נלך על הנוהל הישן ישן ישן.

<היו"ר משה גפני:>
אני פותח את הישיבה. עמוד 73, חוק חיילים משוחררים, הודעה מספר 46001.

<אורלי לוי אבקסיס (ישראל ביתנו):>
אראל מקוזז עם בני בגין. בני בגין קבוע כאן בוועדה?

<טמיר כהן:>
לא.

<אורלי לוי אבקסיס (ישראל ביתנו):>
צריך להיות כאן אחד פחות מהליכוד. עם מי טיבי מקוזז?

<טמיר כהן:>
עם נאוה קורן.

<ליאור בראון:>
הפנייה נועדה להעביר את עודפיי שנת 2014 של הקרן לקליטת חיילים משוחררים בסך 14.4 מיליון שקלים בהתאם לחוק קליטת חיילים משוחררים.

<היו"ר משה גפני:>
ברור. מובן לגמרי. 

מי בעד אישור פנייה מספר 46001?

הצבעה

בעד הסעיף – 6

נגד – 5

סעיף 46001 – חוק חיילים משוחררים, אושר.
<היו"ר משה גפני:>
הפנייה אושרה.

<עיסאווי פריג' (מרצ):>
בדקתם ששלושה מקוזזים?

<מיכל בירן (המחנה הציוני):>
תעשו סדר ותגידו מי במקום מי.

<אורלי לוי אבקסיס (ישראל ביתנו):>
אנחנו רוצים לדעת מי במקום מי.

<סתיו שפיר (המחנה הציוני):>
לא משנה. מי שמתעצל ולא רוצה לשבת, אז לא.

<אורלי לוי אבקסיס (ישראל ביתנו):>
כשאנחנו מחליפים, אנחנו צריכים להחליף ביחד.

<היו"ר משה גפני:>
אמרתי, לא יהיו היום העברות. 

<סתיו שפיר (המחנה הציוני):>
חלק מההעברות האלה הן עודפים. 

<היו"ר משה גפני:>
ממש לא.

<סתיו שפיר (המחנה הציוני):>
בטח שכן. ראינו כבר.

<היו"ר משה גפני:>
אין בעיה. פנייה מספר 52001, פיתוח המשרד לביטחון פנים.

<עמיחי דוד:>
אגף התקציבים. הפנייה מיועדת להעברת העודפים המחויבים בסעיף הפיתוח של המשרד לביטחון פנים משנת 2014 לשנת 2015 עבור פרויקטים של המשטרה.

<היו"ר משה גפני:>
זה הכול פיתוח.

<עמיחי דוד:>
הכול פיתוח.

כמה מבני משטרה חדשים נבנו בשנת 2014?

<עמיחי דוד:>
כמה בדיוק, אני לא יודע. אני אבדוק.

<אורלי לוי אבקסיס (ישראל ביתנו):>
יש כאן מישהו שיודע לתת תשובות על משהו? זה רלוונטי להצבעות?

<מיקי לוי (יש עתיד):>
אלה התקשרויות שכבר נחתמו.

<היו"ר משה גפני:>
תגיד כמה בתי סוהר נבנו בשנה האחרונה.

<אורלי לוי אבקסיס (ישראל ביתנו):>
כמה מבני משטרה.

<אברהם חסדאי:>
אני מהמשרד לביטחון פנים. מבני משטרה הם מבנים שנבנים לאורך שנים ולפעמים לוקח חמש ושש שנים לבנות תחנת משטרה. בשנת 2015 הסתיימה הבנייה של תחנת מודיעין, תחנה אחת, ויש עוד הרבה מאוד פרויקטים שרצים לשנים הבאות.

<עיסאווי פריג' (מרצ):>
זה 17 מיליון שקלים.

<אברהם חסדאי:>
נכון, כי אלה הרבה מאוד פרויקטים שרצים במקביל.

<עיסאווי פריג' (מרצ):>
כמה פרויקטים רצים היום בבנייה?

<אברהם חסדאי:>
יש תכנית ומשפצים 12 מבנים, 12 תחנות משטרה, ולוקח זמן לבנות אותן.

<היו"ר משה גפני:>
מי בעד אישור הפנייה?

<באסל גטאס (הרשימה המשותפת):>
זה ברמה של תכניות. אין ביצוע.

<היו"ר משה גפני:>
בסדר. אלה העודפים.

<אורלי לוי אבקסיס (ישראל ביתנו):>
מה זה פיתוח?

<אברהם חסדאי:>
כל מיני מבנים ודברים.

<היו"ר משה גפני:>
מי נגד?

<אורלי לוי אבקסיס (ישראל ביתנו):>
למה זה מופיע בשני סעיפים נפרדים?

<היו"ר משה גפני:>
מי בעד?

הצבעה

בעד הסעיף – 6

נגד – 4

סעיף 52001 – פיתוח המשרד לביטחון פנים, אושר.
<היו"ר משה גפני:>
הפנייה אושרה.

<עיסאווי פריג' (מרצ):>
אני רואה שאתה עושה דיון חפיפניק.

<היו"ר משה גפני:>
זה נכון. אנחנו יושבים עכשיו ומענים את עצמנו.

פנייה מספר 53001, בתי המשפט.

<ניר אמסל:>
הפנייה התקציבית הזאת מבקשת להעביר את העודפים המחויבים בסעיף הפיתוח של משרד המשפטים והנהלת בתי המשפט משנת 2014 לשנת 2015.

<אורלי לוי אבקסיס (ישראל ביתנו):>
אנחנו רוצים התייעצות עוד הפעם למשך כמה דקות.

<היו"ר משה גפני:>
רק נסיים את זה.

<מיקי לוי (יש עתיד):>
תן לנו חמש דקות.

<היו"ר משה גפני:>
בסדר.

זה לגבי פיתוח בתי משפט. אין בתי דין רבניים. נכון? למה? למה לא מפתחים בתי דין רבניים? מי עונה?

<ניר אמסל:>
אני.

<היו"ר משה גפני:>
תענה. תגיד שאתם נגד בתי הדין הרבניים. תגיד מה שאתה רוצה.

<ניר אמסל:>
אנחנו לא נגד בתי הדין הרבניים. זה פשוט לא בסעיף הזה. 

<עיסאווי פריג' (מרצ):>
אלה הכול בתי משפט.

<היו"ר משה גפני:>
הכול בתי משפט. לא קאדים ולא רבנים.

<מיקי לוי (יש עתיד):>
הקאדים, עבר.

<ניר אמסל:>
זה לא קשור לפניית העודפים. 

<היו"ר משה גפני:>
33 אלף שקלים לקאדים.

<עיסאווי פריג' (מרצ):>
אתה יודע מה זה 33 אלף שקלים לקאדים?

<היו"ר משה גפני:>
תגיד תודה רבה. הם רצו לשים אפס אבל הם שמו 33 אלף כדי שאתה תהיה חייב להגיד להם תודה.

<עיסאווי פריג' (מרצ):>
סמוטריץ, תודה.

<היו"ר משה גפני:>
למה אתה אומר לו תודה? אני סידרתי לך.

<עיסאווי פריג' (מרצ):>
הכול דרך סמוטריץ.

<היו"ר משה גפני:>
למה אין בתי דין רבניים?

<ניר אמסל:>
כנראה שלא היו עודפים מחויבים בנוגע לבתי הדין הרבניים.

<היו"ר משה גפני:>
כאילו היה קודם.

מי בעד אישור הפנייה? מי נגד?

הצבעה

בעד הסעיף – רוב

נגד – 1

סעיף 53001 – פיתוח בתי המשפט, אושר.
<היו"ר משה גפני:>
הפנייה אושרה.

אני עושה הפסקה חמש דקות ותנו לי תשובה.

<(הישיבה נפסקה בשעה 15:00 ונתחדשה בשעה 15:05.)>
<היו"ר משה גפני:>
אנחנו מחדשים את הישיבה.

עמוד 79, רשויות פיקוח, פנייה מספר 54001.

<נורדן שרהבנה:>
הפנייה נועדה להעביר 172 מיליון שקלים לרשויות הפיקוח, לרשות ההגבלים העסקיים, לרשות להגנת הצרכן, למועצה הישראלית, לרת"ג, לרשות חשמל - - -

<היו"ר משה גפני:>
אלה הכול עודפים ולא שום דבר אחר.

<נורדן שרהבנה:>
רק עודפים. יש את פנייה מספר 54006 ושתי הפניות ביחד כך שזה פשוט עוד 150 אלף שקלים.

<היו"ר משה גפני:>
תתייחסי גם לפנייה מספר 54006.

<נורדן שרהבנה:>
הפנייה נועדה להעביר 150 אלפי שקלים כעודפים לרשות החשמל בסעיף רשויות הפיקוח.

<מיכל בירן (המחנה הציוני):>
שאלה אחת קטנה.

<מיקי לוי (יש עתיד):>
סעיף 54006 יוצבע בנפרד.

<היו"ר משה גפני:>
ודאי. 

<מיכל בירן (המחנה הציוני):>
שכר ופעולות. איך זה בעודפים מחויבים? לא שילמתם שכר? איך זה שם?

<נורדן שרהבנה:>
זה רק בהוצאות התפעול.

<מיכל בירן (המחנה הציוני):>
אני רואה שכתוב שכר ופעולות.

<מיקי לוי (יש עתיד):>
שכר ופעילות. אנשים לא קיבלו שכר?

<נורדן שרהבנה:>
 זה פשוט מציג את כל הסעיף ביחד אבל אם תסתכלו על הפירוט, זה רק - - -

<מיכל בירן (המחנה הציוני):>
אנחנו לא קיבלנו פירוט. מה שכתוב לנו זה שכר ופעולות.

<נורדן שרהבנה:>
שאלה שבאמת נשאלה יותר מפעם אחת אבל אתם רואים את זה בפנייה הכוללת כי אתם רואים את הסעיפים מטפסים כלפי מעלה ורק את הסעיף הכללי.

<היו"ר משה גפני:>
אנחנו נבקש שבפעמים הבאות נראה.

<נורדן שרהבנה:>
זה לא שכר. אין שכר.

<היו"ר משה גפני:>
מי בעד אישור הפנייה? מי נגד?

הצבעה

בעד הסעיף – 6

נגד – 4

סעיף 54001 – רשויות פיקוח, אושר.
<היו"ר משה גפני:>
הפנייה אושרה.

<אורלי לוי אבקסיס (ישראל ביתנו):>
רביזיה.

<היו"ר משה גפני:>
פנייה מספר 54006. מי בעד?

הצבעה

בעד הסעיף – 6

נגד – 4

סעיף 54006 – רשויות פיקוח, אושר.
<היו"ר משה גפני:>
הפנייה אושרה.

פנייה מספר 68001, רשות האוכלוסין.

<אורי שיינין:>
הפנייה נועדה להעברת 278 ו-219 אלפי שקלים בסעיף 68, תקציב רשות האוכלוסין. מרבית העודפים – 178 מיליון מהעודפים – נמצאים בתכנית המחשוב שכוללת תפעול וטיפול בזרים השוהים בארץ.

<היו"ר משה גפני:>
יש שאלות? 

<סתיו שפיר (המחנה הציוני):>
אני רוצה להבין. לגבי זרים השוהים בישראל שלא כחוק. כמה אנשים החזירה הממשלה השנה לארצות המקור?

<היו"ר משה גפני:>
שאלה טובה. תשובה.

<אורי שיינין:>
בערך 3,300 נכון לנתוני סוף נובמבר.

<סתיו שפיר (המחנה הציוני):>
3,300 לשנת 2014? ומה הייתה העלות הכוללת של זה?

<אורי שיינין:>
היא תהיה בסוף השנה באזור השמונים מיליון שקלים.

<סתיו שפיר (המחנה הציוני):>
שמונים מיליון ל-3,300 אנשים.

<אורי שיינין:>
יהיו קצת יותר, באזור 3,700.

<סתיו שפיר (המחנה הציוני):>
למה נשארו כל כך הרבה עודפים?

<מיקי לוי (יש עתיד):>
לא הצלחתם להחזיר?

<סתיו שפיר (המחנה הציוני):>
זה מדהים.

<היו"ר משה גפני:>
מי בעד אישור הפנייה? מי נגד?

הצבעה

בעד הסעיף – 6

נגד – 5

סעיף 68001 – רשות האוכלוסין, אושר.
<היו"ר משה גפני:>
הפנייה אושרה.

<אורלי לוי אבקסיס (ישראל ביתנו):>
רביזיה.

<עיסאווי פריג' (מרצ):>
רביזיה.

<סתיו שפיר (המחנה הציוני):>
אני לא מצליחה להבין איך זה עולה שמונים מיליון שקלים.

<היו"ר משה גפני:>
תשאלו. זה באמת ישנה עכשיו הרבה בעודפים.

פנייה מספר 70001, משרד השיכון.

<יובל טלר:>
רפרנט שיכון, משרד האוצר. הפנייה נועדה לתקצוב עודפים מחויבים של משרד השיכון בתחום הפיתוח שעיקרם נועד לתשלום עבור התחייבויות, תשלום פיתוח התשתיות לבנייה חדשה.

<אורלי לוי אבקסיס (ישראל ביתנו):>
לגבי רשות האוכלוסין, למה הם לא מנצלים כל כך הרבה כסף?

<היו"ר משה גפני:>
את צודקת, אבל זה הדיון עכשיו?

תמשיך.

<יובל טלר:>
הפנייה נועדה לתקצוב עודפים מחויבים מתקציב הפיתוח של משרד השיכון שעיקרם נועד לתשלום עבור התחייבויות בתחום פיתוח התשתיות לבנייה חדשה אשר ממומנות על ידי הכנסות מקבלנים ומבוצעות על ידי המשרד. 

<עיסאווי פריג' (מרצ):>
תציין מספרים. סכומים.

<היו"ר משה גפני:>
זה כתוב.

<עיסאווי פריג' (מרצ):>
אני רוצה לשמוע.

<היו"ר משה גפני:>
בחייך, אתה לא יודע לקרוא מספרים בלי נקודות?

<יובל טלר:>
בנוסף התקשרויות לרכישת דירות חדשות למאגר הדיור הציבורי מתוך הכנסות חוק המכר.

<היו"ר משה גפני:>
אורלי, הנה.

<אורלי לוי אבקסיס (ישראל ביתנו):>
אדוני היושב ראש - - -

<היו"ר משה גפני:>
אפשר לא לאשר את העודפים המחויבים ולא יהיה כסף.

<אורלי לוי אבקסיס (ישראל ביתנו):>
שיגידו לנו מה זה הבנייה הכפרית.

<היו"ר משה גפני:>
מה זה הבנייה הכפרית?

<יובל טלר:>
בנייה כפרית זה תקציב של משרד השיכון.

<היו"ר משה גפני:>
אל תעשו צחוק כי חברת הכנסת אורלי לוי היא חברת כנסת מכובדת.

<עיסאווי פריג' (מרצ):>
למה אתה משתיק אותו? תן לו לדבר על בנייה כפרית.

<היו"ר משה גפני:>
אני לא רוצה שידעו את האמת.

<יובל טלר:>
מרבית העודפים המחויבים שעוברים בתקציב פיתוח המרחב הכפרי של משרד השיכון הוא עבור התקשרויות בהן המשרד מבצע פיתוח תשתיות בישובים מסוימים.

<עיסאווי פריג' (מרצ):>
מי הישובים המסוימים האלו?

<יובל טלר:>
משרד השיכון עושה פיתוח במרחב הכפרי בכל יישובי עדיפות לאומית. בישובים האלה הוא מבצע את הפיתוח.

<עיסאווי פריג' (מרצ):>
מה זה הדבר הכללי הזה? תענה ישירות ותאמר האם יש שם או אין שם.

<סתיו שפיר (המחנה הציוני):>
תגיד איזה ישובים.

<יובל טלר:>
אין לי כאן את רשימת הישובים. מדובר בעשרות ואף מאות ישובים.

<היו"ר משה גפני:>
רגע, תפסיק לענות. אתה עונה רק למי שאני אומר לך לענות. יש חברי כנסת שאני לא רוצה שתענה להם ואלה אלה שמפריעים האחד לשני. זאת אומרת, כל אחד ישאל שאלה ואתה תענה לו ולא כולם יחד.

<סתיו שפיר (המחנה הציוני):>
אני מצביעה.

<עיסאווי פריג' (מרצ):>
גם אני.

<היו"ר משה גפני:>
עיסאווי, בבקשה, שאלה קצרה.

<עיסאווי פריג' (מרצ):>
שאלה קצרה. תענה לי בלי מריחה, מה מתוך הסכום הזה הולך לבנייה הכפרית בהתנחלויות. תענה ואל תלך סחור סחור.

<יעקב שנרב:>
משנה למנכ"ל משרד הבינוי והשיכון. הבנייה הכפרית היא בעצם המועצות האזוריות.

<עיסאווי פריג' (מרצ):>
לא ענית לי.

<יעקב שנרב:>
המועצות האזוריות כוללות גם ביו"ש וגם בכל הארץ.

<עיסאווי פריג' (מרצ):>
כמה מתוך זה הולך ליו"ש?

<יעקב שנרב:>
כאלף ועדים מקומיים. אותו יחס שיש לוועדים המקומיים. אני אסביר. גם התנחלויות, גם ישובים - - -

<סתיו שפיר (המחנה הציוני):>
זה מובן. תעשה פילוח של הכול. 

<יעקב שנרב:>
בכל הארץ. מועצות אזוריות.

<היו"ר משה גפני:>
אני מבקש לא לענות על שאלות כאשר נכנסים באמצע. שואל עיסאווי פריג' כמה מתוך זה הולך ליהודה ושומרון. יש לך נתון כזה? אני מבקש ממך שתעביר לחבר הכנסת עיסאווי פריג'.

<אורלי לוי אבקסיס (ישראל ביתנו):>
מה הסיפור של הבנייה הכפרית בתוך משרד השיכון?

<היו"ר משה גפני:>
אני לא רוצה לדפוק את ראש העין, אתה לא מבין את זה?

יש לך את הנתון?

<סתיו שפיר (המחנה הציוני):>
תוציא מהמחשב את רשימת הישובים.

<היו"ר משה גפני:>
האם יש לך נתון כמה בנייה ביהודה ושומרון בעניין הזה, כפי ששאל חבר הכנסת עיסאווי פריג'?

<בצלאל סמוטריץ (הבית היהודי):>
כמה שיותר.

<היו"ר משה גפני:>
יש לך נתון?

<יעקב שנרב:>
אין לי כאן. אני אעביר לו.

<היו"ר משה גפני:>
אתה תעביר לו את התשובה בעניין הזה.

<סתיו שפיר (המחנה הציוני):>
תעביר גם לי.

<היו"ר משה גפני:>
תודה רבה. אורלי לוי, בבקשה, שאלה קצרה.

<אורלי לוי אבקסיס (ישראל ביתנו):>
יש כאן כמה שאלות. אחת מהן היא מה זה הבנייה הכפרית.

<היו"ר משה גפני:>
הוא אמר. מועצות מקומיות.

<אורלי לוי אבקסיס (ישראל ביתנו):>
לא, כי זה כמו משרד בתוך משרד. אתה צריך לזכור שהמינהל יצא מתוך ידי משרד השיכון ולכן איך זה מתנהל שם? אנחנו רוצים להבין מי מפתח.

<עיסאווי פריג' (מרצ):>
מה זה משק סגור?

<אורלי לוי אבקסיס (ישראל ביתנו):>
שאלה שנייה. שיודיעו לפרוטוקול מה זה ההזנקה שחלילה וחס אנחנו לא נצביע כאן כי אני מאמינה שגם היושב ראש לא רוצה להצביע כאן על החלטה של הדיור הציבורי.

<היו"ר משה גפני:>
מה שאני רוצה ולא רוצה, תשאירי לי. אני כבר הבנתי מה אני רוצה ומה אני לא רוצה.

<אורלי לוי אבקסיס (ישראל ביתנו):>
אני רוצה שיאמרו לפרוטוקול מה זה ההזנקה של הדיור הציבורי.

<עיסאווי פריג' (מרצ):>
ומה זה משק סגור.

<היו"ר משה גפני:>
כל אחד שואל בתורו. אני מבקש שתענו לחברת הכנסת אורלי לוי. אם מישהו חושב שאני לא אצביע - - -

<אורלי לוי אבקסיס (ישראל ביתנו):>
ואבטחה במזרח ירושלים שהיועץ המשפטי נתן הוראה בנוגע לתקציב המדינה. תזכור שההוראה הייתה - - -

<היו"ר משה גפני:>
את תשאלי את זה מיליון פעמים ואני חוזר על התשובה. אנחנו מדברים על עודפים 2014. על פי החוק צריך להכליל את זה שם. אם יש שינוי, זה צריך להיות מכאן ואילך.

<אורלי לוי אבקסיס (ישראל ביתנו):>
כי זה צריך להיות רלוונטי לפעילות המשרד.

<היו"ר משה גפני:>
בסדר. אמרתי.

<אורלי לוי אבקסיס (ישראל ביתנו):>
אבטחה זאת לא פעילות רלוונטית של משרד השיכון.

<היו"ר משה גפני:>
מי שחושב שאני לא אצביע ואני אלך נגד ראש העין, שיש להם כאן תקציב , תשכחו מזה.

<אורלי לוי אבקסיס (ישראל ביתנו):>
גם אני לא רוצה לא לתת דיור ציבורי. גפני, אתה לא מאמין שאני רוצה ללכת נגד דיור ציבורי. נכון? השאלה שלי היא למה ההבטחה במזרח ירושלים עוד פעם במשרד השיכון.

<בצלאל סמוטריץ (הבית היהודי):>
יש כאן בחריש 240 מיליון.

<היו"ר משה גפני:>
אני רוצה להשיב לך ונדמה לי שהיום זה כבר בפעם השלישית. מדובר על עודפים מ-2014. האבטחה במזרח ירושלים הייתה במשרד השיכון. אם רוצים להעביר עודפים, חייבים על פי מה שהיה אז. אם רוצים להוציא את זה ממשרד השיכון ולהעביר את זה למשרד אחר, זה רק יכול להיות מכאן ואילך. מהעודפים את לא יכולה להסיק לגבי מה שהיה אז מפני שזה מה שהיה. 

<אורלי לוי אבקסיס (ישראל ביתנו):>
תגידו לנו מה זה ההזנקה.

<סתיו שפיר (המחנה הציוני):>
אני רוצה לשאול אותך לגבי שני דברים. ראשית, לגבי מה שאמרת על הישובים. צר לי, אבל פשוט לא הגיוני שלא תבואו לכאן עם רשימה מסודרת ותוכלו לענות על השאלות שהן שאלות ברורות מאליהן וגם ברור שיישאלו. לגבי איזה ישובים מקבלים כמה, כמה כסף מקבלים מעבר לקו הירוק וכמה מקבלים בתוך שטחי ישראל.

שאלה שנייה. פיתוח תשתיות יישובי ההתנתקות, עברו למטרה זאת בעשור האחרון יותר מ-12 מיליארד שקלים ועדיין יש משפחות רבות שעוד אין להן מבנה קבע.

<בצלאל סמוטריץ (הבית היהודי):>
תחשבו בפעם הבאה טוב אם אתם עושים עוד התנתקות.

<סתיו שפיר (המחנה הציוני):>
אני דואגת עכשיו לאנשים שהמדינה הייתה אמורה לדאוג להם והיא לא דואגת להם. עדיף שתהיה בשקט רגע. 

<בצלאל סמוטריץ (הבית היהודי):>
ממש דואגת להם.

<עיסאווי פריג' (מרצ):>
הוא נהנה מכל העולמות.

<סתיו שפיר (המחנה הציוני):>
אני רוצה להבין, כשאתם מעבירים עודפים, ראשית, על בסיס מה חוסר הביצוע של הכסף הזה, ושנית, איך יכול ל היות שהועברו לשם 12 מיליארד שקלים ועדיין יש משפחות שאין להן בית ואנחנו עשר שנים אחרי ההתנתקות, ושלישית, מה הצפי שלכם עד סוף 2015 והאם כל הבתים האלה ייבנו וזה הסכום האחרון שעובר והמשפחות האלה יהיו בבתי קבע.

<היו"ר משה גפני:>
תודה רבה. תשובות. 

<בצלאל סמוטריץ (הבית היהודי):>
גם לי יש שאלה.

<היו"ר משה גפני:>
הקואליציה לא מקבלת אפשרות לשאול.

<בצלאל סמוטריץ (הבית היהודי):>
ודאי שכן.

<היו"ר משה גפני:>
לא. אל תגיד לי ודאי. התשובה לא.

<מיקי לוי (יש עתיד):>
70101, הלוואות לדיור לחסרי דירה. האם זה שכר דירה? לא שכר דירה. אם זה לא שכר דירה, בהתאם לכך שכל כך הרבה מחכים בתור, איך זה שהתקציב הזה לא מנוצל? למה הוא בתת ביצוע? תסבירו לנו את זה.

<אורלי לוי אבקסיס (ישראל ביתנו):>
יותר מזה, למה בפיתוח? למה הוא בסעיף פיתוח? 

<עיסאווי פריג' (מרצ):>
בהמשך למה שאמרה אורלי לגבי האבטחה במזרח ירושלים. האם עשיתם חישוב כמה עולה לנו לאבטח איש אחד במזרח ירושלים.

<היו"ר משה גפני:>
תודה. לא לענות לגבי האבטחה במזרח ירושלים. לא רלוונטי לעודפים.

<אורלי לוי אבקסיס (ישראל ביתנו):>
אבל זה רלוונטי למה זה מופיע בתקציב פיתוח.

<מיקי לוי (יש עתיד):>
היא צודקת. אמר היועץ המשפטי לממשלה שזה לא יכול להופיע במשרד השיכון.

<בצלאל סמוטריץ (הבית היהודי):>
אמרו לך שזה מכאן ולהבא.

<היו"ר משה גפני:>
לא לענות לגבי האבטחה במזרח ירושלים. אני אשיב על זה. תענה על השאלות האחרות.

<יובל טלר:>
לגבי תחום הבנייה הכפרית. תחום הבנייה הכפרית מבוצע במשרד הבינוי בתור מינהל נפרד בגלל שהפעילות בבנייה הכפרית היא שונה מאשר הפעילות בבנייה העירונית, אופן השיווק ביישובים האלה נעשה בהקצאה בפטור - - -

<אורלי לוי אבקסיס (ישראל ביתנו):>
פטור לילדים ממשיכים ולבנים חוזרים, מה שאין בעיירות הפיתוח. זה כמו בג"ץ הקרקעות.

<היו"ר משה גפני:>
אורלי, אני לא מסכים לזה. תמשיך.

<יובל טלר:>
בנוסף מדובר בפעילויות שהן הרבה יותר ארוכות טווח בגלל שהשיווק נעשה בצורה הרבה יותר איטית ולא כמו במגזר העירוני.

<אורלי לוי אבקסיס (ישראל ביתנו):>
מחפשים את הילדים במושבים ובקיבוצים.

<היו"ר משה גפני:>
אורלי, לא.

<אורלי לוי אבקסיס (ישראל ביתנו):>
עד שיאתרו אותם אולי בחוץ לארץ.

<היו"ר משה גפני:>
אני קורא לך לסדר פעם ראשונה.

<בצלאל סמוטריץ (הבית היהודי):>
יש לה כאן 533 מיליון שקלים.

<היו"ר משה גפני:>
בצלאל, תפסיק.

<בצלאל סמוטריץ (הבית היהודי):>
תסתכלי על זה.

<היו"ר משה גפני:>
תפסיק.

<עיסאווי פריג' (מרצ):>
יש לך בעיה עם הדיור הציבורי?

<בצלאל סמוטריץ (הבית היהודי):>
בואו נאשר את זה.

<היו"ר משה גפני:>
עוד פעם שאתה מתערב, אני עוצר את הישיבה ומפסיק עם זה. תחליט.

<עיסאווי פריג' (מרצ):>
אני אוהב את הנחישות שלך אדוני היושב ראש.

<היו"ר משה גפני:>
תמשיך לענות.

<יובל טלר:>
לגבי חוק המכר. כלל ההכנסות שהתקבלו בשנה שעברה בקרן הדיור הציבורי במשרד השיכון מועברות לשנה זו וכולן מיועדות לרכישת דירות חדשות למאגר הדיור הציבורי.

<אורלי לוי אבקסיס (ישראל ביתנו):>
אנחנו אחר כך עובדים קשה בשביל זה.

<יובל טלר:>
בנוסף לזה, לגבי פיתוח תשתיות ביישובי ההתנתקות. מדובר בפיתוח תשתיות שהוא ארוך טווח ובהתאם לזה יש עודפים - - -

<סתיו שפיר (המחנה הציוני):>
כל כך ארוך שלעולם הוא לא נגמר.

<עיסאווי פריג' (מרצ):>
מה זה יישובי ההתנתקות?

<היו"ר משה גפני:>
לא.

<יובל טלר:>
אני כן אגיד שיישובי ההתנתקות - - -

<היו"ר משה גפני:>
אתה לא שומע שאמרתי שאתה לא עונה למי שמתפרץ באמצע.

<יובל טלר:>
חלק מהעבודה ביישובי ההתנתקות באמת מיועדת לאותם מפונים - - -

<היו"ר משה גפני:>
מה זה יישובי ההתנתקות?

<יובל טלר:>
ישובים שמיועדים למפונים, ישובים חדשים כדוגמת שקף, ניצן, ניצנים.

<אורלי לוי אבקסיס (ישראל ביתנו):>
אבל זה בסעיף אחר. זה לא באותו נספח כי אלה מופיעים גם בנפרד.

<יובל טלר:>
אני מדבר עליהם. דיברתי על אותם אלה שנמצאים בנפרד. עליהם אני מדבר.

<סתיו שפיר (המחנה הציוני):>
אני רוצה להבין. לעולם לא יהיה להם בית?

<יובל טלר:>
חס וחלילה. כן חשוב להגיד שבגלל שמדובר בישובים שחלק מהאנשים שמגיעים אליהם הם באמת אנשים מפוני עוטף עזה וחלק מהאנשים הם אנשים - - -

<בצלאל סמוטריץ (הבית היהודי):>
לא עוטף עזה.

<יובל טלר:>
סליחה, מפוני גוש קטיף, וחלק מהאנשים הם אנשים שרוכשים דירות חדשות שם. אותם אנשים משלמים את מלוא הסכום עבור הפיתוח של התשתיות לכן יש פיתוח תשתיות שמבוצע באותם ישובים גם לא עבור מפוני גוש קטיף.

<סתיו שפיר (המחנה הציוני):>
מבין מפוני גוש קטיף, כמה אתם מעריכים שעד סוף השנה יהיו להם בתי קבע וכמה אנשים עוד ימשיכו להיות ללא בתי קבע? איך יכול להיות ש-12 מיליארד שקלים לא הגיעו ליעדם באופן מלא? 12 מיליארד שקלים למפונים, זה מיליון וחצי שקל למפונה.

<היו"ר משה גפני:>
לכמה אנשים יהיו דירות?

<ישראל מלאכי:>
מבחינת מצב המשפחות והיחס ליישובי ההתנתקות. צריך להבין שהתקציב שמדובר בו - - -

<היו"ר משה גפני:>
היא שאלה לכמה אנשים תהיה דירה עד סוף השנה.

<ישראל מלאכי:>
מפוני גוש קטיף בונים את הבית שלהם בצורה עצמאית מכספי פיצויים שניתנו להם.

<היו"ר משה גפני:>
לכמה תהיה דירה עד סוף השנה?

<מיקי לוי (יש עתיד):>
ומתי יסתיים הסיפור הזה?

<ישראל מלאכי:>
מתוך 1,400 משפחות שפונו מגוש קטיף, כ-1,100 משפחות כבר נמצאות בבתי קבע. 150 משפחות נוספות נמצאים בתהליך בנייה מתקדם. 

<סתיו שפיר (המחנה הציוני):>
כלומר, 300 משפחות בלי ואנחנו עשר שנים אחרי.

<מיקי לוי (יש עתיד):>
כן. 150 ללא כל תכנית.

<עיסאווי פריג' (מרצ):>
12 מיליארד שקלים.

<ישראל מלאכי:>
150 משפחות עדיין לא התחילו את בניית בתי הקבע. 

<סתיו שפיר (המחנה הציוני):>
למה זה?

<ישראל מלאכי:>
שנייה אחת.

<היו"ר משה גפני:>
מה זה שנייה אחת? אתה עונה באמצע כשאני אמרתי לא לענות מתי שמישהו שואל בלי רשות.

<ישראל מלאכי:>
שבעים משפחות מתוך ה-150 האלה מיועדות לישובים חדשים שמוקמים בימים אלה ושמונים משפחות מיועדות לישובים קיימים. לאותם שבעים משפחות שמיועדות לישובים חדשים יש פתרון.

<היו"ר משה גפני:>
המדינה כשלה לחלוטין בפינוי גוש קטיף. עד היום השקיעו כל כך הרבה כסף אבל אין לכולם פתרון. המדינה כשלה בעניין הזה.

<אורלי לוי אבקסיס (ישראל ביתנו):>
אתה מודע לכך שאנחנו בתקציב פיתוח?

<היו"ר משה גפני:>
כן.

<אורלי לוי אבקסיס (ישראל ביתנו):>
לכן אני שואלת מה זה תקציב הפיתוח של ההסכם עם עמידר?

<סתיו שפיר (המחנה הציוני):>
זה פשוט לא ייאמן. איך אפשר?

<היו"ר משה גפני:>
אורלי שואלת עכשיו. אני חוזר ואומר מה שאמרתי. זה ביזיון למדינה ולא משנה עמדתו המדינית שתהיה של כל אחד מאתנו. המדינה פינתה משפחות מגוש קטיף ועד לרגע זה הבעיה לא נפתרה ואנחנו מדברים על הרבה שנים.

<אורלי לוי אבקסיס (ישראל ביתנו):>
נכון. לאן הלך הכסף. כמה כסף הלך למינהלת וכמה הגיע לאנשים?

<עיסאווי פריג' (מרצ):>
12 מיליארד שקלים.

<אורלי לוי אבקסיס (ישראל ביתנו):>
כמה מתוך ה-12 מיליארד שקלים הגיע לאנשים ולא למינהלת?

<היו"ר משה גפני:>
בבקשה, תשלים את התשובה.

<יובל טלר:>
שאלה נוספת הייתה לגבי הלוואות לחסרי דירה. מדובר בהלוואות לדיור, בסיוע בהלוואות לדיור. במסגרת חוק ההסדרים הועברה תוספת שהורדה הריבית לחצי אחוז מתחת לריבית הממוצעת במשק ולכן אנחנו חושבים ששיעור הביצוע יעלה באופן משמעותי וכמות העודפים תקטן.

<היו"ר למשה גפני:>
גבי האבטחה במזרח ירושלים, אני חוזר על התשובה.

<מיקי לוי (יש עתיד):>
הוא לא סיים את דבריו. תן לו לסיים. הורדת בחצי אחוז ריבית בהלוואות ולמחוסרי דיור זה כל כך חשוב.

<היו"ר משה גפני:>
אני מצטער.

<אורלי לוי אבקסיס (ישראל ביתנו):>
גפני, כמה הוא עכשיו?

<היו"ר משה גפני:>
אני רוצה שתדעו. אני הורדתי באחוז אחד את הריבית בכנסת ה-18. זאת הייתה הוראת שעה עד סוף הקדנציה. בקדנציה הקודמת הממשלה לא הורידה את אחוז הריבית. היא לא הורידה. 

<אורלי לוי אבקסיס (ישראל ביתנו):>
היא לא הורידה.

<היו"ר משה גפני:>
לא הורידה בקדנציה הקודמת. אני לא הייתי כאן בוועדה.

<אורלי לוי אבקסיס (ישראל ביתנו):>
היה יותר זול לקחת הלוואה בבנקים.

<היו"ר משה גפני:>
הייתי באופוזיציה. בקדנציה הנוכחית, ביחד, העברנו הפחתה של חצי אחוז מכיוון שגם הריבית נמוכה יותר עוד עכשיו הם עושים לי את המוות במשרד האוצר בגלל זה, אבל זה החוק שהתקבל. לכן בעודפים לא יכול לבוא לידי ביטוי העניין הזה.\

<אורלי לוי אבקסיס (ישראל ביתנו):>
נכון.

<יובל טלר:>
מה שחבר הכנסת לוי שאל זה איך יש עודפים כאלה. הוא אומר ביחס לזה שההלוואות הן ברמה נמוכה. אמרתי שאנחנו כן צופים שבשנה הקרובה יהיה שיעור מיצוי גבוה באופן משמעותי.

<היו"ר משה גפני:>
בדיוק. פשוט. 

<מיקי לוי (יש עתיד):>
אני רציתי לשמוע את זה כי אני אהיה כאן בשנה הבאה.

<היו"ר משה גפני:>
בעזרת השם, וזה יהיה כי בפעם הקודמת זה היה.

מי בעד אישור הפנייה?

<אורלי לוי אבקסיס (ישראל ביתנו):>
רגע. לא. הם לא ענו על ההזנקה.

<היו"ר משה גפני:>
תענה.

<יובל טלר:>
אמרתי באופן מפורש. הכספים של הזנקת דיור ציבורי זאת טעות בשם התכנית. אנחנו תיקנו אותה כבר בפנייה הנוספת שהעברנו לעיון הוועדה. כל הכספים מיועדים לחוק המכר, לרכישת דיור לדיור הציבורי.

<אורלי לוי אבקסיס (ישראל ביתנו):>
מה זה פיתוח המוסדות הציבוריים? תן לי דוגמה לזה. זה אצלכם. אתם שלחתם את זה אלינו.

<היו"ר משה גפני:>
מי בעד אישור הפנייה?

<אורלי לוי אבקסיס (ישראל ביתנו):>
לא, רגע. הוא לא ענה.

<היו"ר משה גפני:>
הוא ענה. תיקנו את זה.

מי בעד? מי נגד?

הצבעה

בעד הסעיף – 6

נגד – 3

סעיף 70001 – משרד הבינוי והשיכון, אושר.
<היו"ר משה גפני:>
הפנייה אושרה.

פנייה מספר 70003, משרד הבינוי והשיכון.

<יובל טלר:>
מדובר בפנייה נפרדת מכיוון שמדובר בעודפים שלא חויבו ליעד מסוים ולכן לא מדובר בעודפים מחויבים, אבל בפרקטיקה מדובר בעודפים שלא יכולים לשמש לשום ייעוד אחר ולכן הם כן מועברים כאן ואני אסביר.

יש כאן שני סוגי עודפים כאשר עודף אחד הוא עודף שהתקבל כהכנסות מקבלנים. משרד השיכון מבצע שיווקי קרקע ובמסגרת השיווקים הוא מקבל הכנסות שמיועדות לפיתוח תשתיות. חלק מהתקציבים שהוא קיבל, הוא חייב אותם, וחלק מהתקציבים הוא לא חייב אותם. בגלל שמדובר בכסף ייעודי שהתקבל על ידי קבלנים ספציפית לצורך פיתוח תשתיות, אין יכולת להסיט את התקציבים האלה לשום דבר אחר ולכן העודפים האלה בפרקטיקה הם עודפים מחויבים.

העודפים הנוספים שמועברים הם עודפים בתקציב אשראי שבגלל שמדובר על עודף של אשראי, אין יכולת להעביר אותם לדבר אחר ולכן גם הם מועברים.

<היו"ר משה גפני:>
מי בעד אישור הפנייה? מי נגד?

הצבעה

בעד הסעיף – 6

נגד – 3

סעיף 70003 – משרד הבינוי והשיכון, אושר.
<היו"ר משה גפני:>
הפנייה אושרה.

עמוד 94, מפעלי מים, פנייה מספר 73001.

<רעיה עדני:>
הפנייה נועדה להעברת עודפים מחויבים לצורכי תקציב הפיתוח של מפעלי המים בישראל.

<עיסאווי פריג' (מרצ):>
מה זאת אומרת מפעלי המים?

<היו"ר משה גפני:>
מפעלי מים, אלה לא תאגידי מים.

<עיסאווי פריג' (מרצ):>
אני רוצה לשמוע.

<רעיה עדני:>
מדובר בעיקר בקידוחי ניטור לבדיקת שיקום זיהומי קרקע.

<היו"ר משה גפני:>
אני מציע לקיים על זה עכשיו דיון מעמיק.

<מיקי לוי (יש עתיד):>
זה באמת חייב דיון מעמיק כי לא יצליחו לממש את זה.

<עיסאווי פריג' (מרצ):>
זאת פעם שלישית.

<רעיה עדני:>
שוב, מדובר בעודפים מחויבים. מדובר בהתקשרויות שכבר בוצעו.

<עיסאווי פריג' (מרצ):>
הבנתי. מה ההתקשרויות?

<היו"ר משה גפני:>
אני לא רוצה. מי בעד? מי נגד?

הצבעה

בעד הסעיף – 7

נגד – 4

סעיף 73001 – מפעלי מים, אושר.
<היו"ר משה גפני:>
הפנייה אושרה.

<אורלי לוי אבקסיס (ישראל ביתנו):>
יש לי שאלה. יש לי תחושה עכשיו שכל נערי האוצר אומרים לנו - - -

<היו"ר משה גפני:>
למה נערי האוצר? יש שם אנשים מבוגרים.

<אורלי לוי אבקסיס (ישראל ביתנו):>
אנשי האוצר. זה מעיין הנעורים. מי שבאוצר, נשאר נער אוצר. נער נצחי.

<היו"ר משה גפני:>
עד שהוא עובר לכי"ל.

<מיקי לוי (יש עתיד):>
לא תוכל להגיד לי שזה שלך יותר. הם יבואו במרץ עוד פעם.

<היו"ר משה גפני:>
במרץ 2016. לא ב-2015.

<אורלי לוי אבקסיס (ישראל ביתנו):>
אם אנחנו נשמע יותר מדי הרשאה להתחייב, אני רוצה שהוועדה תקבל באמת את הניירות שמעידים על כך שזאת הייתה הרשאה. כלומר, על החוזים הישנים שהתחייבתם עליהם.

<היו"ר משה גפני:>
פנייה מספר 76001, התעשייה. 

<עידו סופר:>
הפנייה נועדה להעביר עודפים משנת 2014 לשנת 2015 בסעיף 76, פיתוח תעשייה במשרד הכלכלה. מדובר בסעיף הרשאה והמזומן משמש לתשלום התחייבויות עבר לפי המידע באבני דרך. מדובר ב-35 מיליון שקלים כאשר שני שלישים מהסכום מיועדים לפיתוח אזורי תעשייה ברשויות מיעוטים כגון ירקא, מג'דל שמס, טייבה וכולי. יתרת התקציב לפיתוח אזורי תעשייה בפריפריה כמו שדרות, ירוחם ועוטף עזה.

<עיסאווי פריג' (מרצ):>
אני רואה את ים המלח אבל ים המלח נמצא בכל מקום.

<היו"ר משה גפני:>
עכשיו אני רוצה לראות מי מצביע נגד. עיסאווי, אני הולך לערבים ואומר להם שאתה נגד.

<מיכל בירן (המחנה הציוני):>
זה נגד הפרוצדורה.

<סתיו שפיר (המחנה הציוני):>
נגד השיטה.

<היו"ר משה גפני:>
סתם. מי נגד?

<עיסאווי פריג' (מרצ):>
בשביל גפני אני לא אצביע.

<מיקי לוי (יש עתיד):>
אתה צריך להימנע.

<היו"ר משה גפני:>
מי נמנע?

הצבעה

בעד הסעיף – 6

נגד – 3

נמנעים – 1

סעיף 76001 – פיתוח תעשייה, משרד הכלכלה, אושר.
<היו"ר משה גפני:>
הפנייה אושרה.

<עיסאווי פריג' (מרצ):>
כפר קאסם יחסית לבני ברק, אתם כמו רפיח ואנחנו כמו תל אביב. זה מה שראיתי. כשאני נכנסתי לבני ברק, נדהמתי, ממש כאילו אני נמצא ברפיח.

<היו"ר משה גפני:>
ואתם תל אביב.

<עיסאווי פריג' (מרצ):>
אני תל אביב.

<אורלי לוי אבקסיס (ישראל ביתנו):>
רק תשאל כמה עולה דירה בבני ברק וכמה עולה דירה בכפר קאסם.

<עיסאווי פריג' (מרצ):>
אנחנו תל אביב לעומת בני ברק.

<אורלי לוי אבקסיס (ישראל ביתנו):>
אבל תשאל כמה עולה דירה בבני ברק וכמה עולה דירה ברפיח.

<עיסאווי פריג' (מרצ):>
אני שואל איך אתם נמצאים בקואליציה עם כלי פוליטי כזה וחיים במקום כזה. 

<בצלאל סמוטריץ (הבית היהודי):>
אחר כך תגידו שיש אפליה נגד הערבים במדינה. 

<עיסאווי פריג' (מרצ):>
אני שואף להיות כמוך.

<בצלאל סמוטריץ (הבית היהודי):>
אבל אתם יותר.

<עיסאווי פריג' (מרצ):>
גפני עדיין רודף אחרי. אני מסתכל עליך.

<בצלאל סמוטריץ (הבית היהודי):>
תראה איפה גפני גר. מה גודל הבית שלך, עיסאווי?

<עיסאווי פריג' (מרצ):>
ידידי, אני חי טוב, תודה.

<בצלאל סמוטריץ (הבית היהודי):>
אני גר בבית קטן, שלושה חדרים וטוב לי.

<היו"ר משה גפני:>
עיסאווי, אם היית צריך לדרג את מה שהוא מייצג, את מה שאתה מייצג ואת מה שאני מייצג, מי חי ברמת חיים גבוהה יותר? תגיד באחוזים.

<עיסאווי פריג' (מרצ):>
ראשית, אתה לא בקטגוריה שלי ושלו. אני מתחרה שלו. אתה ליגה ג'.

<היו"ר משה גפני:>
ובינך לבינו?

<עיסאווי פריג' (מרצ):>
אני ליגה א' והוא ליגת על. אני קרוב אליו.

<עיסאווי פריג' (מרצ):>
רק המחירים שם הם ברמת ליגת על.

<עיסאווי פריג' (מרצ):>
אני לא יודע.

<בצלאל סמוטריץ (הבית היהודי):>
את לא צודקת. בכפר קאסם לא יותר זול.

<עיסאווי פריג' (מרצ):>
בכפר קאסם דונם עולה 700 אלף דולר.

<היו"ר משה גפני:>
כמה עולה דירה בכפר קאסם?

<בצלאל סמוטריץ (הבית היהודי):>
הם נורא מקופחים. הם מופלים ומקופחים, חבל לכם על הזמן.

<עיסאווי פריג' (מרצ):>
כפר קאסם זה מרכז הארץ. אני הייתי בבני ברק ולבי אתך. כל מה שתביא, אני ארים את ידי. 

<היו"ר משה גפני:>
דיברת שם עלי?

<עיסאווי פריג' (מרצ):>
אתה שם כוכב על. אתה כרטיס הכניסה לכל מי שרוצה להיכנס לבני ברק. מי שרוצה להיכנס לבני ברק ושיקבלו אותו יפה, גפני כרטיס הכניסה שלו.

<היו"ר משה גפני:>
פנייה מספר 78001, פיתוח תיירות.

<בצלאל סמוטריץ (הבית היהודי):>
מה קיבלתם לפני ההפסקה?

<היו"ר משה גפני:>
הוא אמר את זה גם בשבוע שעבר. 

<בצלאל סמוטריץ (הבית היהודי):>
מה הוא קיבל בשבוע שעבר?

<היו"ר משה גפני:>
בשבוע שעבר הוא קיבל, עכשיו הוא מקבל וכל הזמן הוא מקבל והוא יוצא מקובל.

<קרן שפר:>
הפנייה נועדה להעביר עודפים בגין תקציב הפיתוח של המשרד. זה מורכב משלושה נושאים: ים המלח, השקעות בפיתוח אכסון מלונאי ופיתוח תשתיות תיירותיות.

<אורלי לוי אבקסיס (ישראל ביתנו):>
מה זה אכסון מלונאי?

<קרן שפר:>
אלה מענקים שאנחנו נותנים ליזמים כדי להקים בתי מלון. על פי חוק מוענקים עשרים אחוזים.

<סתיו שפיר (המחנה הציוני):>
בפניות שאתם הולכים להעביר אחר כך, יש קיצוץ במשרד התיירות.

<קרן שפר:>
זאת התאמה של המזומן לביצוע הרשאות. בגלל שאין מדע מדויק, זה לא מדע מדויק, אנחנו לא יכולים לדעת מתי נקבל חשבוניות למשל מיזמים. לפעמים יש עודפי מזומן שהאוצר לוקח בסוף השנה. זה נכון שזה נראה מצחיק שמצד אחד זה עובר בעודפים.

<סתיו שפיר (המחנה הציוני):>
זה באמת מצחיק.

<קרן שפר:>
זה בדיוק העניין, שאת לא יכולה לדעת בדיוק מה יהיה הביצוע שלך בשנה נתונה ולכן כשיש עודפים של מזומן - - -

<סתיו שפיר (המחנה הציוני):>
אני לא מבינה. זה על אותה שנה. זה על שנת 2015 שמסתיימת עכשיו.

<קרן שפר:>
לא. זה 2014 שעברו ל-2015.

<סתיו שפיר (המחנה הציוני):>
נכון ואתם עושים את הקיצוץ ב-2015. את כבר יודעת שאת עושה קיצוץ ב-2015 ואת מעבירה עודף מ-2014.

<קרן שפר:>
כי את חייבת להעביר עודפים מחויבים.

<אורלי לוי אבקסיס (ישראל ביתנו):>
את רוצה שגם עליהם היא תוותר?

<מיקי לוי (יש עתיד):>
אין לה ברירה. היא התחייבה לשלם אותם.

<קרן שפר:>
אני גם לא רואה את זה כקיצוץ. זה תקציב הרשאה. 

<עיסאווי פריג' (מרצ):>
על הרביזיות אנחנו מצביעים היום או מחר?

<היו"ר משה גפני:>
היום. הכול היום, וגם העברות. עכשיו אני מאיים.

<עיסאווי פריג' (מרצ):>
אתה עושה היום העברות?

<היו"ר משה גפני:>
בטח.

<עיסאווי פריג' (מרצ):>
אני אתך עד הסוף.

<מיקי לוי (יש עתיד):>
מה זה קציר ים המלח? המדינה השיתה את זה על כי"ל. אז מה זה כאן?

<קרן שפר:>
זה תקציב שמנוהל על ידי החשב הכללי ואני לא רואה את זה בכלל במערכת התקציב. אלה באמת עודפים מול ההכנסות ממפעלי ים המלח.

<היו"ר משה גפני:>
הם מנהלים את זה.

<מיקי לוי (יש עתיד):>
אם זאת לא הרשאה להתחייב, למה זה לא הולך מהאוצר? 

<היו"ר משה גפני:>
התשובה פשוטה.

<מיקי לוי (יש עתיד):>
השאלה היא פשוטה. אם זאת לא הרשאה להתחייב.

<היו"ר משה גפני:>
למה שמתם את זה כאן?

<קרן שפר:>
זה כן מול הרשאה להתחייב. זה תקציב פיתוח.

<מיקי לוי (יש עתיד):>
קציר ים המלח?

<קרן שפר:>
כן. הכול זאת הרשאה להתחייב. כל תקציב שמתפרס על פני כמה שנים, הוא הרשאה להתחייב.

<מיקי לוי (יש עתיד):>
אמרתי קודם שזה נכון כי המדינה השיתה את הקציר על כי"ל. זה אותו שם. תגידו לי מה זה.

<קרן שפר:>
הרשאה להתחייב.

<מיקי לוי (יש עתיד):>
למה?

<היו"ר משה גפני:>
את אמרת שאתם מנהלים את זה.

<קרן שפר:>
לא. החשב הכללי מנהל את זה.

<היו"ר משה גפני:>
התכוונתי. אמרתי אתם והתכוונתי למשרד האוצר.

<קרן שפר:>
אני ממשרד התיירות. אני לא ממשרד האוצר. יש כאן הכנסות שגבו ממפעלי ים המלח וזה עובר כעודפים. זה כסף שנכנס.

<מיקי לוי (יש עתיד):>
אם יש כסף עודף, יש לי עוני, יש לי חסרי דיור ויש לי מלא דברים.

<היו"ר משה גפני:>
אני מציע לקבל את העמדה של סגן שר האוצר לשעבר ולהעביר את קציר ים המלח, בו יש עודף, לעניין.

מי בעד אישור הפנייה?

<מיקי לוי (יש עתיד):>
רגע. מה עם הסעיף הזה?

<היו"ר משה גפני:>
זה הסעיף.

<עיסאווי פריג' (מרצ):>
מעבירים לעניים?

<מיקי לוי (יש עתיד):>
זה פשוט דורסני לחלוטין. אפילו תשובה רצינית לא קיבלנו.

<היו"ר משה גפני:>
מי נגד?

הצבעה

בעד הסעיף – 6

נגד – 4

סעיף 78001 – משרד התיירות, אושר.
<היו"ר משה גפני:>
הפנייה אושרה.

<עיסאווי פריג' (מרצ):>
גפני דיקטטור בוועדה.

<היו"ר משה גפני:>
עם כל הכבוד, יש לפעמים שאני קצת מתחסן. בפעם הקודמת היה צריך לא לקחת מקציר ים המלח אלא היה צריך לקצץ בקצבאות הילדים.

<מיקי לוי (יש עתיד):>
זה לא היה.

<עיסאווי פריג' (מרצ):>
אתה ואני באותו מקום.

<מיקי לוי (יש עתיד):>
רביזיה.

<היו"ר משה גפני:>
פנייה מספר 79001, פיתוח התחבורה.

<רעיה עדני:>
הפנייה נועדה להעברת עודפים מחויבים בסעיף הפיתוח של משרד התחבורה, בעיקר תחבורה ציבורית, רכבות, כבישים.

<היו"ר משה גפני:>
מי בעד? מי נגד?

הצבעה

בעד הסעיף – 6

נגד – 4

סעיף 79001 – משרד התחבורה, אושר.
<היו"ר משה גפני:>
הפנייה אושרה.

פנייה מספר 83001, הוצאות פיתוח אחרות.

<עמיחי דוד:>
הפנייה בסעיף 83 מיועדת להעברת העודפים המחויבים משנת 2014 לשנת 2015. סעיף 83 הוא סעיף פיתוח רוחבי שכולל בתוכו את כל משרדי הממשלה. עיקר ההעברות מבוצע לביצוע פרויקט מרכבה, השתתפות בהלוואות לעובדי מדינה, טיפול בקרקעות ברמת חובב וכולי.

<אורלי לוי אבקסיס (ישראל ביתנו):>
למה רמת חובב כאן?

<סתיו שפיר (המחנה הציוני):>
למה צריך עודפים?

<עמיחי דוד:>
זה פרויקט רוחבי לכלל משרדי הממשלה.

<סתיו שפיר (המחנה הציוני):>
איזה התחייבויות יש לכם לא העברתם ב-2014?

<עמיחי דוד:>
זה סעיף רוחבי, סעיף שכולל בתוכו השתתפות של כמה משרדי ממשלה בפרויקט אחד. מכיוון שהטיפול ברמת חובב הוא פרויקט שכולל בתוכו כמה משרדי ממשלה, הוא נכלל בסעיף הזה.

<סתיו שפיר (המחנה הציוני):>
זאת לא תשובה למה ששאלתי ואתה יודע את זה טוב מאוד.

<היו"ר משה גפני:>
מה הבעיה?

<סתיו שפיר (המחנה הציוני):>
מה הקשר בין זה לבין זה שאלה עודפים?

<עיסאווי פריג' (מרצ):>
תן לי להבין. מיליארד ומאה מיליון שקלים הלוואות לעובדי מדינה?

<היו"ר משה גפני:>
יש לכם תשובה או אין לכם תשובה?

<אורלי לוי אבקסיס (ישראל ביתנו):>
זאת רק ההשתתפות.

<עמיחי דוד:>
זאת לא השתתפות. אני אבהיר.

<אורלי לוי אבקסיס (ישראל ביתנו):>
כמעט כמו משכנתאות.

<עיסאווי פריג' (מרצ):>
מיליארד ומאה מיליון שקלים הלוואות לעובדי מדינה?

<סתיו שפיר (המחנה הציוני):>
איזה תקציב זה?

<עמיחי דוד:>
830401. סעיף 83 הוא סעיף רוחבי שיש מספר משרדי ממשלה שיש להם תכניות פיתוח בו במידה ואין להם סעיפי פיתוח ספציפיים. לדוגמה, משרד המשפטים, יש לו את סעיף 53 שעברתם עליו לפני כן ויש לו סעיף פיתוח ספציפי בגלל שיש לו הרבה פרויקטי פיתוח. יש משרדי ממשלה שאין להם פרויקטי פיתוח מרובים ולכן בהתאם אין להם סעיף פיתוח ייעודי משלהם.

<סתיו שפיר (המחנה הציוני):>
אתה לא עונה לי על השאלה.

<היו"ר משה גפני:>
הוא באמצע הדיבור. 

<סתיו שפיר (המחנה הציוני):>
פרויקט מרכבה.

<היו"ר משה גפני:>
אני לא מסכים להתנהלות הזאת.

<סתיו שפיר (המחנה הציוני):>
איזה עודפים יכולים להיות בפרויקט כזה?

<היו"ר משה גפני:>
אני לא מסכים לדבר הזה. לא להשיב. תמשיך בדבריך. את לא יכולה להיכנס באמצע המשפט שלו.

<סתיו שפיר (המחנה הציוני):>
אבל הוא לא עונה לשאלה שלי. אני חוסכת לך זמן. 

<עמיחי דוד:>
בהתאם לכך יש משרדי ממשלה רבים שיש להם תכניות ייעודיות, לדוגמה משרד האוצר שיש לו פרויקט שמפותח לאורך זמן, סביבת עבודה רוחבית, והוא אמור לשמש אמנם מספר משרדי ממשלה אבל הוא מפותח על ידי משרד האוצר וזה לאורך שנים. זה העיקרון של פרויקט פיתוח. אותו דבר הוא פרויקט מרכבה שהוא מערכת רוחבית שמשתמשים בה כלל משרדי הממשלה לצורך ניהול החשבות וההתחייבויות של משרדי הממשלה וזאת מערכת שמפותחת לאורך שנים, לאורך מספר שנים, ולוקח הרבה זמן לפתח מערכת כזאת.

<אורלי לוי אבקסיס (ישראל ביתנו):>
פרויקט המרכבה לא שייך למשרד הביטחון?

<עמיחי דוד:>
זה פרויקט מרכבה אחר.

<סתיו שפיר (המחנה הציוני):>
אתה עדיין לא ענית על השאלה הראשונית שלי. איזה עודפים יכולים להיות בפרויקט כזה?

<היו"ר משה גפני:>
שאלת שאלה, תני לו לענות.

<עמיחי דוד:>
פרויקט מרכבה הוא פרויקט מחשוב שמפותח לאורך מספר שנים. במידה ויש התחייבות ועדיין לא הגענו לאבן הדרך לצורך תשלום עבור הפרויקט הזה, אז לא מבוצע תשלום אבל כן יש התחייבות. לכן מועבר העודף משנה לשנה. זאת המהות של העודף המחויב.

<היו"ר משה גפני:>
אורלי, שאלה.

<אורלי לוי אבקסיס (ישראל ביתנו):>
ההשתתפות בהלוואות לעובדי מדינה, מיליארד ומאה מיליון שקלים.

<היו"ר משה גפני:>
שאלה של אורלי לוי ושל עיסאווי פריג'. מי עונה עליה?

<עיסאווי פריג' (מרצ):>
גפני, תראה, כתוב השתתפות בהלוואות לעובדי מדינה.

<אורלי לוי אבקסיס (ישראל ביתנו):>
ההשתתפות היא במיליארד ומאה מיליון שקלים. למי הלווינו? מצבם כל כך גרוע? אולי צריך להעלות את השכר. זה כמעט כמו משכנתאות. מצב עובדי המדינה בכי רע ואולי אנחנו צריכים לדון כאן בהעלאת שכר ולא בהשתתפות בהלוואות. מיליארד ומאה מיליון שקלים השתתפות בהלוואות?

<היו"ר משה גפני:>
כולנו הבנו את השאלה. תשובה.

<עיסאווי פריג' (מרצ):>
תהיה ענייני בתשובה.

<עמיחי דוד:>
הלוואות לעובדי מדינה זאת הוראה שניתנת בהתאם להוראות חשב כללי. למעשה מאפשרים באמצעות בנק מסחרי לתת הלוואות בכפוף לתנאים מסוימים שנקבעו בהוראות לעובדי מדינה. מיליארד ומאה מיליון שקלים אלה הם עודפים משנה שעברה בגין פיקדונות שהוחזרו על ידי העובדים ולמעשה בהתאם להסכם עם אותו בנק מסחרי אמורים להיות מוחזרים לאותו בנק מסחרי. התחלנו לאחרונה הסכם עם בנק מסחרי חדש בתקווה שבשנה הבאה כבר לא יהיו העודפים האלה.

<אורלי לוי אבקסיס (ישראל ביתנו):>
מה זאת ההשתתפות בהלוואות?

<עמיחי דוד:>
השתתפות המדינה.

<אורלי לוי אבקסיס (ישראל ביתנו):>
ההשתתפות של המדינה היא מיליארד ומאה מיליון שקלים בשנה להלוואות?

<עמיחי דוד:>
לא, זה לא בשנה. זה כבר כמה שנים כך. העודפים האלה עוברים משנה לשנה. זה כסף שהגיע לעובדים - - -

<עיסאווי פריג' (מרצ):>
כמה הלוואות נתתם ב-2014 לעובדי מדינה?

<אורלי לוי אבקסיס (ישראל ביתנו):>
כתוב כאן השתתפות בהלוואות.

<כעיסאווי פריג' (מרצ):>
מה הלוואות נתתם בפועל?

<עמיחי דוד:>
למעשה ההלוואות ניתנות לפרט באמצעות הבנק. אני אסביר את זה מהתחלה. הבנק, במקרה זה בנק דיסקונט, העביר כסף, פיקדון, לאוצר המדינה, אוצר המדינה מלווה באמצעות כסף הפיקדון הזה שניתן לעובדי המדינה ועובדי המדינה, לאחר מכן, מחזירים את הפיקדון לאוצר המדינה ואוצר המדינה אמור להחזיר בסופו של תהליך את התשלום ביחד עם הריבית לבנק. כך זה התנהל יחד עם בנק דיסקונט.

<היו"ר משה גפני:>
זה מגיע כל שנה.

<אורלי לוי אבקסיס (ישראל ביתנו):>
אבל למה ההשתתפות?

<עיסאווי פריג' (מרצ):>
אני רוצה להבין.

<היו"ר משה גפני:>
התשובה היא כן. אני אסביר לך אחר כך.

<אורלי לוי אבקסיס (ישראל ביתנו):>
לא, עכשיו.

<עיסאווי פריג' (מרצ):>
גפני, אתה הבנת את זה?

<היו"ר משה גפני:>
זה כסף שעובר משנה לשנה. מחזירים את זה לזה שמלווה את זה.

מי בעד אישור הפנייה?

<אורלי לוי אבקסיס (ישראל ביתנו):>
מה זאת אומרת מחזירים את זה? כמה עובדי מדינה לווים בשנה? כמה הלוואות בשנה לו קחים עובדי המדינה?

<עיסאווי פריג' (מרצ):>
זאת פנייה מחשידה.

<היו"ר משה גפני:>
מי בעד אישור הפנייה?

<אורלי לוי אבקסיס (ישראל ביתנו):>
לא, תענה לנו. גפני, זה לא בסדר. כמה כסף לוקחים עובדי המדינה כהלוואות?

<היו"ר משה גפני:>
מי נגד?

<אורלי לוי אבקסיס (ישראל ביתנו):>
אולי זה יעיד על מצבם של עובדי המדינה.

<היו"ר משה גפני:>
מובטח שמישהו ייהנה מזה. זה כסף שמפוקח הכי הרבה, יותר מכל תקציב אחר.

הצבעה

בעד הסעיף – 6

נגד – 5

סעיף 83001 – הוצאות פיתוח אחרות, אושר.
<היו"ר משה גפני:>
הפנייה אושרה.

<מנחם אליעזר מוזס (יהדות התורה):>
בין עובדי המדינה כמעט ואין חרדים.

<אורלי לוי אבקסיס (ישראל ביתנו):>
עיסאווי, רביזיה.

<עיסאווי פריג' (מרצ):>
רביזיה.

<היו"ר משה גפני:>
רביזיה. בסדר. זה מאוד חשוב. 

<אורלי לוי אבקסיס (ישראל ביתנו):>
גם אני רציתי כאן רביזיה.

<היו"ר משה גפני:>
פנייה מספר 20001.

<נעה היימן:>
הפנייה נועדה להעברת 1.8 מיליארד שקלים, עודפים מחויבים בתקציב השוטף של משרד החינוך ואני אסביר אותה. לפני כן, איזשהו הסבר כללי על האופן בו פועל משרד החינוך.

משרד החינוך לא פועל לפי שנות תקציב אלא הוא פועל לפי שנות לימודים, כמו שפועלים בתי הספר. לכן בספטמבר, בתחילת כל שנת לימודים, מבוצעות התקשרויות לשנת לימודים שלמה. זה אומר שבהגדרת כמות העודפים המחויבים של משרד החינוך, היא קיימת וגדולה מכיוון שהפרויקט מתנהל על שתי שנות תקציב שהיא שנת לימודים אחת. לדוגמה, פרויקט ההזנה בבתי הספר שחל מתוקף חוק ארוחה יומית לתלמיד ובמסגרתו מסופקת ל-180 אלף ילדים ארוחה חמה מדי יום, אנחנו מתקשרים עם ספקים לשנת לימודים שלמה ולכן עובר עודף מחויב משנה לשנה.

הסכומים הגדולים בפנייה הם תכנית ההזנה והצהרונים, תכניות החינוך הבלתי פורמלי בהן אנחנו בעיקר מעבירים כסף לחברה למתנ"סים ותכניות התקשוב במערכת החינוך.

<אורלי לוי אבקסיס (ישראל ביתנו):>
כמה תכניות התקשוב?

<נעה היימן:>
בתקשוב, טכנולוגיה ומדעים במערכת החינוך עובר סכום של 143 מיליון.

<אורלי לוי אבקסיס (ישראל ביתנו):>
כמו החינוך ההתיישבותי. מה זה חינוך התיישבותי?

<נעה היימן:>
אני אסביר מה זה החינוך ההתיישבותי. מינהל החינוך ההתיישבותי הוא יחידת סמך של משרד החינוך במסגרתו פועלים בתי הספר הפנימייתיים של משרד החינוך, פנימיות בהן נמצא נוער בסיכון כמו למשל כפר הנוער בן שמן שהוא כפר נוער של מינהל החינוך ההתיישבותי. יש כארבעים פנימיות ברחבי הארץ עליהן אחראי החינוך ההתיישבותי שמספקות גם תנאי פנימייה וגם בית ספר לילדים עם הרבה מעטפת של פסיכולוגים, עובדים סוציאליים - - -

<אורלי לוי אבקסיס (ישראל ביתנו):>
זאת חסות הנוער?

<נעה היימן:>
לא. חסות הנוער היא במשרד הרווחה. 

<עיסאווי פריג' (מרצ):>
יש לי כמה שאלות. מדובר במיליארד ו-800 מיליון שקלים. הייתה ועדה של רשות השידור בתוכה יש את הטלוויזיה החינוכית. אין יותר שידור ציבורי, אין טלוויזיה חינוכית ואני שואל העודפים האלה שאתם מבקשים להעביר לטלוויזיה החינוכית, בעצם על פי השידור הציבורי החדש היא לא איננה קיימת.

<אורלי לוי אבקסיס (ישראל ביתנו):>
אחזקת תלמידים בפנימיות, זה סעיף אחר.

<היו"ר משה גפני:>
עם כל הכבוד, הוא באמצע השאלה. אלה עודפים. זאת כנסת חדשה שלא הכרתי קודם.

<עיסאווי פריג' (מרצ):>
השאלה השנייה. מיליארד ו-800 מיליון אנחנו מעבירים עכשיו ואתם אומרים עודפים. בתקציב הקודם ב-2013 היה הסכום הרבה פחות. 

<נעה היימן:>
עבר סכום דומה.

<עיסאווי פריג' (מרצ):>
עבר פחות. למה הסכום עכשיו גדול יותר?

<היו"ר משה גפני:>
שאלות טובות. 

<אורלי לוי אבקסיס (ישראל ביתנו):>
יש לי עוד שאלות.

<היו"ר משה גפני:>
בבקשה, סתיו.

<סתיו שפיר (המחנה הציוני):>
בתכנית של חינוך בלתי פורמלי וגם בתכנית של תרבות יהודית ומוסדות תורניים, את יכולה בבקשה לעשות לי פילוח? אני מסתכלת על נתוני התמיכות של 2014 ואני רואה שמוסדות של תרבות יהודית, נקרא לזה ליברלית, תרבות יהודית שאינה אורתודוכסית, כמעט ולא מתוקצבים אם בכלל. את יכולה בבקשה לעשות לי פילוח כמה מוסדות שנכנסים לבתי ספר וכמה כאלה שנמצאים בחינוך הלא פורמלי, שאינם אורתודוכסים, קיבלו מזה תקציב ובאיזה סכום?

<אורלי לוי אבקסיס (ישראל ביתנו):>
אני רוצה לדעת אם בחלק מהתכניות האלה יש את השיפוץ של אותן פנימיות וכמה מתוך זה.

<היו"ר משה גפני:>
נעה, עכשיו תעני לפי הסדר.

<אורלי לוי אבקסיס (ישראל ביתנו):>
מה זה החינוך הבלתי פורמלי? שייתנו לנו את ההתפלגות.

<נעה היימן:>
הטלוויזיה החינוכית, תקציב העודפים המחויבים הולך לפרויקטים של רכש והפקות של הטלוויזיה החינוכית. הטלוויזיה עשתה התקשרות מול ספקים חיצוניים לביצוע של הפקות מקור והתקציב עוד לא שולם במזומן מכיוון שיש פער. הרי התשלום במזומן ניתן רק לאחר קבלת חשבוניות והוכחת ביצוע שעוברת אישור חשבות ולכן התקציב לא תמיד משולם באותה שנה. 

<עיסאווי פריג' (מרצ):>
אז ה-21 מיליון שקלים הולכים להפקות מקור שכבר הוזמנו עבור הטלוויזיה החינוכית.

<נעה היימן:>
כן.

<עיסאווי פריג' (מרצ):>
שייכתב כך בפרוטוקול.

<נעה היימן:>
נכון מאוד.

סכום עודפים ב-2014 עמד על, אני לא זוכרת על השקל, סביב 1.8 מיליארד שקלים גם כן. 

<היו"ר משה גפני:>
למה זה?

<נעה היימן:>
נשאלתי האם תקציב העודפים המחויבים גדל בין השנים 2013 ל-2014. תשובתי היא שהוא לא גדל. הוא עומד בערך על אותו היקף וזאת למרות שתקציב חינוך גדל בהיקפים משמעותיים כך ששיעור העודפים המחויבים בטח לא עולה.

חינוך בלתי פורמלי ומוסדות תורניים. בתוך תקציב תרבות יהודית יש מספר תקנות. עיקר התקציב מועבר בעודפים המחויבים לתמיכה בשיעורי תורה, פרויקטים ייחודיים ברשויות מקומיות ומדרשות ליהדות. זה מרבית התקציב.

<סתיו שפיר (המחנה הציוני):>
ביקשתי פילוח מגזרי.

<נעה היימן:>
אני יודעת. 

<אורלי לוי אבקסיס (ישראל ביתנו):>
יש כאן את הגרעינים התורניים?

<נעה היימן:>
הגרעינים התורניים, כן. זאת תכנית אחרת.

<אורלי לוי אבקסיס (ישראל ביתנו):>
כמה כסף?

<נעה היימן:>
231 אלף שקלים לגרעינים התורניים.

<היו"ר משה גפני:>
אלה רק עודפים.

<אורלי לוי אבקסיס (ישראל ביתנו):>
כמה בשוטף וכמה העברה?

<היו"ר משה גפני:>
היא שואלת כמה כסף יש לגרעינים התורניים בשוטף.

<אורלי לוי אבקסיס (ישראל ביתנו):>
ממשרד החינוך.

<סתיו שפיר (המחנה הציוני):>
אני עוד לא קיבלתי תשובה לשאלה שלי.

<היו"ר משה גפני:>
היא תשיב לך. היא רוצה לדעת כמה כסף העבירה הממשלה הקודמת לגרעינים התורניים.

<נעה היימן:>
סדר גודל של 17 מיליון שקלים לסוף שנה עמדה התקנה של הגרעינים התורניים.

<אורלי לוי אבקסיס (ישראל ביתנו):>
לא. לא כמה אתם מעבירים. בשוטף. כמה מתוקצב בשוטף. כמה משרד החינוך משלם לגרעינים תורניים כל שנה?

<היו"ר משה גפני:>
אני במתח לדעת את התשובה אבל כבר אין לי כוח לזה.

<נעה היימן:>
אמרתי. 17 מיליון שקלים.

<אורלי לוי אבקסיס (ישראל ביתנו):>
ומה סכום ההעברה של עודפים שאתם עושים עכשיו?

<קריאה:>
יש תוספות.

<נעה היימן:>
לגרעינים 231 אלף שקלים. בשוטף תמיכה של סדר גודל של 17 מיליון שקלים.

<אורלי לוי אבקסיס (ישראל ביתנו):>
נורא חשוב שבבית שאן, היכן שיש הרבה בתי כנסת, יגיע אלינו מתנחל כדי להסביר לנו איך מתפללים וכמה אנחנו המזרחים לא מתפללים נכון.

<בצלאל סמוטריץ (הבית היהודי):>
את ממש לא בסדר. הם מזרחיים הגרעינים. שני הגרעינים בבית שאן הם מזרחים.

<אורלי לוי אבקסיס (ישראל ביתנו):>
מה אתה אומר?

<בצלאל סמוטריץ (הבית היהודי):>
אני אומר. דיין הוא מזרחי. אמנם הוא הלך נגד אחיך ברשות המים ובראשות העיר, אבל הוא מזרחי. מה את מבלבלת את המוח?

<אורלי לוי אבקסיס (ישראל ביתנו):>
הם ילמדו אותנו להתפלל מחדש. בבית שאן יש ארבעים בתי כנסת ואנחנו צריכים שאיזה מתנחל יבוא ללמד אותנו להתפלל?

<בצלאל סמוטריץ (הבית היהודי):>
במקום שתורידי את הכובע על העשייה החברתית שלהם. תתביישי לך.

<אורלי לוי אבקסיס (ישראל ביתנו):>
איזו עשייה חברתית? הם לוקחים את הדיור של הדיור הציבורי שם.

<בצלאל סמוטריץ (הבית היהודי):>
תתביישי לך.

<אורלי לוי אבקסיס (ישראל ביתנו):>
אל תגיד לי תתביישי.

<בצלאל סמוטריץ (הבית היהודי):>
תתביישי לך.

<אורלי לוי אבקסיס (ישראל ביתנו):>
לנו יש את היהדות שלנו.

<בצלאל סמוטריץ (הבית היהודי):>
תתביישי לך.

<אורלי לוי אבקסיס (ישראל ביתנו):>
ויש לנו את סגנון התפילה שלנו. הילדים שלנו יכולים לקבל את זה מההורים שלנו ולא מהשליחים שלכם שילמדו אותם איך להזדכות על המסורת שלנו.

<בצלאל סמוטריץ (הבית היהודי):>
עאלק חברתית.

<היו"ר משה גפני:>
בצלאל, די.

<בצלאל סמוטריץ (הבית היהודי):>
מה אתה רוצה ממני? היא צועקת. תצעק עליה.

<היו"ר משה גפני:>
היא צועקת, היא באופוזיציה, מותר לה לצעוק. 

נעה, תשובה לסתיו שפיר.

<נעה היימן:>
השאלה שנשאלתי היא על חינוך בלתי פורמלי במוסדות תורניים. 

<סתיו שפיר (המחנה הציוני):>
וגם תרבות יהודית.

<נעה היימן:>
נכון. בחינוך בלתי פורמלי התקציב לתמיכה במוסדות תורניים עם השקפה, נקרא לה ליברלית - - -

<סתיו שפיר (המחנה הציוני):>
פלורליסטית. כמה מוסדות פלורליסטים קיבלו משם תקציב.

<נעה היימן:>
אני מסבירה. מהחינוך הבלתי פורמלי התמיכה נעשית לאותם גופים.

<היו"ר משה גפני:>
מה זה פלורליסטית?

<בצלאל סמוטריץ (הבית היהודי):>
אנחנו לא פלורליסטים?

<סתיו שפיר (המחנה הציוני):>
אתם לא פלורליסטים. 

<קריאה:>
הכוונה התחדשות יהודית?

<היו"ר משה גפני:>
מה זה פלורליסטים?

<קריאה:>
בתי מדרש חילוניים. 

<קריאה:>
חילוניים, דתיים, יושבים ולומדים תורה.

<אורלי לוי אבקסיס (ישראל ביתנו):>
הרפורמים.

<קריאה:>
לא, לא רפורמים. ממש לא רפורמים.

<סתיו שפיר (המחנה הציוני):>
אפשר לקבל את התשובה?

<נעה היימן:>
התמיכה בהם לא נעשית מהתכנית התקציבית של חינוך בלתי פורמלי אלא גם היא נעשית מתרבות יהודית ומתכנית מוסדות תורניים. אני מוכנה להעביר לוועדה פילוח מדויק.

<היו"ר משה גפני:>
זה מאוד חשוב. מאוד חשוב.

<סתיו שפיר (המחנה הציוני):>
בבקשה תעבירי אלי.

<נעה היימן:>
אני אעביר.

<בצלאל סמוטריץ (הבית היהודי):>
אני רוצה לשאול.

<היו"ר משה גפני:>
אתה לא שואל שאלות.

<נעה היימן:>
נשאלתי לגבי שיפוץ פנימיות. בפנייה הספציפית הזאת של עודפים לתקנת השיפוצים, רגע, אני מחפשת.

<בצלאל סמוטריץ (הבית היהודי):>
בזמן שהיא מחפשת, גפני, תגיד לי, לקואליציה לא חשוב שיהיה מינהל תקין? אני רוצה לדעת כמה כסף עובר שם לקיבוצי המחנכים וכמה עמותות דתיות יש שם בתוך הקיבוצים האלה?

<היו"ר משה גפני:>
כשיגיע הדיון בעניין הזה, תעלה את הדברים.

<סתיו שפיר (המחנה הציוני):>
אני מציעה שבהעברות של מעל מיליארד שקלים, נזמן לכאן את השר. 

<היו"ר משה גפני:>
נעה, תשובה.

<נעה היימן:>
28 מיליון שקלים לשיפוצים בפנימיות. בעצם ניתנו כבר שתי פעימות בהיקף של 35 מיליון שקלים. זה לא בפנייה הזאת אלא אני אומרת באופן כללי.

<היו"ר משה גפני:>
מוזס, תדע שאנחנו בגלות. שלא תהיה לך טעות. תסתכל על התקציב הזה שאנחנו דנים בו.

<מנחם אליעזר מוזס (יהדות התורה):>
לא מקבלים אגורה לפנימיות דתיות.

<נעה היימן:>
שתי פעימות בהיקף של 35 מיליון שקלים.

<סתיו שפיר (המחנה הציוני):>
גפני, בוא נחליט שבהעברה של מעל מיליארד שקלים, השר צריך להגיע ולהסביר לנו.

<היו"ר משה גפני:>
זה לא עכשיו.

מי בעד אישור הפנייה?

הצבעה

בעד הסעיף – 6

נגד – 4

סעיף 20001 – משרד החינוך, אושר.
<היו"ר משה גפני:>
הפנייה אושרה.

<בצלאל סמוטריץ (הבית היהודי):>
כל המוסדות בממלכתי מקבלים בינוי. זה לא למוכר שאינו רשמי. גם אני לא מקבל.

<היו"ר משה גפני:>
יש רביזיה? 

<סתיו שפיר (המחנה הציוני):>
רביזיה. בשם הקבוצה.

<היו"ר משה גפני:>
פנייה מספר 60001.

<נעה היימן:>
הפנייה נועדה להעברת עודפים מחויבים של סעיף הפיתוח של משרד החינוך בהיקף של 18.7 מיליון שקלים. תקציב הפיתוח של משרד החינוך הוא התקציב ממנו מבצעים את כל בניית מוסדות החינוך בארץ ואת כל - - -

<היו"ר משה גפני:>
מי אחראי על זה?

<נעה היימן:>
מינהל הפיתוח של משרד החינוך. 

<היו"ר משה גפני:>
תאמיני לי, אם הייתי בן אדם, אבל אני לא.

<מנחם אליעזר מוזס (יהדות התורה):>
מדובר בכל המגזרים יחד?

<היו"ר משה גפני:>
תהיה רגוע. 

<קריאה:>
עודפים מחויבים 14 מיליון?

<בצלאל סמוטריץ (הבית היהודי):>
זה הולך לממלכתי.

<היו"ר משה גפני:>
הכול בסדר. יש ילדים במדינת ישראל ויש ילדים שילמדו תחת כיפת השמיים ואחר כך עיסאווי יבוא לבקר אותם בבני ברק.

<בצלאל סמוטריץ (הבית היהודי):>
כמו הילדים שלי לדוגמה שלומדים במוכר שאינו רשמי שהוא לא חינוך עצמאי ולא אל המעיין ולכן הוא לא מקבל.

<היו"ר משה גפני:>
מוזס, אם חשבת להגיד הלל ביום העצמאות, חכה, אנחנו עוד בגלות.

<בצלאל סמוטריץ (הבית היהודי):>
אתה כפוי טובה גפני.

<היו"ר משה גפני:>
מי בעד אישור הפנייה?

הצבעה

בעד הסעיף – 5

נגד – 3

סעיף 60001 – משרד החינוך, אושר.
<היו"ר משה גפני:>
הפנייה אושרה.

<אורלי לוי אבקסיס (ישראל ביתנו):>
מה הייתה התוצאה?

<היו"ר משה גפני:>
חמישה בעד ושלושה נגד.

<אורלי לוי אבקסיס (ישראל ביתנו):>
למה שלושה? אנחנו ארבעה.

<היו"ר משה גפני:>
פנייה מספר 04001-002.

<ניר אמסל:>
 הפנייה התקציבית הזו מבקשת להעביר את העודפים המחויבים של סעיף 04, משרד ראש הממשלה, כולל כל המשרדים והיחידות שנמצאות תחת הסעיף הזה משנת 2014 לשנת 2015.

הסעיף כולל מספר גופים כמו משרד ראש הממשלה, המשרד הראשי, וכולל את הוצאות מטה המשרד, תמיכות בגופי הנצחה, ארכיון המדינה וכולל משרדים נוספים כגון משרד התפוצות, המשרד לענייני מודיעין והמשרד לנושאים אסטרטגים, המשרד לאזרחים ותיקים שהיום הוא המשרד לשוויון חברתי, נתיב, נגב וגליל, משרד הדתות והרבנות הראשית.

<סתיו שפיר (המחנה הציוני):>
למה אתה לא אומר את המילה שהולכת להתסיס כאן את כל החדר? בכוונה? היא איכשהו חמקה מהתיאור?

<ניר אמסל:>
איזה מהמילים את רוצה שאני אומר?

<אורלי לוי אבקסיס (ישראל ביתנו):>
הוא עוד לא הגיע לחטיבה להתיישבות.

<היו"ר משה גפני:>
טוב, תגיד כבר.

<ניר אמסל:>
והחטיבה להתיישבות.

<סתיו שפיר (המחנה הציוני):>
תודה.

<בצלאל סמוטריץ (הבית היהודי):>
עכשיו תן להם חמש דקות להשתולל ולהתפרץ.

<אורלי לוי אבקסיס (ישראל ביתנו):>
תגיד גם כמה. 

<עיסאווי פריג' (מרצ):>
אתה לא מתבייש? תן להם להשתולל ולהתפרץ. תראה את החיוך שלך. אתם גנבים לאור היום.

<אורלי לוי אבקסיס (ישראל ביתנו):>
יש לי שאלה למשרד האוצר. לפני ההתיישבות. רק לפני כמה דקות הסברתם לנו על מפוני ההתנתקות וכמה צריך להשלים וכולי. פתאום יש כאן עוד סעיף, השלמת טיפול במפוני ההתנתקות.

<עיסאווי פריג' (מרצ):>
כן. שני סעיפים להתנתקות.

<אורלי לוי אבקסיס (ישראל ביתנו):>
מה קורה? איך זה יסתיים מתי שהוא? אולי הכול מפוזר?

<עיסאווי פריג' (מרצ):>
זה לא יסתיים.

<היו"ר משה גפני:>
אולי שאלה שאלה אליה הצטרף גם חבר הכנסת עיסאווי פריג'.

<עיסאווי פריג' (מרצ):>
מה זה הר חברון?

<היו"ר משה גפני:>
יש עיר שנקראת חברון ולידה יש הר.

<בצלאל סמוטריץ (הבית היהודי):>
יש שם את דהריה, יאטה, דורה. 

<עיסאווי פריג' (מרצ):>
אני מת על החיוך הממזרי שלך. אני לוקח להם ומכניס להם. נכון? אתה נהנה.

<בצלאל סמוטריץ (הבית היהודי):>
עיסאווי, אנחנו לא מתביישים לקחת.

<עיסאווי פריג' (מרצ):>
אתם בבני ברק חיים כמו ברפיח. אנחנו נסתדר. 

<אורלי לוי אבקסיס (ישראל ביתנו):>
אדוני היושב ראש, אתה יודע שחסרים לנו כאן תתי סעיפים?

<היו"ר משה גפני:>
לא. למה?

<אורלי לוי אבקסיס (ישראל ביתנו):>
הנה, השלמת הטיפול במפוני ההתנתקות 0406, ואחר כך יש לנו 040603 ואני שואלת איפה 01 ו-02.

<בצלאל סמוטריץ (הבית היהודי):>
הגזמת. את לא יודעת איך קוראים.

<אורלי לוי אבקסיס (ישראל ביתנו):>
אחר כך יש לנו הסכמים לקבוצות על פי סעיף 85 לחוק יישום תכנית ההתנתקות. לפני כמה דקות הצבענו על סעיף דומה.

<היו"ר משה גפני:>
בבקשה, סתיו שפיר.

<עיסאווי פריג' (מרצ):>
שני סעיפים להתנתקות. זה מחזיר את יטבתה, פרה שחייבים לשמר אותה.

<אורלי לוי אבקסיס (ישראל ביתנו):>
אלא שזה לא מגיע לאנשים עצמם. יש לי תחושה שרוצים לשמן את המינהלת ואת המפונים פחות.

<היו"ר משה גפני:>
עיסאווי, איך הגעת ליטבתה? אנחנו בהר חברון.

<עיסאווי פריג' (מרצ):>
מחלבת יוטבתה עשר שנים. 

<אורלי לוי אבקסיס (ישראל ביתנו):>
אולי רוצים לשמר את המינהלת.

<סתיו שפיר (המחנה הציוני):>
בסעיף החטיבה להתיישבות נאמר מעל דפי העיתונים וגם כאן בוועדה שהכסף הזה עובר בעקבות החלטת הממשלה, בעקבות צוק איתן. אבל משום מה מרחב דרום מקבל כאן רק שלושים מיליון שקלים בעוד שמרחב מרכז, שבו כמובן יהודה ושומרון פלוס מרחב הר חברון, מקבלים 79 מיליון שקלים. אני רוצה לדעת האם בהתנחלויות נפגעו מצוק איתן יותר מאשר נפגעו ביישובי עוטף עזה.

שנית. יש סכומים רבים שהובטחו ליישובי עוטף עזה כבר לפני שנה וחצי. הכסף הזה עד לרגע זה עדיין לא עבר. בישובים אומרים להם שהכסף הזה הגיע לחטיבה אבל מהחטיבה הוא לא עובר. אתם כולכם יודעים שהחטיבה להתיישבות נמצאת תחת חקירת משטרה ואחרי המלצה מאוד חריפה והנחיה מאוד חריפה של המשנה ליועץ המשפטי לממשלה שלא לתקצב אותה. מדוע משרד האוצר מעמיד את יישובי עוטף עזה שזכאים לכסף הזה כבני ערובה כדי להעביר כאן כספים לחברים של סמוטריץ בהתנחלויות, במקום להעביר ישירות את הכסף לישובים בעוטף עזה כפי שהיה צריך כבר לקרות לפני שנה וחצי, אחרי המלחמה? איך יכול להיות שאתם מעבירים את זה דרך החטיבה? 

אני רוצה גם לקבל בבקשה פירוט מלא של פעולות המטה על סך 148 מיליון שקלים שמופיעים כאן כולל ספקים, כולל מכרזים, כולל כל חוזה שיש לכם. אני מציעה, גפני, שהכסף הזה לא יעבור עד שלא יתקבל הפירוט כי לדעתי העברת הכסף הזה היא בניגוד להנחיות המשנה ליועץ המשפטי לממשלה.

<אורלי לוי אבקסיס (ישראל ביתנו):>
אני רוצה להרחיב את השאלות.

<סתיו שפיר (המחנה הציוני):>
עד שהכסף הזה לא עובר, להעביר אותו כאן בוועדה זה פשוט לא חוקי. זה כסף לעוטף עזה שאתם צריכים להעביר ישירות לישובים בעוטף עזה ואת יתר הכסף אתם חייבים להסביר כאן שקל לשקל מהו והוועדה לא יכולה להצביע בלי זה.

<אורלי לוי אבקסיס (ישראל ביתנו):>
מה זה פעולות המטה?

<היו"ר משה גפני:>
רגע. מיקי לוי, רצית לשאול.

<מיקי לוי (יש עתיד):>
יש כאן הרבה סעיפים אבל יש שני סעיפים כמו ביצוע סקרים חיצוניים. הייתה כבר הרשאה להתחייב או מישהו רוצה לדעת מה מצבו? אני מבקש לדעת את זה. לשכת סגן השר אופיר אקוניס. איזה סגן שר אופיר אקוניס? הוא כבר מזמן לא סגן שר. 

<היו"ר משה גפני:>
הם עוד לא יודעים את זה.

<מיקי לוי (יש עתיד):>
זה העיקרון.

<עיסאווי פריג' (מרצ):>
גפני, לפני שאני שואל את השאלה שלי, אני עכשיו פונה אליך כאדם, כאיש מאמין. עכשיו אני לא צוחק. 

<היו"ר משה גפני:>
אל תביך אותי.

<עיסאווי פריג' (מרצ):>
לא. אני לא מביך. אני שואל אותך שאלות דוגרי. איש מאמין, איש הגון ודוגרי. יש גבול למה שבן אדם יכול לסבול. 

<היו"ר משה גפני:>
 לא ניסית להיות אדם חרדי במדינת ישראל. תדע לך שאין גבול לסבל. לאדם חרדי במדינת ישראל בשנת 2015, אין גבול לסבל. 

<עיסאווי פריג' (מרצ):>
אבל אתה נותן יד לזה.

<היו"ר משה גפני:>
אז אני נותן יד. אין גבול לסבל.

<עיסאווי פריג' (מרצ):>
אני פונה אליך בשם היושרה שיש בך.

<היו"ר משה גפני:>
העברנו כאן עכשיו כסף לבנייה במשרד החינוך. אני אקח אותך לקרוואנים אצלנו.

<בצלאל סמוטריץ (הבית היהודי):>
אתה יכול גם לבוא לקרוואנים אצלנו. די כבר עם הציניות הזאת.

<היו"ר משה גפני:>
תקשיב לו.

<בצלאל סמוטריץ (הבית היהודי):>
אתה רוצה לראות איך לומדים הילדים שלי? שאני אראה לך את הקרוואנים שהילדים שלי לומדים בהם? אתם כולכם הרי חיים בסרט.

<עיסאווי פריג' (מרצ):>
תפסיק. תשתוק. 

<היו"ר משה גפני:>
מה אתה רוצה ממני עכשיו? שאני אצביע נגד?

<עיסאווי פריג' (מרצ):>
לא. הסעיף הזה מחייב דיון במליאת הכנסת.

<היו"ר משה גפני:>
בסדר.

<עיסאווי פריג' (מרצ):>
זה דבר אחד.

<היו"ר משה גפני:>
יש את הפניות ונדון בהן.

<עיסאווי פריג' (מרצ):>
הדבר השני. בסעיף פיתוח הנגב והגליל. אתה הרי מכיר את 52 המפורסם.

<היו"ר משה גפני:>
כן.

<עיסאווי פריג' (מרצ):>
האם זאת העברה לסעיף פיתוח הנגב והגליל?

<היו"ר משה גפני:>
למה אתה שואל אותי? אני אשאל אותם והם יענו.

<עיסאווי פריג' (מרצ):>
257 מיליון שקלים.

<היו"ר משה גפני:>
אגב, מה זה פעולות המטה? 148 מיליון שקלים.

<עיסאווי פריג' (מרצ):>
האם מה שקורה בפיתוח הנגב, חלק מההסכם - - -

<היו"ר משה גפני:>
אורלי, את שאלת על זה.

<סתיו שפיר (המחנה הציוני):>
אני ביקשתי על זה פירוט מלא.

<עיסאווי פריג' (מרצ):>
האם זה חלק מההסכם של המשרד החדש עבור דרעי בגין סעיף 52?

הבנת את השאלה שלי?

<היו"ר משה גפני:>
הבנתי. תאמין לי, הבנתי. אתה איש חכם ומאז שהיית בבני ברק, נהיית עוד יותר חכם.

<עיסאווי פריג' (מרצ):>
העובדה שלקחתי שני שיעורים אצל הרב גרוס.

<היו"ר משה גפני:>
נכון. לא חשוב, אל תגלה את הכול. לא ניכנס לכל הבעיות. אורלי, שאלה.

<אורלי לוי אבקסיס (ישראל ביתנו):>
אני רוצה לדעת לגבי פעולות המטה. זה אולי הסעיף הכי רחב.

<היו"ר משה גפני:>
148 מיליון שקלים.

<אורלי לוי אבקסיס (ישראל ביתנו):>
כן. 148 מיליון שקלים. אני רוצה לדעת לאן זה הולך ומה המטה הזה עושה.

בנוסף אני רוצה לדעת כמה עולה כל הנושא של הניהול והמינהלת של ההתנתקות. כלומר, כל נושאי התפקידים כי לי יש תחושה ואני רוצה לדעת לגבי 12 מיליארד שקלים מאז ההתנתקות ועד היום, כמה מזה הגיע למפונים עצמם וכמה מזה מתבזבז בעשר שנים כדי אולי לתחזק נושאי משרה שמישהו רוצה ביקרם.

<סתיו שפיר (המחנה הציוני):>
אנחנו נקיים על זה דיון בוועדת השקיפות.

<אורלי לוי אבקסיס (ישראל ביתנו):>
יש כאן ג'ובים. אני רוצה לדעת כמה עולים לנו הג'ובים האלה וכמה כסף מגיע באמת כדי לפתור את הבעיה. כנראה שיש אינטרס לא לפתור את הבעיה כי יש הרבה אנשים שיושבים על משכורות וצריך לדאוג להם לאיזשהו תפקיד. כמה שילמנו בעשר השנים האלה לנושאי תפקידים?

<היו"ר משה גפני:>
אורלי, הבנו. תגידי, את לא רוצה לנסוע הביתה היום? תשובות.

<בצלאל סמוטריץ (הבית היהודי):>
מה היא צריכה לנסוע, לבית שאן, לגרעין התורני שם? מה יש לה לחפש שם?

<היו"ר משה גפני:>
תשובות. סמוטריץ, אל תתערב.

<ניר אמסל:>
הסעיף הזה, כמו שהסברתי קודם, הוא מתחלק למספר גופים ולכן יש כאן מספר רפרנטים רלוונטיים שייתנו תשובות. אני דווקא אתחיל ואחר כך נעבור לעלי בינג שהוא אחראי על נושא החטיבה להתיישבות.

בנוגע למינהלת תנופה. נמצא כאן ישראל מלאכי שיכול לתת תשובות ולומר כמה אנשים וכמה בעלי תפקידים יש במינהלת, אבל אני יכול להגיד שהחל משנת 2016 לא קיים יותר תקציב ייעודי של מינהלת תנופה והיא עוברת לטיפול של ישראל תחת משרד החקלאות.

<אורלי לוי אבקסיס (ישראל ביתנו):>
מה זה משנה? שם יקימו אגף עם אותם נושאי תפקידים. תזכירו לי מי שר החקלאות.

<היו"ר משה גפני:>
די. אורלי, די. עשו לי טובה, אל תענו תשובות שפוגעות באינטליגנציה של חברי הכנסת.

<אורלי לוי אבקסיס (ישראל ביתנו):>
לגמרי. חוצפה.

<היו"ר משה גפני:>
כל הזמן זה היה בטיפול אורי אריאל וזה ממשיך להיות בטיפולו.

<אורלי לוי אבקסיס (ישראל ביתנו):>
נכון.

<היו"ר משה גפני:>
תנו את התשובות. 

<אורלי לוי אבקסיס (ישראל ביתנו):>
גם אם הוא היה שר החוץ, זה היה עובר אתו.

<היו"ר משה גפני:>
בדיוק.

<מיקי לוי (יש עתיד):>
גם השירות הלאומי.

<היו"ר משה גפני:>
זה בסדר. אני בקואליציה הזאת. אני מצביע בעד.

<ניר אמסל:>
בנוגע לחוסר בסעיפים. יש סעיפים שהם לא רלוונטיים להעברת עודפים כגון סעיפים שהם שכר בלבד ואנחנו לא מעבירים עודפים. 

<אורלי לוי אבקסיס (ישראל ביתנו):>
כמה עלו לנו עד היום נושאי תפקידים בכל הנושא של ההתנתקות? לא המפונים עצמם. כמה משכורות שילמנו עד היום מאז ההתנתקות?

<היו"ר משה גפני:>
חברת הכנסת אורלי לוי שואלת כמה משכורות שולמו במינהלת תנופה.

<אורלי לוי אבקסיס (ישראל ביתנו):>
שקודם הייתה מינהלת סלע.

<סתיו שפיר (המחנה הציוני):>
גם בסלע. לאורך כל הדרך.

<בצלאל סמוטריץ (הבית היהודי):>
כמה משכורות שילמו לכל היועצים המשפטיים שתקעו מקלות בגלגלים בדרך ולכל המתכננים ולכל ועדות התכנון.

<מיקי לוי (יש עתיד):>
זה ניהול. 

<בצלאל סמוטריץ (הבית היהודי):>
עשר שנים לא מצליחים.

<אורלי לוי אבקסיס (ישראל ביתנו):>
כמה כסף הלך לנושאי התפקיד וכמה הגיע לאנשים בשטח?

<היו"ר משה גפני:>
רגע. אני רוצה להגיד משהו. בצלאל, תקשיב לי. אם אתה רוצה לנהל כאן דיון אידיאולוגי אתם ועל היועצות המשפטיות, זה אפשרי. אני לא נגד. אבל אז את ההצבעות נעביר ליום אחר. אין לי זמן מיותר ולכן אני מבקש מחברי הקואליציה, מספיק שאני צריך לירוק כאן ולהצביע בעד, אל תכניסו אותנו לוויכוח האידיאולוגי. נצביע. אנחנו חברי קואליציה, בסדר, יש לכם הסכם קואליציוני ונכבד אותו, אבל תפסיקו עם הוויכוחים האלה כי בוויכוחים אני לא אתכם. 

<ישראל מלאכי:>
מינהלת תנופה הוקמה לפני כעשר שנים ועבדו בה כ-112 עובדים. היא עברה לאחריות השר אורי אריאל ביולי 2013 והיא עברה עם 41 תקנים. זאת אומרת, עם שליש מהעובדים שהיו בה. 

<אורלי לוי אבקסיס (ישראל ביתנו):>
41 תקנים.

<היו"ר משה גפני:>
רצית תשובות. את רוצה שהוא לא יענה?

<ישראל מלאכי:>
במהלך חצי השנה הראשונה ירד המספר לכ-31 תקנים ומאז התחלנו בהליך של סגירת המינהלת. ב-1 בינואר 2016 אמורים לעבוד בנושא תנופה שישה תקנים.

<אורלי לוי אבקסיס (ישראל ביתנו):>
כמה כסף שולם עד עכשיו?

<ישראל מלאכי:>
אני לא יודע להגיד כמה היה לפני המעבר לאחריות משרד השיכון אבל תקציב היחידה עומד על 5.6 מיליון שקלים בשנה.

<היו"ר משה גפני:>
תודה רבה. לגבי החטיבה להתיישבות.

<ישראל מלאכי:>
אני מדבר על תקציב היחידה בארבעים תקנים.

<אורלי לוי אבקסיס (ישראל ביתנו):>
אתם תוכלו להעביר לנו, ומאוד חשוב לנו, מרגע ההתנתקות ועד היום, כמה כסף הלך בוא נגיד לא למפונים אלא לכל המתווכים. כמה תקציב הלך למתווכים למיניהם וכמה הגיע נטו למפונים?

<היו"ר משה גפני:>
תודה. תבדוק ותעביר.

<מיקי לוי (יש עתיד):>
לא מספר אלא עם סעיפים.

<אורלי לוי אבקסיס (ישראל ביתנו):>
כן. לגמרי. אם לא הייתי ברורה, את זה תעביר לנו.

<היו"ר משה גפני:>
תבדוק ותעביר. נרשם בפרוטוקול. עכשיו החטיבה להתיישבות.

<עיסאווי פריג' (מרצ):>
אני לא קיבלתי דמי חנוכה של פיתוח הנגב והגליל.

<היו"ר משה גפני:>
אתה לא תקבל דמי חנוכה אלא לך יתנו בפורים.

<ניר אמסל:>
החטיבה להתיישבות תחת טיפולו של עלי בינג מאגף התקציבים.

<עלי בינג:>
ראשית, אני רוצה להדגיש שכל הפניות התקציביות הן בכפוף להנחיית המשנה ליועץ המשפטי לממשלה ובתיאום עם משרד המשפטים.

<סתיו שפיר (המחנה הציוני):>
איך בדיוק? הוא לא יכול לדעת.

<היו"ר משה גפני:>
לא, אני לא מסכים. אתה לא עונה לאף אחד. תסתכל עלי בבקשה ולא מסביב.

<עלי בינג:>
חוות הדעת ניתנה בחודש פברואר ובהתאם לחוות הדעת באמת אין תקצוב מאז של החטיבה להתיישבות בתקציב המדינה. חשוב להבין שהפנייה הזאת היא בעצם עודפים מחויבים משנים קודמות.

<עיסאווי פריג' (מרצ):>
זה לא נגמר.

<היו"ר משה גפני:>
עיסאווי, לא. אני רוצה שהוא ישיב על הכול כי אחרת אני אצביע.

<עיסאווי פריג' (מרצ):>
לא. סיכמנו שאתה לא מצביע.

<היו"ר משה גפני:>
לא סיכמנו שום דבר. בלאו הכי אני בעצבים.

<עיסאווי פריג' (מרצ):>
תהיה אמיתי עם עצמך.

<עלי בינג:>
העודפים המחויבים בהתאם לחוק יסודות התקציב צריכים להגיע לסעיף ולתכנית בה הם נוצרו וחוות הדעת אינה יכולה לחתור תחת החוק. לכן זה בעצם עובר לסעיף שבו זה נוצר.

<סתיו שפיר (המחנה הציוני):>
זה לא מוגדר בחוק. על מה אתה מדבר?

<עלי בינג:>
בחוק יסודות התקציב מוגדר שהעודפים המחויבים צריכים להגיע לסעיף בו הם נוצרו.

<סתיו שפיר (המחנה הציוני):>
החטיבה לא מוגדרת בחוק.

<עלי בינג:>
לא, לא החטיבה.

<עיסאווי פריג' (מרצ):>
אבל מה התקציב המועבר? מה תקציב המקור של החטיבה להתיישבות באותה שנה?

<סתיו שפיר (המחנה הציוני):>
52.

<עיסאווי פריג' (מרצ):>
ועכשיו אתה מעביר פי שש.

<אורלי לוי אבקסיס (ישראל ביתנו):>
איך יש לכם עודפים של כמעט 300? צריך להיות לוליין כדי להגיע לזה.

<סתיו שפיר (המחנה הציוני):>
תסתכל על מרחב מרכז. מרחב מרכז של החטיבה שזה יהודה ושומרון קיבלה ב-2014 סכום של 6.79 מיליון שקלים בבסיס ועל שינוייו, 148 מיליון שקלים. זה גידול של אלפיים אחוזים, בלי הר חברון.

<בצלאל סמוטריץ (הבית היהודי):>
גפני, זה השלב בו אתה אמור להגיד שזה לא קשור וכי אלה רק עודפים. תגיד את זה גם לגבי החטיבה.

<אורלי לוי אבקסיס (ישראל ביתנו):>
איך העודף יותר גדול מהמקור?

<היו"ר משה גפני:>
אני מבקש לומר כדלהלן: היחידה או היחידים שיכולים לתקוף את העניין הזה מאוד, אלה עיסאווי פריג' וסתיו שפיר. למה? בגלל שאלה שהיו בקואליציה הקודמת, זה הכסף שניתן לחטיבה להתיישבות על ידי יש עתיד ועל ידי ישראל ביתנו. 

<אורלי לוי אבקסיס (ישראל ביתנו):>
רגע, מה אתה אומר אדוני? 

<היו"ר משה גפני:>
אני אומר שזה היה.

<אורלי לוי אבקסיס (ישראל ביתנו):>
אני יכולה להביא עוד כמה נקודות. אין לנו זכות דיבור? אין לנו זכות שאלה?

<היו"ר משה גפני:>
לא. מאה אחוז. תשאלי.

<אורלי לוי אבקסיס (ישראל ביתנו):>
אמרת לגיטימיות של האנשים.

<היו"ר משה גפני:>
אני חוזר בי.

<אורלי לוי אבקסיס (ישראל ביתנו):>
זה נאמר לפרוטוקול.

<היו"ר משה גפני:>
אני חוזר בי.

<עיסאווי פריג' (מרצ):>
טעיתם בשנה שעברה. אל תתביישו.

<היו"ר משה גפני:>
אני חוזר בי ממה שאמרתי. 

<עיסאווי פריג' (מרצ):>
אתה לא חוזר בך, כי זאת אמת.

<מיקי לוי (יש עתיד):>
אני שואל איך ההעברה גדולה מהבסיס.

<היו"ר משה גפני:>
אני חוזר בי ממה שאמרתי. אמרתי שאני בקדנציה הקודמת הייתי באופוזיציה.

<מיקי לוי (יש עתיד):>
אמרת שאתה חוזר בך.

<עיסאווי פריג' (מרצ):>
הוא רק מסביר על מה הוא חוזר בו.

<היו"ר משה גפני:>
אני חוזר בי מזה שאמרתי שמותר לחבר כנסת מיקי לוי ומותר לחברת הכנסת אורלי לוי לבקר את העניין הזה.

<בצלאל סמוטריץ (הבית היהודי):>
אדוני היושב ראש, מתקנים אותי בתיקון קטן, שחלק מהעודפים הם מ-2013 עת אדוני היה יושב ראש ועדת הכספים.

<היו"ר משה גפני:>
בחיים לא.

<בצלאל סמוטריץ (הבית היהודי):>
בחיים כן.

<היו"ר משה גפני:>
בחיים לא.

<בצלאל סמוטריץ (הבית היהודי):>
בחיים כן.

<היו"ר משה גפני:>
בחיים לא.

<בצלאל סמוטריץ (הבית היהודי):>
בחיים לא. הרי עודפים, זה הולך שנים אחורה. העודפים נגררים שנים.

<היו"ר משה גפני:>
תסלח לי, אני סיימתי ב-2012.

<בצלאל סמוטריץ (הבית היהודי):>
יש לך זכויות ואדם שמתחלק על זכויותיו, אנחנו לא לוקחים לו אותן.

<היו"ר משה גפני:>
המציאות היא שישראל ביתנו בקדנציה הקודמת דרשה את העברות הכספים האלה ואותו דבר יש עתיד. יאיר לפיד היה שר האוצר והוא דרש את העברת הכסף. אנחנו ישבנו כאן.

<סתיו שפיר (המחנה הציוני):>
היו כמה פקידים באוצר שנאלצו לתת עדות במשטרה בגלל הדבר הזה.

<היו"ר משה גפני:>
עזבי אותי עם המשטרה. אני לא במשטרה. מה יש לך את?

<סתיו שפיר (המחנה הציוני):>
פרשת ישראל ביתנו.

<אורלי לוי אבקסיס (ישראל ביתנו):>
אל תקראי לזה פרשת ישראל ביתנו. אני מבקשת ממך. גם לפואד אני יכולה לקרוא פרשת המחנה הציוני, בדיוק על אותו משקל.

<היו"ר משה גפני:>
צודקת.

<אורלי לוי אבקסיס (ישראל ביתנו):>
אם את מתייחסת אלינו כאל קולקטיב, אני אתייחס לכל הסיפור שלכם כקולקטיב ונפתח כאן חזית.

<עיסאווי פריג' (מרצ):>
לפחות לנו אין כלום.

<היו"ר משה גפני:>
מי בעד אישור ההעברה?

<אורלי לוי אבקסיס (ישראל ביתנו):>
לא ענו לנו על השאלה.

<סתיו שפיר (המחנה הציוני):>
הוא לא ענה לנו. אתה נכנסת לדבריו באמצע והוא לא ענה.

<היו"ר משה גפני:>
מה הייתה השאלה?

<סתיו שפיר (המחנה הציוני):>
אני שאלתי אותו על פירוט כל פעולות המטה ועל פירוט כל המעברים למחוז יהודה ושומרון ואיפה הכסף של צוק איתן? למה אתם לא מעבירים לכל הישובים בעוטף עזה?

<היו"ר משה גפני:>
תשיב.

<עלי בינג:>
ברשותכם, אני רק אשלים שני משפטים שהתחלתי לומר אותם קודם בנוגע לעודפים. בהתאם להנחיית המשנה ליועץ המשפטי לממשלה, אנחנו מעבירים את העודפים לסעיף 04. בהמשך, בפנייה שתידון היום או מחר בהתאם ללוח הזמנים של הוועדה, העודפים האלה בעצם יעברו לסעיף 33 של משרד החקלאות ומשרד החקלאות מתקשר בהסכם עם החטיבה וכך בעצם גם העודפים המחויבים יועברו דרך הסכם.

<אורלי לוי אבקסיס (ישראל ביתנו):>
מה היה התקציב המקורי?

<עלי בינג:>
58 מיליון שקלים. הבסיס.

<אורלי לוי אבקסיס (ישראל ביתנו):>
איך זה העודף, 284,697?

<עיסאווי פריג' (מרצ):>
התקציב של 58 עלה למיליארד.

<סתיו שפיר (המחנה הציוני):>
אני עדיין מחכה לתשובה לשאלה שלי.

<היו"ר משה גפני:>
רגע. אני לא משתלט כאן על הישיבה. אני מאפשר לו לעלות. עיסאווי, אני קורא לך לסדר פעם ראשונה.

<עיסאווי פריג' (מרצ):>
צריך להגיד את האמת. התקציב הוא מיליארד שקלים ב-2014.

<היו"ר משה גפני:>
אתה עושה טעות גדולה. אני מבקש תשובה לאורלי לוי. אני מבקש שתענה על שני דברים. האחד, אמרת שהתקציב המקורי היה 58 מיליון שקלים.

<עיסאווי פריג' (מרצ):>
התקציב עלה ב-800 אחוזים.

<היו"ר משה גפני:>
סתם אתה מפריע לי עכשיו. התקציב המקורי של החטיבה להתיישבות היה 58 מיליון שקלים.

<עלי בינג:>
כן.

<היו"ר משה גפני:>
אני מבקש לדעת לכמה זה גדל ובאיזה שנה.

<עיסאווי פריג' (מרצ):>
אני מת עליך.

<אורלי לוי אבקסיס (ישראל ביתנו):>
אבל כשאני שואלת, אני לא מקבלת תשובה.

<היו"ר משה גפני:>
בבקשה, תענה בקצרה.

<עלי בינג:>
אני אתן את המספרים המדויקים. 

<עיסאווי פריג' (מרצ):>
אני יודע את המספרים. תגיד אותם.

<אורלי לוי אבקסיס (ישראל ביתנו):>
ומה זה פעולות מטה. עדיין לא קיבלתי תשובה.

<היו"ר משה גפני:>
בכמה גדל התקציב? היה 58 מיליון בבסיס.

<סתיו שפיר (המחנה הציוני):>
בטח יעניין אתכם לדעת שגם בפעולות מטה.

<עלי בינג:>
בשנת 2014 הבסיס כאמור היה 58 מיליון שקלים. במהלך השנה הועברו עודפים של 347 מיליון שקלים.

<היו"ר משה גפני:>
זאת אומרת, מ-58 מיליון, הייתה תוספת של 347 מיליון.

<בצלאל סמוטריץ (הבית היהודי):>
לא תוספת. עודפים.

<עלי בינג:>
עודפים. 

<אורלי לוי אבקסיס (ישראל ביתנו):>
עודפים מאיזו שנה, מ-2013?

<עלי בינג:>
סך הכול בסוף השנה היו 497 מיליון שקלים כאשר חלק מהם הן החלטות ממשלה וחלק מהן אלה כספים.

<היו"ר משה גפני:>
מתי היו החלטות ממשלה?

<עלי בינג:>
יש החלטה 1170 מיום 12 לינואר 2014, החלטה של הגולן. יש החלטה 2119 מיום 22 באוקטובר 2014.

<היו"ר משה גפני:>
מי היה שר האוצר באותו זמן?

<מיקי לוי (יש עתיד):>
זאת החלטת ממשלה. מה זה רלוונטי?

<היו"ר משה גפני:>
אני לא יודע. אני שואל.

<בצלאל סמוטריץ (הבית היהודי):>
אתה יכול ללמד על העודפים?

<היו"ר משה גפני:>
לא למדתי ליבה ואני לא יודע היסטוריה.

<מיקי לוי (יש עתיד):>
זה שלא למדת ליבה, זאת עובדה. גם החלטות ממשלה עכשיו הן 1.2 לסיעות חרדיות.

<היו"ר משה גפני:>
מי היה שר האוצר אז?

<עלי בינג:>
יאיר לפיד.

<עיסאווי פריג' (מרצ):>
עלי, אתה לא מדייק.

<היו"ר משה גפני:>
מותר לו לא לדייק. מה דעתך?

<עיסאווי פריג' (מרצ):>
היו 800 מיליון שקלים.

<היו"ר משה גפני:>
כאשר העודפים, העברות והחלטות הממשלה, מי היה שר האוצר? אני יכול לקבל תשובה?

<עלי בינג:>
יאיר לפיד.

<אורלי לוי אבקסיס (ישראל ביתנו):>
זה עדיין לא מסתדר לי.

<סתיו שפיר (המחנה הציוני):>
אני עדיין מחכה לתשובה.

<אורלי לוי אבקסיס (ישראל ביתנו):>
זאת אומרת שהחטיבה לא בזבזה שקל? 

<קריאה:>
אתם פשוט נפלתם על השכל כולכם.

<סתיו שפיר (המחנה הציוני):>
בצלאל, אלה לא עודפים. הם משקרים, אלה לא עודפים.

<אורלי לוי אבקסיס (ישראל ביתנו):>
זאת אומרת שהחטיבה להתיישבות לא בזבזה שקל.

<היו"ר משה גפני:>
למה יש עודפים?

<עלי בינג:>
אני יכול להמשיך?

<היו"ר משה גפני:>
כן. תסביר.

<עיסאווי פריג' (מרצ):>
גפני, רק לציין שב-2013 היו עודפים שגדלו למיליארד.

<בצלאל סמוטריץ (הבית היהודי):>
יכול להיות שיש עודפים מ-2012?

<היו"ר משה גפני:>
אני יכול לקבל תשובה על שאלתה של אורלי לוי שגם אני שאלתי?

<מיקי לוי (יש עתיד):>
מיליארד שקלים?

<עיסאווי פריג' (מרצ):>
כן. יש לי את הנתונים.

<בצלאל סמוטריץ (הבית היהודי):>
גפני, אתה שאלת אם יש עודפים.

<היו"ר משה גפני:>
אני לא שאלתי שום דבר. אני שאלתי רק על שר האוצר. זאת השאלה היחידה ששאלתי.

<מיקי לוי (יש עתיד):>
אתם נפלתם על השכל? היו 39 מיליארד שקלים גירעון.

<עיסאווי פריג' (מרצ):>
אני אוכיח.

<היו"ר משה גפני:>
עיסאווי, אני קורא לך לסדר. אני לא מסכים.

<מיקי לוי (יש עתיד):>
אני לא מבין את המספרים.

<היו"ר משה גפני:>
תשובה לגבי המטה וכל השאלות שנשאלו קודם.

<עלי בינג:>
יושבת לצדי שלומית מהחטיבה להתיישבות והיא תוכל לדבר יותר על חלוקת התקציב.

<היו"ר משה גפני:>
בכבוד רב.

<עלי בינג:>
אני רק אציין שהחטיבה הכינה כאן מסמך שיוכל לעבור לוועדה.

<עיסאווי פריג' (מרצ):>
עכשיו תחלקו לנו אותו?

<עלי בינג:>
יש בו את פירוט כל ההתחייבויות.

<סתיו שפיר (המחנה הציוני):>
אפשר לראות אותו לפני ההצבעה ולא אחריה?

<עיסאווי פריג' (מרצ):>
אם כן, אפשר לדחות את ההצבעה עד שנקרא אותו?

<בצלאל סמוטריץ (הבית היהודי):>
לא דחוף כאן שום דבר.

<עיסאווי פריג' (מרצ):>
היועץ המשפטי, אני רוצה לראות את זה לפני.

<סתיו שפיר (המחנה הציוני):>
הם הכינו מסמך שלא הועבר אלינו לפני ההצבעה. אני רוצה לראות את המסמך.

<עיסאווי פריג' (מרצ):>
אנחנו רוצים את המסמך.

<היו"ר משה גפני:>
תוכלו להעביר את הפירוט לחברים?

<אורלי לוי אבקסיס (ישראל ביתנו):>
הנה, זה אצלם ביד.

<היו"ר משה גפני:>
תעבירו למנהל הוועדה והוא יחלק את זה לחברים.

<עיסאווי פריג' (מרצ):>
נדחה את ההצבעה.

<בצלאל סמוטריץ (הבית היהודי):>
מנהל הוועדה, טמיר, תדפיס לכולנו.

<היו"ר משה גפני:>
תודה רבה. מי בעד אישור הפנייה?

<סתיו שפיר (המחנה הציוני):>
לא.

<אורלי לוי אבקסיס (ישראל ביתנו):>
לא. לא ענו על עבודות מטה.

<היו"ר משה גפני:>
מי בעד אישור הפנייה?

<אורלי לוי אבקסיס (ישראל ביתנו):>
גפני, לא ענו על עבודות מטה.

<סתיו שפיר (המחנה הציוני):>
לא ענו על הכול.

<היו"ר משה גפני:>
תספור.

<עיסאווי פריג' (מרצ):>
גפני, הצבעה לא חוקית אתה עושה.

<אורלי לוי אבקסיס (ישראל ביתנו):>
גפני, זה לא בסדר.

<עיסאווי פריג' (מרצ):>
זה לא חוקי.

<היו"ר משה גפני:>
מי נגד?

<עיסאווי פריג' (מרצ):>
זה לא חוקי מה שאתה עושה.

<היו"ר משה גפני:>
מי נמנע?

הצבעה

בעד הסעיף – 6

נגד – 4

סעיף 04001-002, אושר.
<היו"ר משה גפני:>
הפנייה אושרה.

<אורלי לוי אבקסיס (ישראל ביתנו):>
רביזיה.

<בצלאל סמוטריץ (הבית היהודי):>
אני מבקש לציין לפרוטוקול שהחטיבה להתיישבות היא הגורם היחידי שהביא כאן במהלך הדיון את הפירוט ולא יביא אותו בעוד חודשיים.

<היו"ר משה גפני:>
מנהל הוועדה יצלם את החוברת ויעביר אותה לכל חבר ועדה שמבקש. אני לא מבקש אותה.

<מיקי לוי (יש עתיד):>
אני מבקש.

<עיסאווי פריג' (מרצ):>
גם אני מבקש.

<טמיר כהן:>
זה ייקח זמן. יש כאן עשרות עמודים.

<עיסאווי פריג' (מרצ):>
זאת גניבת הצבעה.

<אורלי לוי אבקסיס (ישראל ביתנו):>
אז בוא נבטל את ההצבעה עד שנקבל את זה.

<היו"ר משה גפני:>
לפי דעתי צריך להפעיל את לה"ב 443 או 433, אני כבר לא יודע. 

<בצלאל סמוטריץ (הבית היהודי):>
אני מציע שתחזור בך.

<היו"ר משה גפני:>
טוב.

<בצלאל סמוטריץ (הבית היהודי):>
אדוני היושב ראש, נראה לי שאתה צריך לחזור בך. נדמה לי שהאמירה האחרונה הייתה לא במקום, אם הבנתי אותה נכון.

<היו"ר משה גפני:>
מה אמרתי?

<היו"ר משה גפני:>
לא זוכר. מה אמרת? משהו על 443.

<היו"ר משה גפני:>
הוא אמר שגנבתי משהו. אמרתי שלגנוב, זה כבר סיפור אחר, זאת כבר חטיבה אחרת.

<מיקי לוי (יש עתיד):>
במרץ 2016 ניפגש שוב.

<אורלי לוי אבקסיס (ישראל ביתנו):>
לא נתנו תשובות על עבודות מטה.

<היו"ר משה גפני:>
חברי הוועדה. יש מספר פניות שהיו בחוברת הקודמת והן לא נמצאות בחוברת הזאת מכיוון שיש ספק האם אנחנו צריכים להצביע עליהן היות ועברו 21 ימים. אני הולך לחומרה ואני מבקש להביא גם את ההודעות האלה להצבעה. זה היה בחוברת הקודמת.

<אורלי לוי אבקסיס (ישראל ביתנו):>
גפני, אבל מה עם עבודות המטה? לא קיבלנו תשובה.

<היו"ר משה גפני:>
תכף. אתם תצטרכו להסביר על עבודות המטה.

<עיסאווי פריג' (מרצ):>
אני מגיש רביזיה יחד עם אורלי.

<מיקי לוי (יש עתיד):>
יחד אתי.

<היו"ר משה גפני:>
יש מספר הודעות שעברו מאז 21 ימים. יכול להיות שלא צריך להצביע עליהן אבל אני הולך לחומרה. אני מבקש להצביע.

<עיסאווי פריג' (מרצ):>
אתה כותב ספר זיכרונות?

<היו"ר משה גפני:>
אני עוד לא בזיכרונות. אני מבקש לחלק את החוברת של אלה שהיו בחוברת הקודמת ואני מבקש להצביע עליהן.

יש כאן את משרד הפנים. 

<סתיו שפיר (המחנה הציוני):>
מה זה ההעברות האלה? מתי קיבלנו אותן?

<היו"ר משה גפני:>
בתוך החוברת הקודמת. עודפים. הכול עודפים. עודפים מחויבים. הייתה שאלה אם עברו 21 ימים או לא ואני אומר שצריך להצביע.

פנייה מספר 06001, משרד הפנים.

מי בעד?

<אורלי לוי אבקסיס (ישראל ביתנו):>
רגע. שיסבירו לנו מה זה.

<היו"ר משה גפני:>
בסדר. יסבירו.

<קריאה:>
מה זה משנה? כבר היה דיון על זה.

<היו"ר משה גפני:>
היה דיון על זה.

<אורלי לוי אבקסיס (ישראל ביתנו):>
אבל אמרת לפני 21 ימים.

<היו"ר משה גפני:>
כן, אבל היה דיון.

<עיסאווי פריג' (מרצ):>
מה זה פיתוח מבני דת?

<היו"ר משה גפני:>
היה דיון. זה פיתוח מבני דת לעדות הלא יהודיות.

<עיסאווי פריג' (מרצ):>
36 מיליון?

<אורלי לוי אבקסיס (ישראל ביתנו):>
שחלקם עברו למטה הדיור. כן, במשרד הפנים, כמו למשל היחידה הארצית לפיקוח על הבנייה. זה עדיין במשרד המשפטים או שזה עבר למטה הדיור?

<היו"ר משה גפני:>
מה זה משנה? ואם זה עבר?

<אורלי לוי אבקסיס (ישראל ביתנו):>
אני רוצה לשאול.

<היו"ר משה גפני:>
אנחנו מדברים על עודפים מ-2014. את חוזרת על השאלה הזאת כל פעם.

<אורלי לוי אבקסיס (ישראל ביתנו):>
ומה עושים אתם?

<היו"ר משה גפני:>
זה אומר החוק.

<אורלי לוי אבקסיס (ישראל ביתנו):>
אין חיה כזאת במשרד הפנים.

<היו"ר משה גפני:>
יש חיה והחיה הזאת עוברת כאן כמעט בכל סעיף.

<אורלי לוי אבקסיס (ישראל ביתנו):>
אבל לאן היא הולכת? שאלה משפטית, לאן היא הולכת? האגף כבר לא קיים במשרד הפנים ולכן לאן זה הולך?

<היו"ר משה גפני:>
זה הולך למשרד החדש.

<אורלי לוי אבקסיס (ישראל ביתנו):>
זה יגיע למשרד החדש?

<היו"ר משה גפני:>
זה קודם דרך הסעיף שהיה ב-2014. זה החוק.

<אורלי לוי אבקסיס (ישראל ביתנו):>
זאת אומרת, משרד הפנים יעביר את זה למשרד השיכון?

<היו"ר משה גפני:>
נכון. שאלת את זה הרבה פעמים.

<אורלי לוי אבקסיס (ישראל ביתנו):>
אבל לא אמרתם לי שזה עובר אחר כך בחזרה למשרד החדש.

<היו"ר משה גפני:>
עובר אחר כך. ודאי שעובר. יש החלטה.

מי בעד אישור הפנייה? מי נגד?

הצבעה

בעד הסעיף – 6
נגד – 4

סעיף 06001 – משרד הפנים, אושר.
<היו"ר משה גפני:>
ההודעה אושרה.

הודעה מספר 10001, מטה לביטחון לאמי.

הנושא נדון. מי בעד? 

<עיסאווי פריג' (מרצ):>
אני פוחד מהעניין הזה.

<היו"ר משה גפני:>
למה אתה מפחד?

<עיסאווי פריג' (מרצ):>
אני לא מתערב.

<היו"ר משה גפני:>
מי נגד?

הצבעה

בעד הסעיף – 6
נגד – 4

סעיף 10001 – מטה לביטחון לאומי, אושר.
<היו"ר משה גפני:>
ההודעה אושרה.

הודעה מספר 12001, גמלאות ופיצויים.

<טמיר כהן:>
הנושא נדון.

<היו"ר משה גפני:>
מי בעד? מי נגד?

הצבעה

בעד הסעיף – 6
נגד – 4

סעיף 12001 – גמלאות ופיצויים, אושר.
<היו"ר משה גפני:>
ההודעה אושרה.

<סתיו שפיר (המחנה הציוני):>
רגע. מה היה כאן?

<היו"ר משה גפני:>
היה דיון.

<סתיו שפיר (המחנה הציוני):>
איזה דיון היה?

<היו"ר משה גפני:>
בישיבה הקודמת היה דיון על גמלאות ופיצויים. סתיו, אני לא הולך לחטוף כאן שום דבר. אין כאן את החטיבה להתיישבות ואין כאן כל מיני דברים אחרים. היה דיון והייתה הצבעה.

<אורלי לוי אבקסיס (ישראל ביתנו):>
לא. הצבעה לא הייתה.

<היו"ר משה גפני:>
עכשיו הייתה הצבעה.

<בצלאל סמוטריץ (הבית היהודי):>
יש כאן שירותי דת שוטפים. כמה מתוך זה בהתנחלויות? אנחנו לא רוצים לדעת?

<היו"ר משה גפני:>
אני רוצה להגיד לך שבקדנציה הזאת אתה כל הזמן עוזר לי.

הודעה מספר 14001, בחירות ומימון מפלגות. היה דיון.

מי בעד? מי נגד?

הצבעה

בעד הסעיף – 6
נגד – 4

סעיף 14001 – בחירות ומימון מפלגות, אושר.
<היו"ר משה גפני:>
ההודעה אושרה.

הודעה מספר 19003, משרד המדע. היה דיון.

<עיסאווי פריג' (מרצ):>
אני לא השתתפתי. אתם זוכרים את זה?

<סתיו שפיר (המחנה הציוני):>
למה זה בשתי פניות שונות?

<טמיר כהן:>
גם 19005.

<היו"ר משה גפני:>
נכון. גם הודעה מספר 19005. מי בעד? מי נגד?

הצבעה

בעד הסעיף – 6
נגד – 4

הודעות מספר 19003 ו-19005 – משרד המדע, התרבות והספורט, אושר.
<היו"ר משה גפני:>
הפנייה אושרה. ביקשתי אז שינתקו את משרד המדע והחלל ממשרד התרבות. 

<עיסאווי פריג' (מרצ):>
אל תגיד חלל, אקוניס יכעס.

<היו"ר משה גפני:>
הודעה מספר 25001, תגמולים לנכים. זה לא נדון.

<קריאה:>
לניצולי שואה.

<היו"ר משה גפני:>
כן. לניצולי שואה. לא היה דיון.

יש מישהו שיסביר את התגמולים ניצולי שואה נכים?

<קריאה:>
היה דיון על זה ב-16 לחודש, יום רביעי. 

<אורלי לוי אבקסיס (ישראל ביתנו):>
השאלה היחידה שאני שואלת היא למה נשארו לכם שם עודפים. כל יום בו נשארים לכם עודפים, עוד קשיש ניצול שואה סובל.

<היו"ר משה גפני:>
נחזור לזה.

הודעה מספר 43001, המרכז למיפוי ישראל.

<רועי פולקמן (כולנו):>
למה יש שתי הודעות?

<היו"ר משה גפני:>
אחת נדונה והוצבעה.

<אורלי לוי אבקסיס (ישראל ביתנו):>
למה יש עוד אחת?

<היו"ר משה גפני:>
הוא מסביר.

<יובל טלר:>
הייתה פנייה אחת שהועברה והייתה מיועדת לעודפים.

<היו"ר משה גפני:>
נכון. היה בה סכום קטן.

<יובל טלר:>
סכום קטן של 3.7 מיליון שקלים והסכום ההוא היה עבור תקציב שבסוף השנה יצאו למכרז אבל עדיין לא נבחר זוכה. לכן הכסף לא חויב אבל הוא כן שוריין על ידי החשב הכללי. כאן מדובר בתקציב לפעולות מיפוי ופעולות טיפול שוטף של המרכז במסגרתן המרכז מבצע את הפעילויות שלו ואלה העודפים המחויבים של המשרד.

<רועי פולקמן (כולנו):>
אני מבקש מאגף התקציבים לנסות להגיע לזה שלא יהיו יותר אגרות וכי המידע יהיה זמין לציבור. באמת, שזה יהיה נגיש.

<יובל טלר:>
אנחנו עובדים בנושא הזה.

<היו"ר משה גפני:>
רועי, אתה צודק.

מי בעד אישור?

<מיקי לוי (יש עתיד):>
רגע. הנושא שמטריד את מנוחתי הוא רזרבות שזה משהו כזה ערטילאי שלאף אחד אין עליו שליטה. גם הרזרבה לעמידה ביעד הפיסקלי, אני מבקש.

<יובל טלר:>
מדובר בהפרשה של אחוז אחד על פי החלטת הממשלה.

<היו"ר משה גפני:>
אמרת את זה קודם. הוא אמר את זה.

<מיקי לוי (יש עתיד):>
לא הקשבתי. 

<מיקי לוי (יש עתיד):>
מתי הייתה החלטת הממשלה?

<יובל טלר:>
ב-5 לאוגוסט.

<עיסאווי פריג' (מרצ):>
לא קיימתם דיון באוצר לגבי השיטה?

<היו"ר משה גפני:>
יש לך היום שאלות מעניינות.

<עיסאווי פריג' (מרצ):>
זה מעניין אותי. הלוואי שאני אהיה סגן שר האוצר. אני אעלה את זה לדיון.

<היו"ר משה גפני:>
יש כאן הצעה ש-מרצ תיכנס לממשלה.

<מיקי לוי (יש עתיד):>
הוא אומר שהחלטת הממשלה הזאת היא מה-5 לאוגוסט השנה ולכן אני לא מכיר אותה. בהמשך לשאלתו של עיסאווי, ההחלטה היא מה-5 באוגוסט שנה זו.

<היו"ר משה גפני:>
צודק מאה אחוזים. יש מספיק במה להאשים אותם ולא צריך סתם האשמות סרק. לגבי הנושא של סגן שר האוצר, יש הצעה של מרצ.

<מיקי לוי (יש עתיד):>
במרץ 2016 יתקיים דיון על ההעברות של 2015. אני כבר שנה וחצי לא סגן שר האוצר.

<היו"ר משה גפני:>
תודה רבה. מי בעד אישור ההודעה? מי נגד?

הצבעה

בעד הסעיף – 6
נגד – 4

סעיף 43001 – המרכז למיפוי ישראל, אושר.
<היו"ר משה גפני:>
ההודעה אושרה.

הודעה מספר 51001, דיור ממשלתי.

<אורלי לוי אבקסיס (ישראל ביתנו):>
זה גם הבית החדש של ביבי? של ראש הממשלה?

<דניאל מלצר:>
סעיף 51 של הדיור הממשלתי, בסעיף הזה יש פרויקטים של בינוי ושיפוץ של קריות ומשרדי ממשלה. אלה פרויקטים שהם בהיקפים גדולים וארוכי טווח כך שהפריסה היא ארוכה ולכן יש עודפים. כרגע הוא כולל העברה של 173 מיליון שקלים והוא כולל פרויקטים כמו ג'נרי 2 כאן בקריה, בינוי בית המשפט בתל אביב, הנגשת משרדים ועוד.

<אורלי לוי אבקסיס (ישראל ביתנו):>
והמעון החדש של ראש הממשלה כלול כאן?

<דניאל מלצר:>
לא כלול כאן.

<אורלי לוי אבקסיס (ישראל ביתנו):>
איפה הוא כלול?

<אורטל גבריאלי חכם:>
הפרויקט עדיין לא התחיל. 

<אורלי לוי אבקסיס (ישראל ביתנו):>
הוא גם לא מתוקצב?

<אורטל גבריאלי חכם:>
הוא לא מתוקצב.

<אורלי לוי אבקסיס (ישראל ביתנו):>
גם לא בתקציב המדינה ולא בשום מקום אחר?

<אורטל גבריאלי חכם:>
כרגע אצלנו הוא לא מתוקצב.

<אורלי לוי אבקסיס (ישראל ביתנו):>
מה זה אצלנו?

<אורטל גבריאלי חכם:>
אצלנו בתקציב הפיתוח של הדיור הממשלתי. הוא לא מתוקצב.

<אורלי לוי אבקסיס (ישראל ביתנו):>
משרד האוצר יכול להגיד לנו אם יש איזושהי הפרשה למעון החדש של ראש הממשלה?

<מיקי לוי (יש עתיד):>
וגם אם יש הפרשה למטוס.

<היו"ר משה גפני:>
באמת מה קורה עם המטוס?

<עיסאווי פריג' (מרצ):>
זה לא קשור להתנחלויות.

<מיקי לוי (יש עתיד):>
מה עם המטוס?

<יובל טלר:>
זה לא בדיור הממשלתי.

<אורלי לוי אבקסיס (ישראל ביתנו):>
ומה עם המעון?

<היו"ר משה גפני:>
מי בעד אישור הפנייה?

הצבעה

בעד הסעיף – 5
נגד – 4

סעיף 51001 – דיור ממשלתי, אושר.
<היו"ר משה גפני:>
ההודעה אושרה. 

אנחנו חוזרים לתגמולים לנכים. לעיסאווי יש שאלה.

<מיקי לוי (יש עתיד):>
רביזיה.

<היו"ר משה גפני:>
בסדר. רביזיה.

הודעה מספר 25001, תגמולים לנכים.

<איליה כץ:>
אנחנו מדברים על סעיף של גמלאות לניצולי שואה. יש כאן עודף מחויב של 182 מיליון שקלים.

<היו"ר משה גפני:>
למה נשאר כל כך הרבה כסף? שאלה אורלי לוי ואני מצטרף לשאלה.

<איליה כץ:>
הסיבה שנשאר עודף גדול היא בעיקר הסכמי שירותים שמתפרסים על פני תקופה של יותר משנה. אחת הדוגמאות, התקשרות לטובת אספקת שירותי סיעוד לניצולי שואה, הסכמים מול קופות חולים לאספקת תרופות והפעלת מוקד טלפוני לניצולי שואה.

<אורלי לוי אבקסיס (ישראל ביתנו):>
אלה התקשרויות עתידיות?

<איליה כץ:>
אלה התקשרויות שיצאו ב-2014 והמזומן בגינן לא יצא בשנת 2014.

<אורלי לוי אבקסיס (ישראל ביתנו):>
כמה כסף זה מתוך התקציב הזה?

<איליה כץ:>
182 מיליון שקלים.

<אורלי לוי אבקסיס (ישראל ביתנו):>
כל הכסף הזה הוא התקשרויות ישנות?

<איליה כץ:>
נכון. 

<רועי פולקמן (כולנו):>
זה לא הסעיף הזסה.

<אורלי לוי אבקסיס (ישראל ביתנו):>
זהו, אני רוצה לדעת אם יש תת ביצוע.

<רועי פולקמן (כולנו):>
בוודאי שיש ויש שם בעיה קשה של ביצוע.

<אורלי לוי אבקסיס (ישראל ביתנו):>
זה הדבר הנורא כי כל יום מת מישהו.

<רועי פולקמן (כולנו):>
זה על הפנים וצריך לעשות על זה דיון מסודר אבל זה לא קשור לזה.

<אורלי לוי אבקסיס (ישראל ביתנו):>
בוא נבקש שיהיה דיון מסודר בנושא.

<רועי פולקמן (כולנו):>
או דיון על ניצולי השואה. אין ספק, זאת סוגיה שחייבים לדון בה. אין ויכוח על כך.

<אורלי לוי אבקסיס (ישראל ביתנו):>
כל יום שזה נשמר אצלם, מישהו אחר לא נהנה מזה.

<עיסאווי פריג' (מרצ):>
אני מציע שמחר נצביע על הרביזיות.

<היו"ר משה גפני:>
לא. הרביזיות, מה שהספקנו – נצביע, ומה שלא הספקנו – לא נצביע.

<עיסאווי פריג' (מרצ):>
כמה רביזיות יש?

<היו"ר משה גפני:>
הרבה. לא הסכמתם ללכת אתי - אין מחר.

מי בעד אישור ההודעה?

הצבעה

בעד הסעיף – רוב
סעיף 25001 – תגמולים לנכים ניצולי שואה, אושר.
<היו"ר משה גפני:>
כולם בעד. פה אחד אלה ניצולי שואה. מי נגד?

<קריאה:>
תרימי יד בעד.

<היו"ר משה גפני:>
בעד. אלה ניצולי שואה.

<סתיו שפיר (המחנה הציוני):>
אני לא משתפת פעולה עם השיטה הזאת. 

<היו"ר משה גפני:>
הבנתי. ההודעה אושרה.

נצביע על הרביזיות. כמה רביזיות יש לנו?

<טמיר כהן:>
בערך עשר. למשל אין רביזיה על החינוך, על החטיבה להתיישבות. הרביזיות האחרונות לא ייכנסו לסבב הזה של ההצבעות.

<היו"ר משה גפני:>
לקרוא לפי הסדר.

<אורלי לוי אבקסיס (ישראל ביתנו):>
נעשה הפסקה הומניטרית של חמש דקות.

<טמיר כהן:>
05001, משרד האוצר.

<היו"ר משה גפני:>
מי בעד הרביזיה? מי נגד?

הצבעה

בעד הרביזיה – מיעוט

נגד – רוב

הרביזיה על סעיף 05001 – משרד האוצר, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 08001, משרד המשפטים.

<היו"ר משה גפני:>
מי בעד הרביזיה? מי נגד?

הצבעה

בעד הרביזיה – מיעוט

נגד – רוב

הרביזיה על סעיף 08001 – משרד המשפטים, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 09001, משרד החוץ.

<בצלאל סמוטריץ (הבית היהודי):>
למה אתה לא מצביע על כל הרביזיות עכשיו?

<היו"ר משה גפני:>
כי יש חלק שעוד לא עבר הזמן.

<טמיר כהן:>
צריך לחכות חצי שעה.

<היו"ר משה גפני:>
נצביע עליהן מחר. אני לא אחכה עכשיו עוד חצי שעה.

מי בעד הרביזיה?

הצבעה

בעד הרביזיה – מיעוט

נגד – רוב

הרביזיה על פנייה 09001 – משרד החוץ, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 13001, הוצאות שונות.

<היו"ר משה גפני:>
מי בעד הרביזיה? מי נגד?

הצבעה

בעד הרביזיה – מיעוט

נגד – רוב

הרביזיה על סעיף 13001 – הוצאות שונות, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 15002, משרד הביטחון.

<היו"ר משה גפני:>
מי בעד? מי נגד?

הצבעה

בעד הרביזיה – מיעוט

נגד – רוב

הרביזיה על סעיף 
הרביזיה על פנייה 15002 – משרד הביטחון, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 15003, משרד הביטחון.

הצבעה

בעד הרביזיה – מיעוט

נגד – רוב

הרביזיה על סעיף 15003 – משרד הביטחון, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 16001, הוצאות חירום אזרחיות.

<היו"ר משה גפני:>
מי בעד? מי נגד?

הצבעה

בעד הרביזיה – מיעוט

נגד – רוב

הרביזיה על סעיף 16001 – הוצאות חירום אזרחיות, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 17001, תיאום הפעולות בשטחים.

<היו"ר משה גפני:>
מי בעד? מי נגד?

הצבעה

בעד הרביזיה – מיעוט

נגד – רוב

הרביזיה על סעיף 17001 – תיאום הפעולות בשטחים, לא התקבלה.

<היו"ר משה גפני:>
הרביזיה לא התקבלה.

<בצלאל סמוטריץ (הבית היהודי):>
כאן הייתי צריך להצביע.

<מיקי לוי (יש עתיד):>
אז תצביע אתנו.

<בצלאל סמוטריץ (הבית היהודי):>
אני כמו גפני, מיישר קו עם הקואליציה בלית ברירה.

<היו"ר משה גפני:>
אם תהיה כמו גפני, אתה לא צריך לבוא בגלגול נוסף.

<אורלי לוי אבקסיס (ישראל ביתנו):>
אתה מתכוון לזה שהוא צריך לעשות תיקון?

<בצלאל סמוטריץ (הבית היהודי):>
כן, לזה הוא התכוון.

<טמיר כהן:>
 רביזיה על 18001, רשויות מקומיות.

<היו"ר משה גפני:>
מי בעד? מי נגד?

הצבעה

בעד הרביזיה – מיעוט

נגד – רוב

הרביזיה על סעיף 18001 – רשויות מקומיות, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 17005, תיאום פעולות בשטחים.

<היו"ר משה גפני:>
מי בעד? מי נגד?

הצבעה

בעד הרביזיה – מיעוט

נגד – רוב

הרביזיה על סעיף 17005 – תיאום פעולות בשטחים, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 24001, משרד הבריאות.

<היו"ר משה גפני:>
מי בעד? מי נגד?

הצבעה

בעד הרביזיה – מיעוט

נגד – רוב

הרביזיה על סעיף 24001 – משרד הבריאות, לא התקבלה.

<היו"ר משה גפני:>
הרביזיה לא התקבלה.

<בצלאל סמוטריץ (הבית היהודי):>
גפני, כאן אתה היית אמור להצביע בעד.

<טמיר כהן:>
רביזיה על 26001, 26003, הגנת הסביבה.

<היו"ר משה גפני:>
מי בעד? מי נגד?

הצבעה

בעד הרביזיה – מיעוט

נגד – רוב

הרביזיה על הודעות מספר 26001 ו-26003 – המשרד להגנת הסביבה, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 32001, 32002, תמיכות שונות.

<היו"ר משה גפני:>
מי בעד? מי נגד?

הצבעה

בעד הרביזיה – מיעוט

נגד – רוב

הרביזיה על הודעות מספר 32001 ו-32002 – תמיכות שונות, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 29001, משרד הבינוי והשיכון.

<היו"ר משה גפני:>
מי בעד? 

<מיקי לוי (יש עתיד):>
הנה, היא הצביעה אתנו.

<אורלי לוי אבקסיס (ישראל ביתנו):>
נפלתם.

<מיקי לוי (יש עתיד):>
נאוה הצביעה אתנו. 

<בצלאל סמוטריץ (הבית היהודי):>
ארבעה מול ארבעה.

<היו"ר משה גפני:>
מי נגד?

<אורלי לוי אבקסיס (ישראל ביתנו):>
היא לא יכולה להצביע פעמיים.

<היו"ר משה גפני:>
אל תצביעי. מי נגד?

הצבעה

בעד הרביזיה – 4

נגד – 4

הרביזיה על סעיף 29001 – משרד הבינוי והשיכון, התקבלה.

<היו"ר משה גפני:>
הרביזיה לא התקבלה.

<אראל מרגלית (המחנה הציוני):>
תפרגנו. זה היה קרוב.

<אורלי לוי אבקסיס (ישראל ביתנו):>
אם היא הצביעה אתנו, אנחנו חמישה. לכן זה כן התקבל.

<היו"ר משה גפני:>
כמה היה?

<בצלאל סמוטריץ (הבית היהודי):>
ארבעה וארבעה.

<היו"ר משה גפני:>
מה זה היה?

<טמיר כהן:>
בינוי ושיכון.

<היו"ר משה גפני:>
הרביזיה התקבלה. מי בעד ההודעה?

הצבעה

בעד הסעיף – רוב

נגד – מיעוט

סעיף 29001 – משרד הבינוי והשיכון, לא התקבלה.

<היו"ר משה גפני:>
הסעיף התקבל.

<עיסאווי פריג' (מרצ):>
אני לא משתתף במסחרה כזאת. להתראות. 

(חבר הכנסת עיסאווי פריג' יוצא)

<קריאה:>
גם אני יוצא בעצבים. אני לא מוכן יותר.

<טמיר כהן:>
רביזיה על 36001, משרד הכלכלה.

<היו"ר משה גפני:>
מי בעד? מי נגד?

הצבעה

בעד הרביזיה – מיעוט

נגד – רוב

הרביזיה על סעיף 36001 – משרד הכלכלה, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
רביזיה על 67001, משרד הבריאות.

<אורלי לוי אבקסיס (ישראל ביתנו):>
אמרנו שיש כאן כמה רביזיות עליהן לא מצביעים עכשיו.

<טמיר כהן:>
נכון.

<היו"ר משה גפני:>
ודאי. מי בעד הרביזיה על הבריאות? מי נגד?

הצבעה

בעד הרביזיה – מיעוט

נגד – רוב

הרביזיה על סעיף 67001 – משרד הבריאות, לא התקבלה.

<היו"ר משה גפני:>
הרביזיה לא התקבלה.

<טמיר כהן:>
אלה כל הרביזיות שבסבב הזה.

<היו"ר משה גפני:>
על הרביזיות הבאות נצביע מחר. אני מבקש להוציא הודעה לגבי סדר היום.

תודה רבה. הישיבה נעולה.

<הישיבה ננעלה בשעה 16:50.>

